සාවකච්චේරිය සංගානයි ප්රදේශයේ සිඳුවූ රිය අනතුරින් මිය ගිය පුද්ගලයන් වෙනුවෙන් ප්රදේශවාසීන් විසින් ඊයේ සඳුදා දින සවස පහන් දල්වා ශෝකය ප්රකාශ කළෝය.
පසුගිය සෙනසුරාදා දින දකුණේ සිට යාපනයට පැමිණි එකම පවුලේ 11 දෙනෙකු සාවකච්චේරිය සංගානයි ප්රදේශයේ සිඳුවූ රිය අනතුරකින් ජීවිතක්ෂයට පත්වුණි. මිය ගිය අය වෙනුවෙන් සංගානයි ප්රදේශවාසීන් පහන් දල්වා සිය ශෝකය පළ කළෝය.
මේ අතර, සඳුදා දින පෙරවරුවේ යාපනය කාන්ගසන්තුරයි (769) බස් මාර්ගයේ මගීන්, පුද්ගලික බස් රථ සේවකයන් එක්ව මියගිය පුද්ගලයන් වෙනුවෙන් ශෝක ප්රකාශ පත්රිකා බෙදා හැර තිබුණි.
තවද, එදින අනතුරින් මිය ගිය පුද්ගලයන්ගේ මළ සිරුරු භාර ගැනීම සඳහා දකුණේ සිට යාපනයට පැමිණි මියගිය අයගේ ඥාතීන්ට ආහාර, නවාතැන් පහසුකම් සියල්ල යාපනය රෝහල් පරිපාලනය විසින් ලබාදුන්හ.


(RIVIRA.LK, 2020 අගෝස්තු 20 පස්වරු 12.35ට)
09 වෙනි පාර්ලිමේන්තුවේ මංගල සැසි වාරය අගෝස්තු 20 දින පෙරවරු 09.30 ආරම්භ වූ අතර නවක මන්ත්රීවරුන් 81 දෙනෙකු සහිතව සභිකයින් 223 දෙනෙකු ඊට සහභාගී විය.
එක්සත් ජාතික පක්ෂය සහ අපේ ජන බල පක්ෂය තමන්ට හිමි ජාතික ලැයිස්තු මන්ත්රීධූරයට මෙතෙක් පුද්ගලයෙකු නම් නොකිරීම නිසා එම ධූර දෙක තවදුරටත් හිස්ව පවතී.
මේ අතර 09 වැනි පාර්ලිමේන්තුවට තේරී පත්වූ නවක පාර්ලිමේන්තු මන්ත්රීවරයෙක් වන කෝට්ටේ නගර සභාවේ හිටපු නගරාධිපති මධුර විතානගේ පාර්ලිමේන්තු පරිශ්රයට වෙත ළඟාවූයේ දියවන්නා ඔයෙන් පැමිණි බෝට්ටුවකිනි.
සිය මැතිවරණ ව්යාපාරය අතරතුර දී මන්ත්රීවරයෙකු වෙත හිමිවන තීරු බදු රහිත වාහන බලපත්රය ලබා නොගන්නා බවට ජනාධිපතිවරයා වෙත ලිඛිත ප්රතිඥාවක් ලබාදුන් ශ්රී ලංකා පොදුජන පෙරමුණේ කොළඹ දිස්ත්රික් පාර්ලිමේන්තු මන්ත්රී නීතිඥ මධුර විතානගේ සඳහන් කළේ ජනාධිපතිතුමාගේ සංකල්පයක් මත දියවන්නා ඔය සංවර්ධනය කිරිමේ වැඩ පිළිවෙළට අදාළව අද දිනයේදී පාර්ලිමේන්තුවට බෝට්ටුවෙන් ඒමට හැකිවූ බවයි.
එසේම ජල ආශ්රිත ප්රවාහන මාධ්ය කෙරෙහි ජනතාව උනන්දු කරලීමට ඉදිරියේදී පියවර ගැනීමට නව රජය බලාපොරොත්තුව වන පැවසූ මන්ත්රීවරයා පෙන්වා දුන්නේ කොළඹ නගරය ආශ්රිත මාර්ගවල පවතින දැඩි රථවාහන තදබදයට විසඳුමක් ලෙස එය භාවිතා කළ හැකි බවයි.


ඔබට යම් කිසි කාර්යක් වෙනුවෙන් ඔබගේ කාර්යාලයේ කාර්යය මංඩලය සමග Meeting එකක් තියන්න අවශ්ය වුවත් එම ක්රියාවලියට සුදුසු වෙලාවක් දිනයක් වෙන්කරගැනීම ඉතා අපහසු කාර්යක් වේ. බොහෝවිය ඔබ විසින් යෝජනා කරන දිනයක හා වෙලාව තුල මෙයට සහභාගී වීමට ඇතැම් පුද්ගයන්ට හැකි වුවත් කලින් යොදාගත් විවිධ කාර්යන් නිසා ඇතැම් අයට සහබාගී වීමට හැකියාව නොලැබෙනු ඇත. යම් කිසි ලෙසකින් ඔවුන්ගේ කැලැන්ඩරය ඔබ සමග…Read More
කිසියම් වූ කාර්යයක් සාර්ථකව අවසන් වන තෙක් අඛන්ඩව පවත්වාගෙන යාම වෙනුවෙන් කණ්ඩායමක් ලෙස සාමූහික ලෙස කටයුතු කිරීම පමණක් ප්රමාණවත් නොවේ. කණ්ඩායමක් ලෙස එක් වැඩබිමක (workplace) සේවය කිරීමේදී බොහෝ පහසුකම් අපට තිබිය යුතු වේ. බොහෝ විට එකි නෙකා අතර සිදු කරගන්නා කථාබහ කන්ඩායමක් ලෙස ගන්නා තීරණ වෙනුවෙන් විවිධ වූ සංනිවේදන මෙවලම් මෙහිදී භාවිත කළ යුතුවේ. එසේම විවිධ ආකාරයෙන් සටහන් තබාගැනීම සටහන් පවත්වාගෙන යාම…Read More
සමීක්ෂණයක්, ප්රහේලිකාවක් හෝ ඔබට එක්රැස්කරගත යුතු තොරුතුරු එක්රුස් කරගෙන එම තොරතුරු විශ්ලේෂණය කොට විවිධ වූ තීරණ ගැනීම වෙනුවෙන් ඔබ විසින් දැනට භාවිත කරනුයේ කුමන මෙවලමක්ද?. ඔබ පරිගණක මෘදුකාංගයක් හෝ හෝ අන්තර්ජාලයේ ඇති වෙනත් සේවාවක් මේ වන විටත් ලබාගන්නවා වන්නට පුළුවන. නමුත් වඩා වැඩි පහසුකම් රාෂියකින් යුතු Office 365 සමඟ අපට ලැබෙන Forms පහසුකම වඩා නම්යශීලීව අපට අවශ්ය තොරතුරු එක්රැස් කිරීමට…Read More
ආයතනයක සේවකයන්ට හා ඉහල කළමණාකාරීත්වයට වැදගත් තොරතුරු ඇතුළත් වීඩියෝ හෝ පාඩම් ඔබට YouTube හී ගබඩා කළ හැකිද?. ඉතා සංවේදී කිසිම වීඩියෝවක් ආයතනයක් විසින් YouTube වෙත ඇතුළත් නොකරනුයේ YouTube වෙත ඇතුළත් කළ පසුව ඕනෑම පුද්ගලයෙකුට එය නැරබීමේ හැකියාව හිමිවන නිසාය. ආයතනයක ඉහල කළමණාකාරීත්වය පමණක් දැකගත යුතු වීඩියෝ හෝ එහි සේවකයන් දැනගත යුතු විවිධවූ පාඩම් වලින් යුතු වීඩියෝ අදාල පුද්ගලයාට පමණක් දැකගත හැකිවන…Read More
අප විසින් පරිගණකය උපයෝගී කොට සැකසූ ගොනුවක් අපට අවශ්ය නොවේ නම් හෝ එය පරිගණකයේ කොහේ හෝ තිබීම අනවශ්ය යැයි අප සිතුවොත් කරන කාර්යය වනුයේ එම ගොනුව මකා ඉවත් කිරීමයි. බොහෝ විට ඔබ විසින් ඉවත් කරන පරිගණක ගොනුව Recycle Bin එකෙන්ද ඉවත් කොට ඔබ ගොනුව මකා දැමුවායැයි කියා සතුටු වනු ඇතරම මම ඒක Format කලා යැයි සිතමින් සතුටු වනු ඇත. නමුත්…Read More


සම්බන්ධ වෙමින් මැද පෙරදිග සහ GPA පිළිබඳ දෙමාපියන් දැනගත යුත්තේ කුමක්ද? පාසලේ පාසැල් මිතුරන් ලෙස සේවය කිරීම පාසලේ පෙර පාසල් දරුවන්ගේ දෙමාපියන් / ගුරුවරුන් සම්මන්ත්රණ සඳහා සූදානම් වීම පාසලේ ඔබේ දරුවා පාසැල් යාමට අකමැතිද? පාසලේ පාසැල් කොන්ත්රාත්තුවක් අවශ්ය වන්නේ ඔබේ ඥාතීන්ටද? පාසලේ පාසැල් දිරිගැන්වීම පහසුයි පාසලේ 9 ඔබේ ළමා පාසැලට ප්රයෝජනවත් වන සරල අරමුදල් සම්පාදකයන් පාසලේ ඔබේ දරුවා පාසැලෙන් මිදීමට නම් කුමක් කළ යුතුද? පාසලේ මුල් ළමාවිය පුහුණු වැඩසටහන් වලදී තාත්තාට ලබා ගත හැකි මාර්ග පාසලේ පාසැලේ හොඳ ආකල්පයක් ඇතුව සිටීමට ඔබේ දරුවාට උගන්වන්න පාසලේ විකල්ප පාසැල ඔබේ දරුවාට සුදුසු නම් ඔබ තීරණය කළ යුත්තේ කෙසේද? පාසලේ ඔබගේ ට්වයින් ඔබේ මැද පෙරදිග පාසල ගෞරවය ලබා ගන්න පාසලේ දෙමව්පිය ගුරු සමුළුවේදී අසන ප්රශ්න පාසලේ දෙමව්පියන්ගේ ගුරුවරුන්ගේ සන්නිවේදනයේ ඩොස් සහ ඩොම්ස් පාසලේ දෙමව්පියන්ට පාසල් ප්රතිපත්තිය බලපෑම් කළ හැකිය පාසලේ ඔබේ දරුවා ශ්රේණිගත කිරීම අහෝසි කළ යුතුද? පාසලේ පාසැල් යාමේ කාංසාව සඳහා විසඳුම් පාසලේ විශ්ව නිර්මාණ ඉගෙනුම් පාසලේ මැද පෙර පාසල් නිලධාරීන් කරන්නේ කුමක්ද? පාසලේ නරක වාර්තා කාඩ්පත සමඟ කටයුතු කරන්නේ කෙසේද පාසලේ


ලොව ප්රකට චිත්ර ශිල්පී ලියනාඩෝ ඩාවින්චිගේ අවසන් සිතුවම ලෙස සැලකෙන ජෙසුස් වහන්සේගේ රුව සහිත සිතුවමක් වෙන්දේසී කිරීමට අමෙරිකාවේ නිව්යෝර්ක් බලධාරීන් පියවර ගෙන තිබෙනවා.
විදෙස් මාධ්ය වාර්තා සඳහන් කරන්නේ අදාළ සිතුවම ලබන නොවැම්බර් 15 වන දා අමෙරිකානු ඩොලර් මිලියන 100 සිට වෙන්දේසි කිරීමට ඔවුන් පියවර ගෙන ඇති බවයි.
ක්රි.ව 1500 ට අයත් වන මෙම සිතුවම ලියනාඩෝ ඩාවින්චි විසින් නිර්මාණය කරන ලද සිතුවම් 20 අතරින් සුවිශේෂ එකක් වන බව සඳහන්.
වසර 12 ක පමණ කාලයක සිට මෙම චිත්රය අතුරුදන්ව පැවති බවටයි වාර්තා වන්නේ.
සැල්වේටර් මුන්ඩි නමින් හැඳින් වූ මෙම සිතුවම ලොවපුරා සංචාරය කරවීමට ද සිතුවම භාරව කටයුතු කරන සංවිධායකයින් තීරණය කර තිබෙනවා.


නාඩගම් කලාව පරම්පරා ගණනාවක් තිස්සේ රැක ගෙන ධීවර ප්රජාවක් වෙසෙන මීගමු දුව සැලකෙන්නේ ශ්රී ලාංකික කතෝලික ජන නාට්යයෙහි තිඹිරි ගෙය වශයෙන්.
කිතු උපත උත්කර්ෂයට නංවන රජතුන් කට්ටුව නත්තල් නාට්ය, උන් වහන්සේගේ දුක් ගාවිනා සහ කුරුස ප්රාප්තිය පිළිබිඹු කෙරෙන පාස්කු නාට්යය, පාස්කුවේ ම ගැයෙන පසන් සහ ලතෝනි ගී, වාසප්පු නාට්ය ඇතුළු කිතුනු සංස්කෘතිකාංග බොහෝමයක් අදත් කරලියට නැංවෙන්නේ මීගමු දූවේ කලා කාමී ප්රජාව ගේ මහත් කැපවීම හේතුවෙන්.
අනාගතය පිලිබඳ බිය පළ කරන තරුණ පිරිස් ධීවර රැකියාව මෙන්ම ප්රදේශයත් අතහැර යාම සමගම අනතුරේ වැටී ඇති සුවිශේෂ රංගයක් අනාගත පරපුරට දායාද කිරීමට වීරිය දරන නාඩගම් වේදීන් පිරිසක් සොයා එල්මෝ ප්රනාන්දු මීගමු දූවට ගිය ගමනක නාද සටහන.


කොවිඩ් රෝගය නිවාරණය පිණිස දකුණු ආසියාවේ ගර්භනී මාතාවන් එන්නත්කිරීම ප්රථමයෙන් ආරම්භ කළේ ශ්රී ලංකාව බවත් මේ වන විට ගර්භනී කාන්තාවන්ගෙන් සියයට 90කට එන්නත් දී ඇති බවත් පවුල් සෞඛ්ය කාර්යාංශයේ අධ්යක්ෂිකා ප්රජා වෛද්ය විශේෂඥ චිත්රමාලි ද සිල්වා මහත්මිය ප්රකාශ කළාය.
විශේෂඥ වෛද්යවරිය මේ බව සඳහන් කළේ දැනට ක්රියාත්මක කොරෝනා මර්දන එන්නත්කරණයේ වත්මන් තත්ත්වය සහ ළමුන්, තරුණ තරුණියන් සහ ගර්භණී මාතාවන් එන්නත්කරණය පිළිබඳව ජනතාව දැනුවත් කිරීම සඳහා රජයේ ප්රවෘත්ති දෙපාර්තමේන්තුව අද (21) සංවිධාන කර තිබූ ප්රවෘත්ති සාකච්ඡාවට එක්වෙමිනි.
වෛද්ය විශේෂඥ චිත්රමාලි ද සිල්වා මහත්මිය පෙන්වාදෙන පරිදි කොරෝනා වෛරසය ආරම්භයේ සිට මේ දක්වා ගර්භනී කාන්තාවන් 5000ක ට පමණ කොරෝනා ආසාදනය වී ඇත. දැනට 200ක් පමණ රෝහල්වල ප්රතිකාර ලබමින් සිටිති. 52 දෙනෙක් මරණයට පත්වී ඇත. සියලුම මරණ සිදුව ඇත්තේ 2021 මැයි මාසයන් පසුවය. ශ්රී ලංකාවේ වසරකට මාතෘ මරණ 100ක් පමණ වාර්තවන අතර කොරෝනා රෝගයෙන් පමණක් මාතෘ මරණ 52ක් සිදුව තිබීම කණගාටුවට කරුණකැයි වෛද්යවරිය කීවාය. එබැවින් ගර්භනී කාන්තාවන්ට එන්නත්දීම ආරම්භ කළ බවත් මේ වන විට ගර්භනී කාන්තාවන්ගෙන් සියයට 90ක් එන්නත ගෙන තිබෙන බවත් පැවසූ චිත්රමාලි ද සිල්වා මහත්මිය එන්නත ගැනීමෙන් ගර්භනි මාතාවන්ට ඇතිවිය හැකි සංකූලතා අඩු කර මරණයට පත්වීමේ සම්භාවිතාව අවම කර ගැනීමට හැකිවන හෙයින් කිසිදු බියකින් තොරව එන්නත ගන්නා ලෙස ගර්භනී මාතාවන්ගෙන් මෙන්ම තරුණ මහලු සියලු දෙනාගෙන්ම ඉල්ලා සිටියාය.
ශ්රී ලාංකිකයින් ලක්ෂ 130 ක ට කොවිඩ් මර්දන එන්නතේ පළමු මාත්රාව දී තිබේ. පළමු මාත්රාව ගත් ජනගහනයෙන් සියයට 50ක ට දෙවන මාත්රාව දී ඇත. ශ්රී ලංකාවේ එන්නත්කරණය දකුණු ආසියාවේ ඉතා ඉහළ ප්රතිශයක් හිමිකරගෙන ඇතැයි වෛද්යවරිය පැවසුවාය.
රෝගී උපකාරක සේවාවක් ක්රියාත්මක කිරීම සඳහා 2021 අගෝස්තු මස 17දා සෞඛ්ය අධ්යක්ෂ ජනරාල්වරයා නිකුත් කළ චක්රලේඛයට අනුව ආරම්භ කරන ලද දුරකථන අංක 247 සහ 1904 යන කෙටි පණිවුඩ සේවාව ඔස්සේ රෝගීන් රැසක් වෛද්යවරුන් සමඟ සමබන්ධවූ බවත් ඒ අනුව ඔවුන්ට අවශ්ය ප්රතිකාර සඳහා සෙසු සේවාවන් සම්බන්ධීකරණය කළ බවත් කොළඹ විශ්වවිද්යාලයීය වෛද්ය පීඨයයේ මහාචාර්ය ඉන්දික කරුණාතිලක මහතා පැවසීය. මෙතෙක් ලැබී ඇති සහ තවදුරටත් ලැබෙන දුරකථන සහ කෙටි පණිවුඩ සලකා බැලීමේදී රෝගය යම්තාක් දුරට පාලනය වී ඇති බවත් මහාචාර්යවරයා පෙන්වා දුන්නේය.
මෙම සාකච්ඡාවට එක්වූ කොළඹ ජාතික රෝහලේ ස්වසන රෝග පිළිබඳ විශේෂඥ වෛද්ය ආශා සමරනායක මහත්මිය පශ්චාද් කොවිඩ් සමය තුළ සංකූලතා ඇති රෝගීන් රැකබලාගත යුතු ආකාරය පැහැදිලි කළාය.
කොවිඩ් ආසාදනයවී සුවය ලැබුව ද අධි අවදානම් පසු කොවිඩ් තත්ව ලෙස සලකන කොවිඩ් නියුමෝනියාව, පෙනහැලි ධමනිවල ලේකැටි ඇතිවීම, පෙනහැලිවල ද්විතීයික බැක්ටීරියා ආසාදනය, හෘදයේ කිරීටක ධමනිවල කුඩා රුධිරනාල කැටි ගැසීම, ස්නායු පද්ධතියට බලපෑම් ඇතිවීම, මෂ්තිස්ක පටකවල ආසාදන තත්ව ඇතිවීම විය හැකිය. එබැවින් රෝගියාට නියම කරන ලද ඖෂධ මාත්රාව නිසි පරිදි ලබාදීම, දිනකට 04 වරක් තත්ත්ව සුපරික්ෂාව, දිනකට ලීටර 02ක් දියර වර්ග ලබාදීම, පෝෂණීය ආහාර ගැනීම ඉතා වැදගත් බව ද වෛද්යවරිය කියා සිටියාය.
පශ්චාද් කොවිඩ් සමයේ හුස්ම ගැනීමේ අපහසුතා, නින්ද නොයාම, අධික තෙහෙට්ටුව, හෘදය වස්තුවේ ස්පන්දනය වැඩිවීම සහ සමේ ලප ඇතිවීම ආදී සංකූලතා ඇතිවුවහොත් දුරකථන අංක 247 හෝ 1904 ඔස්සේ කෙටි පණිවුඩයක් මගින් වෛද්ය උපදෙස් ලබාගත හැකි බව වෛද්ය සමරනායක මහත්මිය කීවාය.


Sri Lanka Curfew
කොරෝනා වසංගත තත්ත්වයට අදාළව ලැබීමට නියමිත මූලික වාර්තා එළැඹෙන සතියේ ලැබීමත් සමග රට තීරණාත්මක තත්වයකට පත් වන බව සෞඛ්ය අංශ සඳහන් කරයි.
රජයේ වෛද්ය නිලධාරීන්ගේ සංගමය සඳහන් කරන්නේ එකී වාර්තා මත පදනම්ව සංචරණ සීමා කිරීම ඇතුළු ජනතාවට බොහෝ ලෙස බලපාන තීරණ ගණනාවකට එලඹීමට ඉඩ ඇති බවයි.
සංගමයේ සහකාර ලේකම් වෛද්ය නවීන් ද සොයිසා මහතා පෙන්වා දෙන්නේ කොරෝනා වෛරසය නවතම ප්රභේදය හා එය පැතිරීමෙන් මූලාරම්භය ගැන ඉදිරි දින දෙක ඇතුළත පැහැදිලි තීරණ අනාවරණය වනු ඇති බවයි.
ඒ සමගම රටක් වශයෙන් වැදගත් තීන්දු කිහිපයකට එළැඹීමට වනු ඇතැයිද ඔහු සඳහන් කළේය.
මෙවර පැතිරෙමින් ඇති වෛරසය ප්රබලතාවය වැඩි බවක් පෙන්වන බවත් එමගින් බෝ වීමේ සීඝ්රතාවය ඉහළ මට්ටම ඇති බවත් පෙන්නුම් කරන බවද ඒ මහතා කියා සිටියේය.
News Source :- Lanka C News


වන්ධ්යාකරණ සැත්කම් වල දී බයිසිකල් පොම්ප යොදාගෙන
නැගෙනහිර ඉන්දියාවේ ඔරිස්සා ප්රාන්තයේ වෛද්යවරයකු විසින් කාන්තාවන් සඳහා වූ වන්ධ්යාකරණ සායනයක දී ප්රතිකාරයට භාජනය වන කාන්තාවන්ගේ උදරය පිම්බීම සඳහා බයිසිකල් පොම්පයක් භාවිතා කිරීම හේතුවෙන් ඔරිස්සා ප්රාන්ත රජය විසින් එම සායනය තහනම් කරනු ලැබ තිබේ.
මෙම සිදුවීම ඉන්දියාවේ වන්ධ්යාකරණ ප්රතිකාර වලදී සිදුවන අක්රමිකතා පිලිබඳ නවතම හෙළිදරව්වයි.
පසුගිය සිකුරාදා අවුරුදු පනස් හයක් වයසැති කාන්තාවකට සිදුකළ සැත්කමක දී ය වෛද්ය වරයා විසින් එසේ බයිසිකල් හුලං පොම්යක් භාවිතාකරනු ලබා ඇත්තේ.
“කී හෝල් සර්ජරි” නමින් හැඳින්වෙන මෙම සැත්කමේදී කාන්තාවගේ උදරය තුළ ඉඩ ලබාගනු පිණිසයි මෙසේ පිම්බීම අවශ්යවන නමුත් ඔරිස්සා රජය පවසන්නේ මේ සඳහා කාබන්ඩයොක්සයිඩ් ප්රතිකර්මය වැනි අනුමත ප්රතිකාර ක්රම යොදාගැනීම වෙනුවට මෙලෙස අවකාශගත වායුව පොම්පකිරීම බොහෝ අනතුරුදායක සෞඛ්ය තත්වයන්ට හේතු විය හැකි බවයි.
පසුගිය මස යාබද චතිස්ගාර් ප්රාන්තයේ වෛද්යවරයකු අත්අඩංගුවට ගනු ලැබුවේ මෙවැනි වන්ධ්යාකරණ සයනයක දී කාන්තාවන් පහළොස් දෙනෙකු මියා යාම හේතුවෙන්.
පසුව හෙළිදරව් වුයේ එම සායනයේ දී භාවිතයට නුසුදුසු බෙහෙත් පෙති ලබා දීම හේතුවෙන් එම මරණ සිදු වූ බවයි.
වර්තමානයේ ඉන්දියාව තුළ සමුහ වශයෙන් වන්ධ්යාකරණයට ලක් කිරීම බොහෝ සෙයින් සිදුවන නමුත් ඒවා සිදුකරන ක්රමවේදය ඉතා දුර්වල මට්ටමක පවතින බවයි පැවසෙන්නේ.
2009 වසරේ සිට 2012 වසර දක්වා පමණක් කාන්තාවන් 700 දෙනෙකු වන්ධ්යාකරණ සැත්කම් හේතුවෙන් මියගොස් ඇති බවටයි වාර්තා වන්නේ.


අපවත් වී වදාළ ඓතිහාසික ඛෙල්ලන්විල රාජමහා විහාරාධිකාරී, ශ්රී ජයවර්ධනපුර විශ්වවිද්යාලයේ කුලපති, ශ්යාමෝපාලිවංශික මහා නිකායේ කෝට්ටේ පාර්ශ්වයේ අනුනායක අතිපූජ්ය මහාචාර්ය ඛෙල්ලන්විල විමලරතන නාහිමිපාණන් වහන්සේගේ ආදාහන පූජෝත්සවය ඊයේ (08) පස්වරුවේ ශ්රී ජයවර්ධනපුර විශ්වවිද්යාලයීය ක්රීඩාංගණයේදී පැවැත්විණි.
ජනාධිපති ගරු මෛත්රීපාල සිරිසේන මැතිතුමා ද මෙම අදාහන පූජෝත්සවයට එක් වූ අතර මහාචාර්ය බෙල්ලන්විල විමලරතන හිමියෝ සැබවින්ම පිදිය යුතු ගුරු කළ යුතු චරිතයක් බව ජනාධිපතිතුමන් ප්රකාශ කළේය.
විමලරතන හිමියන් ශ්රේෂ්ඨ යුගමෙහෙවරක් ඉටු කළ බවත් ආර්ථික, සමාජයීය හා ආගමික කටයුතු ඉදිරියට ගෙන ඒමට උන්වහන්සේ කටයුතු කළ බවත් ථේරවාද බෞද්ධ දර්ශනයේ ගුණ සුවඳින් මුළු රටම බැබළවූ බවත් ජනාධිපතිවරයා කීය. බෙල්ලන්විල විමලරතන හිමියෝ සිය ප්රඥා මතය නිර්භයව ඉදිපත් කරමින් සමාජයට නිවැරැදි මඟ කියාදුන් ශ්රේෂ්ඨ පඬිරුවනක් බවද ජනාධිපතිවරයා කියා සිටියයේය.
කල්යාණි පාර්ශවයේ මහානායක ඉත්තෑපානේ ධම්මාලංකාර හිමියෝ පැමිණි සිටි පිරිස පංච ශීලයේ පිහිටුවීමෙන් අනතුරුව මතක වස්ත්ර පූජාකිරීමද සිදු කෙරිණි.
ජනාධිපති මෛත්රීපාල සිරිසේන මහතාගේ කථාව
අපවත්වී වදාළ බෙල්ලන්විල විමලරතන මහා නායකහිමියන් අදාහන පුජොත්සව අවස්ථාවයි. මෙම අවස්ථාවේ අප කවුරුත් සංවේගයට පත් අවස්ථාවක්. රටේ පමණක් නොව ලෝකයේම ගෞරවයට පත්ව සිටි බෙල්ලන්විල විමලරතන නායක හිමියන් අපවත්වීම කනගාටුදායක කරුණක්. උන්වහන්සේ මා ඉතා සමීපව හඳුනනවා. ථේරවාද බෞද්ධ දර්ශනයේ ගුණ සුවඳ උන්වහන්සේ අපේ මාතෘ භූමියට පමණක් නොව ලොවට දේශනා කළා. උන්වහන්සේ විනයධර බහුශ්රැත මහා පඬිරුවණක් වෙනවා. උන්වහන්සේගේ වියත්බව, උගත් බව, නොසැලෙන බව, ඍජු බව, මධ්යස්ථ බව නිසාම සමාජයේ ගෞරවයට පාත්ර වුණා. සමාජය හැඩගැස්වීම වගේම ආර්ථික සමාජයීය ආගමික වශයෙන් ඉදිරියට ගෙනයාමට සිය ප්රඥාමතය නිර්භීතව ඉදිරිපත් කළා. උන්වහන්සේට කවුරුත් ගරු කළේ මේ ඍජු බව නිසාමයි. උන්වහන්සේගේ චරිතය මහා ආදර්ශවත් චරිතයක්.
පූජාච පූජනීයානං- ඒතං මංගල මුත්තමං කියා බුදුරාජාණන් වහන්සේ දේශනා කර තිබෙනවා. උන්වහන්සේ පිදිය යුතු චරිතයක්, ගරු කළ යුතු හිමිනමක්. උන්වහන්සේ සෑම විටම නොමියන චරිතයක්. ශ්රේෂ්ඨ පඬිරුවණක්. උන්වහන්සේගේ අපවත්වීම අපට දැරිය නොහැකි පාඩුවක්. සමාජය දැනුවත් කිරීම වැනි මහා ශ්රේෂ්ඨ යුග මෙහෙවරක් උන්වහන්සේ ඉටු කරනු ලැබුවා. රජය හා ලක්වැසි ජනතාව මෙන්ම ලෝකයේ උන්වහන්සේ පිළිබද දන්නා සියලු දෙනා උන්වහන්සේගේ අපවත්වීම පිළිබඳ සංවේගය පළ කරනවා. රජයේ සංවේගයද පළ කරමින් උන්වහන්සේට නිවන්සුව පතනවා. තෙරුවන් සරණයි.
මහා සංඝරත්නයේ විශාල පිරිසක්, මැල්කම් කාදිනල් රංජිත් හිමිපාණෝ ඇතුළු වෙනත් ආගමික නායකයින්,අගමැති රනිල් වික්රමසිංහ මහතා ඇතුළු මැති ඇමැතිවරුන්, ශ්රී ජයවර්ධනපුර විශ්වවිද්යාලයේ උපකුලපති මහාචාර්ය සම්පත් අමරතුංග මහතා ඇතුළු විශ්වවිද්යාල ආචාර්ය මහාචාර්යවරු මෙන්ම විශාල ජනකායක් මෙම අවස්ථාවට එක්ව සිටියහ.
{jathumbnail off}


පාඨලී චම්පික රණවක.... මොරටුව විශ්ව විද්යාලයෙන් බිහි වුනු විදුලි ඉංජිනේරු උපාධිධරයෙක්.මාර්ග ඉදීකිරීමේදී මෙන්ම අනිකුත් දූශණ වංචා පිලිබදව සංඛ්යාත්මකව,කරුනු කාරණා සහිතව ආණ්ඩුවට චෝදනා එල්ල කරන අය අතර ඔහු ප්රමුකයෙක්...
සාමාන්යයෙන් මාර්ග ඉදිකිරීම සම්භන්ධව වඩා සමීපව කටයුතු කරන්නේ ඒ පිලිබදව දැනුම ඇති සිවිල් ඉංජිනේරුවන්. විදුලි ඉංජිනේරු උපාධිධරයෙක් ලෙස, චම්පික නගන චෝදනා ගැන, එහි න්යාත්මක හා තාක්ශණික කරුනු ගැන යම් අයෙකුට ඔහුට අභියෝග කල හැකි උනත්, වෙනත් ඉංජිනේරුවරයෙකුට නැති අවස්ථාවක් චම්පිකට ලැබී තිබුනා.. ඒ මේ ව්යාපෘති සදහා ඉදිරිපත් කල කැබිනට් වාර්තා සදහා කෙලින්ම සම්භන්ද වීමට ,විමර්ශණය කිරීමට කැබිනට් ඇමතිවරයෙක් ලෙස ඔහුට තිබූ අවස්ථාවයි. ඒ නිසාම ඔහු නගන චෝදනා වල විශාල බරක් මෙන්ම ගත යුත්තක් ද තිබෙනවා.
මේ චෝදනා ගැන විමර්ශනාත්මකව බැලීමට නම් දේශපාලන කෝනයෙන් එල්ල කෙරෙන චෝදනා මෙන්ම, තාක්ශණික ඒ පිලිබද විශේෂඥයකුගේ අදහස් ද ඉතා වැදගත්.
දේශපාලන පක්ෂවලට කඩේ යන, ආචාර්ය - මහාචාර්යවරු පදුරකට ගැහුවත් දෙතුන් දෙනෙකු විසිවෙන කාලයක, ප්රශ්ණයක් දිහා මධ්යස්ථව, කාරණු කාරණා මුල් කර ගෙන බලා නිවැරදි චිත්රයක් මැවීමට සුදුසු අය ඉන්නේ ඉතා සුළු පිරිසක්.
මහාචාර්ය අමල් කුමාරගේ ප්රවාහන කටයුතු සම්භන්ධව විශේෂඥ දැනුම ඇති පාමාණිකයෙක්. වරලත් සිවිල් ඉංජිනේරුවෙක් වන ඔහු පිලිබදව මෙරට ඉංජිනේරු ප්රජාව තුල ඇත්තේ ධණාත්මක හැගීමක්.පසුගිය ආණ්ඩුවල, ප්රවාහනයට සම්භන්ධ ආයතනයක වගකීමක් දැරුවත්, දේශපාලන පක්ශයට පිට කොන්ද පාවා නොදීපු චරිතයක්.
අධීවේගී මාර්ග සංවර්ධනය සම්භන්දව ඇති දූෂණ වංචා ගැන ඔහු පසුගිය සතියේ සන්ඩේ ටයිම්ස් පුවත්පතට ඉතා විශ්ලේෂණාත්මක ලිපියක් සපයනවා.
ඔහුගේ ලිපියේ සාරංශය මා පහතින් දක්වනවා
1.) යුද්ධයෙන් පසු මහාමාර්ග හා අධීවේගී මාර්ග ඉදිකිරීමට හා දියුණු කිරීමට රජය ගත් තීරණය ඉතා පැසසුම් කටයුතු කාලෝචිත තීන්දුවක්..
2.) නිවැරදි සැලසුම්කරනයක් මත සිදු කරන මහාමාර්ග හා අධිවේගී මාර්ග සංවර්ධනය ලබා දෙන ආර්ථික ප්රතිලාභය, එහි ආයෝජනයට වඩා වැඩිය.
3.) නිවැරදි තක්සේරූ මුදලට වඩා වැඩි ආයෝජනයක් සහිත, නිසි සැලසුම්කරනයකින තොරව ඉදිකරනු ලබන අධිවේගී මාර්ග සංවර්ධනය රටේ ආර්ථිකයට පහරක් මෙන්ම් දරාගත නොහැකි බරක්..
4.) පසු ගිය අවුරුදු 5-6 ත් අතර කාලයේදී අධිවේගී මාර්ග සංවර්ධනයේදී කිලෝම්ටීරටයකට වැය වූ මුදල දෙගුණයත් තුන් ගුනයත් අතර ප්රමානයකින් වැඩි වී තියෙනවා.
5.) සියලුම මාර්ග සංවර්ධන ව්යාපෘතී නියමිත මුදලට වඩා වැඩියැයි කීමට නොහැක. උදාහරණයක් ලෙස 2005 වසර පමණ තෙක් ව්යාපෘති මෙන්ම ඒඩීබි, ජයිකා වැනි අන්තර්ජාතික බැංකු මගින් අයෝජනය කරන ලද ව්යාපෘතිවල පිරිවැය සම්භන්ධයෙන් විශේෂ ගැටලු නැත.
6.) තරඟකාරී ටෙන්ඩර් පටිපාටියක් නෝමැතිව කරන ලද ව්යාපෘතිවල පොදුවේ 55% ක අනවශ්ය පිරිවැයක් තහවුරු වී ඇත
6.) තරඟකාරී ටෙන්ඩර් කැඳවීමකින් තොරව පිරිනෑමු ව්යාපෘති ක්රම ක්රමයෙන් වැඩි වී ඇති අතර 2014 වර්ෂයේදි එය උපරිමයකට පැමින ඇත. සිදු වී ඇති අලාභය රුපියල් බිලියන 200.5කි (රුපියල් ලක්ශ 10,000 වගේ 200 ගුනයක්)
7.) ඉහත තරඟකාරී ටෙන්ඩර් කැඳවීමකින් තොරව පිරිනැමු ටෙන්ඩර් බොහොමයක් චීන කොන්ත්රාත් සමාගම් වලට පිරිනමා ඇති අතර ඉතිරිය ලංකාවේ බැංකු මගින් වානිජ ණය ලෙස ලංකාවේ කෝන්ත්රාත්කරුවන්ට පිරිනමා ඇත.
මහාචාර්ය අමල් කුමාරගේ ගේ ඉහත නිගමනයනුත්, දේශපාලඥයකු වූ චම්පික රණවකගේ චෝදනා වලත් අතර ඉතා ලඟ සමාන කම් මෙන්ම නොගැලපෙන තැන් කීපයක්ද තියෙනවා.
උදාහරණයක් ලෙස කුමාරගේ මහත්මයා, යුද්ධයෙන් පසු අධීවේගී මාර්ග සංවර්ධනයට රජය ගත් තීරණය නිවැරදි එකක් ලෙස දකිනවා. එහෙත් රණවක මෙය ඉතා සියුම්ව අභියෝගයට ලක් කරනවා.. රණවක නගන ප්රධානම චෝදනාවක් වෙන්නේ, සමස්ථ ශ්රී ලාංකික ජනතාවගෙන් ඇති හැකි ඉතා කුඩා ප්රමානයක ගමන් බිමන් පහසුව සදහා අධිවේගී පාරවල් හැදීමට, ඈත පිටිසර සිරියාවතිලාගේ බූමිතෙල් කාලෙන්, කිරිපිටි පැකට්ටුවෙන් බදු ගැසීම සාධාරණ නොවන බවයි. මෙය ඉතා සධාරණ තර්කයක් උනත්, අනිත් පාර්ශවයට ඉදිරිපත් කල හැකි ශක්තිමත් තර්ක ගණනාවක් තිබෙනවා.
කෙසේ නමුත් මේ දෙදෙනාම එකඟ වන පොදු කාරණාව නම් පාරවල් හැදීමේදී සිදුවන දූශණ වංචාවයි..එය කුමාරගේ මහත්මයට අනුව රුපියල් බිලියන 200 ක්. ඒ ගැහිල්ලත් 2014 දී උපරිම තත්වයකට ආපු කථාවකුත් කුමාරගේ මහත්මයා කියනවා. පාරවල් හැදීමේ ප්රමුඛතාවය ගැන ගැටළු තිබ්බා උනත් ගැහිල්ල ගැන නම්, මේ දෙදෙනාම එකම මතයක් ඉන්නවා.
මේ සම්භන්දයෙන් ආණ්ඩු පාර්ශවයෙනුත් හේතූ දැක්වීම් ඉදිරිපත් වෙනවා. උදාහරනයක් ලෙස ලංකාවේ අධික ජන ඝනත්වය නිසා අධීවේගී මාර්ග හරහා වැටී ඇති අධික හරස් පාරවල්, භූ විශමතාවයන් නිසා සිදුවන පස් කැපීම් ආදී තාක්ශණික මෙන්ම ප්රාග්ධනය සේවීමේ දුශ්කරතාව හා එහි මිලනැමැති කරුණු යොදා ගෙන ,මේ අධික මුදල ඔවුන් සාධාරණීකරනය කරනවා.එහෙත් මේ කිසිම කාරණයකින් සිදු වී ඇති අක්රමකිතා සාධාරණය කල නොහැකි බව කිව යුතුයි. මේ ව්යාපෘතී වල ඒක එක් ඉදිකිරීම් කටයුත්ත (BOQ item) සදහා අනුමත කර ඇති මුදල (Rate) මේ සදහා නිර්ණාකයක් ලෙස යොදා ගත යුතු යැයි මම යෝජනා කරනවා.කෙසේ නමුත් මේ අධි තාක්ශණික වංචා සෙවීමට නම් ඒ සදහා සුදුසු විශේෂඥ දැනුම ඇති පුද්ගලයන්ම ඒ සදහා යෙදිය යුතු වෙනවා.
කෙසේ නමුත් මහාචාර්ය අමල් කුමාරගේ ඉදිරිපත් කර ඇති විශ්ලේශණය මෙන්ම එම නිගමනද ඉතා තර්කාණුකූල මෙන්ම සාධාරණයි. ඔහු ඉදිරිපත් කර ඇති රුපියල් බිලියන් 200 ගණනක් වු අධික පිරිවැය නැතිනම් වංචා දූශණය සදහා රජය වගකිවයුතුයි.
මේ රුපියල් බිලියන් 200 ක ගැහිල්ල, සාමාන්ය ජනතාවගේ මාලුපාන් කෑල්ලෙන්, එදා වේල කන්න නැති සිරියාවතීලගේ බූමිතෙල් කාලෙන් ගහපු ගැහිල්ලක් බව, රටේ බහුතරයක් උන 'උගත්' ජනතාවට තේරුම් ගිය දවසට, මහින්ද මහතතයගේ දේශප්රේමය ගැන ඔවුන්ගේ අධිතක්සේරුව රෙද්ද පල්ලේන් බේරෙන අයුරු අපට බලා ගත හැකියි.


වත්තල ප්රදේශයේ තිබෙන පුද්ගලික කර්මානාතශාලාවක සේවය කරන පුද්ගලයින් 120කට සිදු කරන ලද පීසීආර් පරීක්ෂණයකින් ඉන් 49 දෙනෙකුට කොවිඩ් 19 වෛරසය ආසාදිත බවට තහවුරු වීඇති බව වත්තල පරිපාලන මහජන සෞඛ්ය පරීක්ෂක වරුණ අබේසේකර සඳහන් කරයි.
මේ අතර, වත්තල සෞඛ්ය වෛද්ය නිලධාරී කලාපය තුළ පසුගිය දෙදින තුළ සිදුකළ PCR පරීක්ෂණවලින් කොවිඩ් ආසාදිත බවට තහවුරු වූ පිරිමි ද්ගලයින් 75 දෙනෙකු රෝහල් ගත කිරීම ඊයේ (30) රාත්රියේ සහ අද (31) අලුයම සිදු කර ඇත.
එම ප්රදේශයේ ආසාදිත බවට තහවුරු වූ කාන්තාවන් අද දිනයේ දී ප්රතිකාර සඳහා යොමු කිරීමට පියවර ගන්නා බව වත්තල පරිපාලන මහජන සෞඛ්ය පරීක්ෂක වරුණ අබේසේකර සඳහන් කරයි.
වැඩිදුරටත් අදහස් දක්වන වත්තල පරිපාලන මහජන සෞඛ්ය පරීක්ෂක, වරුණ අබේසේකර, “වත්තල සෞඛ්ය වෛද්ය නිලධාරී කාර්යාලය තුළ දින 2ක් තුළ වාර්තා වු කොවිඩ් 75 දෙනෙක් පිටත් කර යැවීම මේ සිදුවන්නේ. පිරිමි පාර්ශවය පමණයි. කාන්තාවන් හෙට දිනයේ දී රෝහල් ගත කිරීමට කටයුතු සුදානම් කර තියෙනවා. වත්තල තවත් පුද්ගලික කර්මාන්ත ශාලාවක සේවකයින් පිරිසක් කොවිඩ් ආසාදිත තත්ත්වයට පත්වුණා. එහි සමස්ථ සේවක සංඛ්යාව 1000 ඉක්මවනවා. එහිදී අපි පීසීආර් පරීක්ෂණ කළ සංඛ්යාවෙන් මේ වන විට 49 දෙනෙක් ආසාදිත බව හඳුනාගෙන තිබෙනවා. එම ආසාදිතයින් සොයා අදාළ ක්රියාමාර්ග ගැනීමට කටයුතු කරනවා. ඒ වගේම අදාළ කර්මාන්ත ශාලාව මේ වන විට තාවකාලිකව වසා දමා තිබෙනවා. අපිට 120ක පමණ ප්රමාණයක් පරීක්ෂා කිරීමෙන් අනතුරුව තමයි 49ක වගේ ප්රමාණයක් ආසාදිත බව හඳුනාගෙන තියෙන්නේ මේ වනවිට.”


කොටි නායක වේලූපිල්ලේ ප්රභාකරන්ට ප්රහාර එල්ල කර ඔහු ඝාතනය කරනු ලැබුවේ තමන්ගේ සෘජු උපදෙස් මත ක්රියාත්මක වූ බි්රගේඞ්යර් රවිප්රිය යටතේ පැවති කාර්ය සාධක බලකාය විසින් බව ප්රාදේශීය සංවර්ධණ ඇමති ෆීල්ඞ් මාෂල් සරත් ෆොන්සේකා මහතා පවසයි.
එය සිදු වූයේ තමන්ගේ උපෙදස් මත මිස මේජර් ජනරාල් කමල් ගුණරත්නට උවමනා විදිහට නොවන බවද ඔහු පෙන්වා දෙයි.
මේජර් ජනරාල් කමල් ගුණරත්නට විරැද්දව පැවති විනය පරීක්ෂණ අමතක කරමින් ඔහුට සේනාංතයක් බාර චෙදනු ලැබුවේද තමන් විසින් බව හිටපු හමුදාපතිවරයා සදහන් කරයි.
අද ඔහුගේ පොතේ ඇති දේවල් එදා දැනගත්තේ නම් ප්රභාකරන්ගේ ඇදුම ගලවන්නට පෙර කමල් ගුණරත්නගේ ඇදුම ගලවා දමන බවද පවසන ෆොන්සේකා මහතා ප්රභාකරන්ට පහර දුන්නේ මමයි කියන්නට සේනාංකාධිපතිවරැුන් එණ්ඩු වූ බවද සදහන් කරයි.
මේජර් ජනරාල් කමල් ගුණරත්නට එරෙහිව විනය ක්රියාමාර්ග ගන්නා ලෙස තමන් වත්මන් හමුදාපතිවරයාගෙන් ඉල්ලා සිටින බවද ඔහු වැඩිදුරටත් ඉල්ලා සිටී.


12th February 2018 19:36:07 Hours
යුද්ධ හමුදාවේ ඉහළම නිලධාරින් තිදෙනා වන යුද්ධ හමුදාධිපති ලුතිනන් ජෙනරාල් මහේෂ් සේනානායක, මාණ්ඩලික ප්රධානි මේජර් ජෙනරාල් අමල් කරුණාසේකර, නියෝජ්ය මාණ්ඩලික ප්රධානි මේජර් ජෙනරාල් දම්පත් ප්රනාන්දු සමඟ එක්ව එකම වේදිකාවකදී ගෙවීගිය වසර කිහිපය තුල ඇතිවු ස්වාභාවික ව්යවසන සහ ආපදා අවස්ථාවලදී අපරිමිත සහයෝගයක් ලබාදුන් යුද්ධ හමුදා සාමාජිකයින් 60 දෙනෙකු අගයමින් සඳුදා (12) දින සන්ධ්යාවේ විශේෂ උත්සවයක් යුද්ධ හමුදා මූලස්ථානයේදී පැවැත්විණ.
යුද්ධ හමුදාධිපති තුමාගේ නව සංකල්පයක් මත, යහපත් කාර්යයන් සඳහා සහභාගි වන්නන් සැමවිටම ප්රසංශාවට ලක්විය යුතු බව පසක් කරමින් යුද්ධ හමුදාව තුල ප්රථම වතාවට 2016 - 2017 වසරවල හදිසි ව්යවසන තත්වයන්හිදී ආපදාවට ලක්වූ සිවිල් ජනතාව බේරා ගැනීමට දායක වූ හා කැපී පෙනෙන අයුරින් සහන සැලසු යුද්ධ හමුදා මුදවාගැනීමේ හා සහන සැලසීමේ කණ්ඩායම් ඇගයීමට ලක්කෙරුණි.
යුද්ධ හමුදාධිපති තුමාගේ ප්රධානත්වයෙන් පැවති මෙම උත්සව අවස්ථාවට යුද්ධ හමුදා ස්වේච්ඡා බළසේනාවේ සේනාවිධායක මේජර් ජෙනරාල් පියල් වික්රමරත්න, යුද්ධ හමුදා මූලස්ථානයේ යුද සේවා ලේකම් මේජර් ජෙනරාල් ප්රියන්ත ජයසුන්දර, මධ්යම ආරක්ෂක සේනා ආඥාපති මේජර් ජෙනරාල් රුක්මල් ඩයස්, බටහිර ආරක්ෂක සේනා ආඥාපති මේජර් ජෙනරාල් සත්යප්රිය ලියනගේ, යුද්ධ හමුදා විධායක ජෙනරාල් මේජර් ජෙනරාල් ශවේන්ද්ර සිල්වා, අධ්යක්ෂ ජෙනරාල් පාබල මේජර් ජෙනරාල් චාගි ගාල්ලගේ, පිරිස් පරිපාලන අධ්යක්ෂ බ්රිගේඩියර් දේවින්ද පෙරේරා, ජ්යෙෂ්ඨ නිලධාරින්, සෙසුනිලයින් සහ සම්මානලාභින් රැසක් ද සහභාගි වූ අතර, එහිදී ඔවුන්ගෙන් සිදුවූ සේවය අගයමින් වටිනා සහතික පත් පිරිනමන ලදි.
සම්මාන ප්රධානෝත්සවයේදී වෙන් වෙන් වශයෙන් ඔවුන්ගේ කැපවීම අගය කරමින් රට දැය හා යුද්ධ හමුදාව සඳහා කල කැපීපෙනෙන සේවය වෙනුවෙන් ප්රසංශා කොට ත්යාග ප්රදානය කරන ලදි.
යුද්ධ හමුදාධිපති ගේ උපදෙස් මත පිරිස් පරිපාල අධ්යක්ෂ මණ්ඩලය විසින් සංවිධානය කරන ලද මෙම උත්සවය අමතමින් යුද්ධ හමුදාධිපති ඔවුන් වෙත සිය සුභාශිංසන පිරිනැමූ අතර, එම යුද්ධ හමුදා සාමාජිකයින් සිය ජිවිතය පරදුවට තබමින් දිවා රෑ නොබලා කල සේවය හේතුවෙන් ඔවුනට ජාතියේ ඉහළම ගෞරවය හිමිවිය යුතු බව ප්රකාශ කලේය.
මෑතකදී සිදුවූ දරුණු ව්යවසන අවස්ථාවන්හිදී පවා ශ්රී ලංකා යුද්ධ හමුදාව ප්රථමයෙන්ම පැමිණ සෙවීම්, ජිවිතාරක්ෂක සහ සහන සැලසීමේ මෙහෙයුම් ක්රියාත්මක කිරීමෙහිලා පෙරමුණ ගෙන කටයුතු කරන ලදි.
මීරියබැද්ද, අරණායක, දැරණියගල, බුලත්කොහුපිටිය, ඉලුක්වත්ත යන ප්රදේශ වල සිදුවු නායයෑම්, කොළඹ, රත්නපුර, මතුගම ආදි ප්රදේශ වල ඇතිවූ ගංවතුර, පානදුර, මිනුවන්ගොඩ සහ කටාන ආදි ප්රදේශ වල ඇතිවූ සුලි සුලං තත්ව, කොස්ගම ඇතිවූ පිපිරීම් ආදිය සහ මීතොටමුල්ල කසළ කන්ද නායයෑම වැනි සිදුවීම් වලදී සිය ගණනක් හමුදා සාමාජිකයින් තම කඳවුරු වල සිට ආපදා සිදුවූ ස්ථානයන් වෙත පැමිණ සිවිල් ජනතාවට විවිධ ආකාරයෙන් සහය ලබාදෙමින් සහ සහන සේවා සලසමින් තාවකාලික කඳවුරු ඉදිකරමින් ආපදාවට ලක්වූවන් එම කඳවුරු වෙත යාකරමින් ඇතිවු ආපදා තත්වය නැවත සමථයකට පත්වන තෙක් රාජ්ය හා පළාත් පාලන ආයතන සමඟ සම්බන්ධතාවයෙන් තම සේවය ආපදාවට ලක්වුවන්ට ලබාදිම සිදුකලහ.
එහිදී, මෑතකදී පැවති නිදහස් දින පෙළපාලියේ හොඳම සරඹ කණ්ඩයට හිමි සම්මානය දිනාගත් ශ්රි ලංකා ජාතික ආරක්ෂක බලමුළුවට අයත් යුද්ධ හමුදා සාමාජිකයින් වෙත ඔවුන්ගේ දස්කම් අගයමින් ත්යාග ප්රදානය කිරීම ද සිදුකරන ලදි.


Since Sinhala and Tamil languages are both constitutionally “National” languages, and since they are both constitutionally “Official” languages, and since they are synonymous in lyrical meaning, and since they are sung in the identical musical composition there is absolutely no rational reason to not sing the Tamil translation of the anthem at official events of the State. And because the anthem is only meaningful when the singer understands the words, it should be allowed to be sung in their preferred language.
ශ්රී ලංකාවේ ජාතික ගීය සහ එය ගායනා කළ යුතු ආකාරය තීරණය කළ යුත්තේ ශ්රී ලංකාවේ ඓතිහාසික, නූතන සහ අනාගත තත්ත්වයන් අනුව මිස වෙනත් රාජ්යයන් කරන නොකරන පළියට නොවේ. ශ්රී ලංකාව යනු ජාතීන් දෙකක් අතර ඓතිහාසික අරගලයක් ඇති රාජ්යයකි. එය මහපොළොවේ සත්යයකි. එම අරගලය අනාගතයටත් ගෙන යෑමට කැස කවන්නේ ජේ.ආර්.ගේ දරුවන් සහ ඔවුන්ගෙන් උපදින බෙදුම්වාදීන් ය.
My generation rise to leadership by skipping the leadership gap of the above lost generation. Therefore it will bring a great culture shock. The old generation will soon be removed by nature. The remnant children of the 70’s will retreat. But the old ghosts are back in action to stop the millennials. The cursed son of the Satanic father of 88-89 and the fascist Prince wrapped in a white National cape, and the regime change agents who suppress the Republic forever are all acting together in conspiracy.
ඔබතුමා සහ මා සපුරා වෙනස් පරම්පරා දෙකකය. ඔබ මගේ මාමලාගේ පරම්පරාවේය (අවාසනාවට මගේ මාමලා සහ මා නිතරම ගැටේ). ඔබ 70 වේ දරුවෙකි. මා 90 වේ දරුවෙකි. සමාජ විද්යාවට අනුව ඔබ X පරම්පරාවේය. මා Y පරම්පරාවේ හෙවත් සහස්රයේ දරුවෙකි. ඔබ උපන්නේ බ්රිතාන්ය රැජිණගේ ආධිපත්යය යටතේ පැවති ඩොමිනියන් ඔෆ් සිලෝන් වලටය. මා උපන්නේ නිදහස්, ස්වෛරී, ස්වාධීන ශ්රී ලංකා ප්රජාතාන්ත්රික සමාජවාදී ජනරජයටය. වර්ණ රූපවාහිනිය, මයික්රොසොෆ්ට් ඔෆීසිය, ජංගම දුරකථනය, විද්යුත් තැපෑල සහ අන්තර්ජාලය අපට හඳුන්වා දෙන්නේ අප දෙදෙනාගේ ජිවිතවල වෙනස් වකවානුවලය.
The first thirty years of my life was spent in a war torn state. I envy you, Mr Sumanthiran because you actually lived your teenage without a war around you. We can count the bodies, but we can never put a price on them, can we? How do you weigh the pound of flesh, Mr Sumanthiran? How do we weigh out the Tamil lives lost against the Sinhala and Muslim lives lost? How do we bring back the Tamil diaspora and the internally displaced Muslims to their homes? There is no war now. Not anymore. And my generation, Mr Sumanthiran, just wants to move on. I don’t want my children to live their life through another war.
The only foundation, the definitive purpose and the eternal principle of Sri Lanka’s future development must be “to preserve the land we call Sri Lanka with all its living and non-living resources for the Sinhala, Tamil, Muslim, Malay, Burgher children of the future, and their children; and theirs, in a […]
අපේ රටේ අනාගතය වෙනුවෙන් නිර්මාණය කළ යුතු අලුත් සංවර්ධනයේ එකම පදනම, අනිවාර්යය පරමාර්ථය සහ සදාකාලික සිද්ධාන්තය විය යුත්තේ “ශ්රී ලංකාව ලෙස හඳුන්වන මේ භූමිය සහ එහි ඇති සියලු ජීවී-අජීවී සම්පත්, අනාගතයේ උපදින සිංහල, දෙමළ, මුස්ලිම්, මැලේ, බර්ගර් දරුවන්ටත්, ඔවුන්ගේ දරුවන්ටත්, මතු මේ භූමියේ උපදින සියලු දරුවන්ටත් අද තිබෙනවාටත් වඩා හොඳින් […]


බැංකු සේවකයන් ලෙස පෙනී සිටිමින් පෞද්ගලික තොරතුරු ලබාගන්නා බවට තොරතුරු ලැබී ඇත.
කිසියම් පුද්ගලයෙකුගෙන් හෝ ආයතනයක් නමින් පෞද්ගලික තොරතුරු ඉල්ලා කෙටි පණිවිඩ, විද්යුත් ලිපි සහ සමාජ ජාල පණිවිඩ ලැබෙන සෑම අවස්ථාවකදී වඩාත් සැළකිළිමත් වන ලෙස සාජා පොලීසිය ජනතාවගෙන් ඉල්ලීමක් කර ඇත.
සමාජ ජාල ගිණුම් උපයෝගි කරගනිමින් ජනතාවගේ පෞද්ගලික සහ බැංකු ගිණුම්වලට අදාල රහස්ය තොරතුරු ලබාගැනීමට වංචනික පුද්ගලයින් උත්සහ කරන බවට තොරතුරු ලැබී ඇති බව පොලීසිය ප්රකාශ කළේ ය.
කිසිදු සොයා බැලීමකින් තොරව පෞද්ගලික සහ රහස්ය තොරතුරු නොදන්නා පුද්ගලයන්ට ලබා නොදෙන ලෙසද පොලීසිය ඉල්ලීමක් කළේ ය.
මුලින් එවනු ලබන පණිවිඩය:
“හිතවත් පාරිභෝගිකය, 2019 වර්ෂයේදි ඔබගේ ස්ව්යංක්රීය ටෙලර් කාඩ්පත් යාවත්කාලීන නොකළ නිසා තාවකාලිකව අත්හිටුවා ඇත.
ඔබගේ කාඩ්පත නිසියාකාරව යාවත්කාලීන කරගැනීමට අවශ්ය නම් පහත සඳහන් දුරකථන අංකවලට ඇමතුමක් ලබා දෙන්න.
0589065238 හෝ 0522633476
වැඩබිම


Monday, June 26, 2017
රටේ තුනෙන් දෙකේ බලයක් සහිත ස්ථාවර ආණ්ඩුවක් තිබුණද දේශපාලන පෙළගැස්මෙහි ඇති යම් ව්යාකූලතාවයන් නිසා ආණ්ඩුව තුළත් ඉන් පිටතත් එක්තරා ආකාරයක අවිනිෂ්චිත බවක් පවතී. එසේ තිබුණද මේ රටේ සියලුම දෙනාත් විශේෂයෙන් ආණ්ඩු පක්ෂයේ හා විපක්ෂයේ දේශපාලන කටයුතු වල යෙදෙන මැතිඇමතිවරු හා කාඩර්වරුනුත් විශ්වාස කරනුයේ මෙම යහපාලන ආණ්ඩුව 2020 ජනාධිපතිවරණය තෙක් නිරුපද්රිතව පවතින බවයි.
සයිටම් වෛද්ය විද්යාලය සම්බන්ධයෙන් රජයේ වෛද්ය නිලධාරීන්ගේ සංගමය හා අන්තර් විශ්ව විද්යාල ශිෂ්ය බල මණ්ඩලය ඉදිරිපත් කරනු ලබන වැඩපිළිවෙල හා විසදුම නිශ්චිතව පැහැදිලි නැතත් ඔවුන් විසින් ආණ්ඩුව හා රටේ ජනතාව වෙත එල්ල කරනු ලබන පීඩනය රටේ ජනතාවගේ දෛනික කටයුතු වලට සැලකිය යුතු බාධාවක් එල්ල කොට තිබේ.
විශේෂයෙන් ශ්රී ලංකාවේ සියලුම විශ්ව විද්යාල වල අධ්යන ක්රියාවලියන්ගේ පසුබෑමක් දැකිය හැකිය. එදා අන්තර් විශ්ව විද්යාල ශිෂ්ය බල මණ්ඩලයේ අරගල වලදී ඔවුන්ට පහසුකම් සැපයූ න්යායාත්මක හා භෞතික සම්පත් සැපයු ජනතා විමුක්ති පෙරමුණ අන්තරයේ සයිටම් විරෝධය පදනම් කරගත් උද්ඝෝෂණ හා කඩාකප්පල්කාරී වැඩ සදහා අනුග්රහය හා සම්පත් සැපයුවේය. එසේම පෙරටුගාමී පක්ෂය හා ශ්රී ලංකා නිදහස් පක්ෂයේ මහින්ද පිළ අන්තර් විශ්ව විද්යාල ශිෂ්ය බල මණ්ඩලයේ ක්රියාවලියට කොන්දේසි විරහිත සහයෝගයක් දක්වන බව පෙනෙන්න තිබේ.
එසේම රජයේ වෛද්ය නිලධාරීන්ගේ සංගමය සයිටම් විරෝධී ස්ථාවරය වෙනුවෙන් ඕනෑම මිලක් ගෙවීමට සූදානම් බව රට ඩෙංගු ව්යසනයකට මුහුණ දෙමින් සිටින අවස්ථාවක දීප ව්යාප්ත වැඩවර්ජනයක් කැදවා දින දෙකක් පවත්වාගෙන යාමෙන් පෙන්නුම් කළේය. මෙම තත්ත්වය යටතේ සයිටම් ආයතනය සම්බන්ධයෙන් වඩාත් බැරැරුම් ලෙස කල්පනා කරන්නට ආණ්ඩුව තීරණය කර තිබේ.
එසේ වුවද රජයේ වෛද්ය නිලධාරීන්ගේ සංගමයේ අවිචාරශීලී හා තක්කඩි ක්රියාකලාපයත් අන්තර් විශ්ව විද්යාල ශිෂ්ය බල මණ්ඩලයේ මරිමෝඩ ක්රියාකලාපයත් තවදුරටත් ඉවසීමේ හෝ නම්යශීලී වීමේ ස්ථාවරයක් ආණ්ඩුවට නොමැති බව පසුගිය දින කිහිපයේ ආණ්ඩුවේ වැඩකටයුතු සිදු වූ ආකාරය විමසීමේදී පෙනී යයි.
රජයේ වෛද්ය නිලධාරීන්ගේ සංගමය පසුගිය දශක ගණනාව තුළ ලංකාවේ සිදු වූ අනෙකුත් කිසිදු දේශපාලන අරගලයකට, වෘත්තීය අරගලයකට හෝ වෙනත් ප්රගතීශීලී හෝ ජනතාවට ආධාර උපකාරවන වැඩසටහනකට සහයෝගය නොදැක්වූයේය. හැමවිටම එම සංගමය කටයුතු කරන ලද්දේ ලංකාවේ සියලුම වෘත්තීන් ආයතන හා දේශපාලන තත්ත්වයන් නොසලකා හැර වෛද්ය වෘත්තිය යනු බුදුවීම තරම් සුවිශේෂ රස්සාවක් යන ආකල්පයෙනි. රජයේ වෛද්ය නිලධාරීන්ගේ සංගමය මේ රටේ නිදහස් අධ්යාපනයට කර ඇති හානිය සුළු පටු නොවේ. ඔවුන්ගේ අත්තනෝමතික තක්කඩි ප්රතිපත්තිය නිසා සම සෞඛ්ය ශිෂ්යයින්ට සායනික පුහුණුව නොලැබෙන අතර වසර හතරක ජාත්යන්තරය පිළිගත් උපාධියක් ලබා ගැනීමට ඇති අවස්ථාව අහිමි කොට තිබේ.
එසේම රටේ හෙදියන්ට පිළිගත් උපාධියක් ලබා ගැනීමේ අයිතියද අහිමි කොට ඇත්තේ රජයේ වෛද්ය නිලධාරීන්ගේ සංගමයේ විරෝධයයි. එමෙන්ම ආයුර්වේද වෛද්යවරුන්ට බටහිර වෛද්ය විද්යාවේ සායනික පුහුණුව හා දැනුම ලැබීමේ අවස්ථාව අහිමි කොට තිබේ. එසේම ඇටෙන්ඩන්වරු සපත්තු දැමීමේ සිට යෝජිත හින්දු ලංකා ආර්ථික ගිවිසුම දක්වා රටේ පවතින මෙකී නොකී සියලුම තත්ත්වයන් සිදුවිය යුත්තේ වෛද්ය සංගමයේ අනුමැතියෙන් බව සිතන තරමට රජයේ වෛද්ය නිලධාරීන්ගේ සංගමය උද්දච්ඡ වී තිබේ. ඔවුන්ගේ අත්තනෝමතික ක්රියාකලාපය නිසා ආණ්ඩුව කෙසේ වෙතත් මෙරට ජනතාව මහත් පීඩනයකට ලක්වී තිබේ. ජනතාව අතරද වෛද්යවරු කෙරෙහි විශාල තරහක් හා වෛරයක් ගොඩනැගෙමින් පවතී. මේ අරුම පුදුම යුගයේ සිදුවන එක් වැදගත් දෙයක් නම් අපි දෙවියන් වැඩ සිටින දේවාල යැයි වැදුම් පිදුම් කළ බොහෝ ස්ථාන ගැරඩි ළගින ගස් බෙන බව හෙළිවෙමින් පැවතීමයි.
මෙම තත්ත්වය යටතේ ඉතාම මෑතකදී රජයේ වෛද්ය නිලධාරීන්ගේ සංගමය දුටුවිට තමන්ගේ ඡන්ද කැඩෙති යැයි බයෙන් දේශපාලනඥයෝ හා දේශපාලන පක්ෂ පණ එපා කියා දුවන යුගයක් උදා වේ. එය අත ළගටම පැමිණ තිබේ.
සයිටම් විරෝධය සම්බන්ධයෙන් යහපාලන ආණ්ඩුවේ ස්ථාවරය පැහැදිලිව ප්රකාශකොට තිබේ. විශේෂයෙන් අගමැතිවරයා ඔහුගේ ස්ථාවරය රජයේ වෛද්ය නිලධාරීන්ගේ සංගමයටත්, රටටත් ප්රකාශ කර ඇති අතර කිසිදු හේතුවක් මත සයිටම් විශ්ව විද්යාලයට අයත් රෝහල වසා නොදමන අතර එය රජයට පවරා ගනු ඇත. එසේම සයිටම් ආයතනයේ අධ්යාපනික තත්ත්වයේ උසස් බවක් හා ප්රමිතිය පවත්වාගෙන යාම පිළිබදව ආණ්ඩුව තදින් නියාමනය කරන අතර ඒ සදහා වෛද්ය සභාවේ සහයෝගය, දැනුම හා ක්රියාත්මක කිරීම අපේක්ෂා කර සිටී.
නමුත් අන්තර් විශ්ව විද්යාල ශිෂ්ය බල මණ්ඩලය අතකොලු පන්නයේ විරෝධතා ව්යාපාර මේ රටේ අධ්යාපනයටත් අනෙකුත් විශ්ව විද්යාල සිසුන්ටත් සිදුකරනු ලබන හානිය සම්බන්ධයෙන් ආණ්ඩුව බරපතල තීන්දු තීරණ වලට එළැඹෙන බව අගමැතිවරයාත්, මැතිඇමතිවරුනුත් පසුගිය සතියේ ප්රකාශ කර සිටියේය. එසේම අන්තර් විශ්ව විද්යාල ශිෂ්ය බල මණ්ඩලයේ ක්රියාකාරීත්වය මේ රටේ ප්රජාතන්ත්රවාදී අවකාශයට විශාල හානියක් සිදුකරන අතරම එම සංවිධානයට සහයෝගය දක්වනු ලබන ජනතා විමුක්ති පෙරමුණ, පෙරටුගාමී පක්ෂය හා ශ්රී ලංකා නිදහස් පක්ෂයේ මහින්ද පිලත් විශාල අමාරුවක දමන බව මාගේ හැගීමයි.
අධ්යාපන ප්රතිසංස්කරණ යහපාලන ආණ්ඩුවේ මාස හැටකින් අලුත් රටක් මැතිවරණ ප්රකාශනය තුළ ප්රධාන පොරොන්දුවයි. රනිල් වික්රමසිංහ ප්රමුඛ එක්සත් ජාතික පක්ෂයට අගෝස්තු ජනවරමේ ප්රධාන කොන්දේසියක් වන්නේ පොරොන්දු වූ අධ්යාපන ප්රතිසංස්කරණ ක්රියාත්මක කිරීමයි. එහිදී රජයේ වෛද්ය නිලධාරීන්ගේ සංගමය සහයෝගය ලබාදුන්නේ හා පෙනී සිටියේ මහින්ද රාජපක්ෂගේ මැතිවරණ ව්යාපාරය හා එම පිළ වෙනුවෙනි. නමුත් එක්සත් ජාතික පෙරමුණ විසින් එම මැතිවරණයේදී රජයේ වෛද්ය නිලධාරීන්ගේ සංගමයත්, මහින්ද රාජපක්ෂත්, අන්තරයේ ක්රියාකාරීත්වයේ සැබෑ බලවේගවන පෙරටුගාමී පක්ෂයත් පරදවා මාස හැටකින් අලුත් රටත් වැඩසටහන සදහා ජනවරමක් ලබා ගත්තේය. ඒ යෝජිත අධ්යාපන ප්රතිසංස්කරණ සිදුකිරීමටය. එහිදී එක්සත් ජාතික පෙරමුණට ජනවරම ඇත්තේ රජයේ වෛද්ය නිලධාරීන්ගේ සංගමය හෝ වෙනත් පරාජය කරන ලද බලවේගයන්ගේ න්යාය පත්රයන් ක්රියාත්මක කිරීමට නොව ලැබූ ජනවරමට අදාළ අධ්යාපන ප්රතිසංස්කරණයන් සිදුකිරීමටය, මේ රටේ සෑම දෙනාගේම අධ්යාපන අයිතිය ආරක්ෂා කර දීමටය. අධ්යාපනය යනු ජලය මෙන් සුලභ විය යුතු සෑම දෙනාටම ලබා ගත හැකි, ළගා විය හැකි දෙයක් විනා දක්ෂයින්ට, පෝසතුන්ට, උගතුන්ට, අතපය නාහය තිබෙන අයට, සුදු අයට හා නාගරිකයන්ට පමණක් ඇති වරප්රසාදයක් නොව, මෙලොව ඉපදුණු සෑම දෙනාටම ඇති වරප්රසාදයකි. එයට අභියෝග කළ හැකි කිසිදු වෘත්තිකයෙක් හෝ සංවිධානයක් නැත.
Thursday, June 22, 2017
සිංහල ජාතිකවාදීන් හා ඒ මත යැපෙමින් බඩගෝස්තරය සාදාගන්නා ජාතිකවාදී සංවිධාන රටේ කුමක් හෝ කලබලයක් ඇති කිරීමට උත්සහ කරමින් සිටී. ලෝකයේ සියලුම පැරණි රාජ්යයන් තුළ ජාතිකවාදයට එක්තරා ආකාරයක ඉඩකඩක් විවරව පවතී. ශීලාචාර රාජ්යයන් විවිධ නීති හා සම්ප්රදායන් ගෙන ඒමෙන් ජාතිකවාදය මත බිහිවිය හැකි අන්ත මූලධර්මවාදී පීඩනයන් සමාජය මත පතිත වීම වළක්වා තිබේ. ලංකාවේ ව්යවස්ථාව තුළත් අනෙකුත් භාවිතාවන නීතීන් තුළත් ජාතිය, ආගම, කුලය හා අනෙකුත් වෙනස්කම් මත පදනම් වූ අසංතුලිතතාවය වර්ධනය වන ආකාරයට කටයුතු කිරීමට එරෙහි නීතී රීති තිබේ. එසේ තිබුණද අළුයට ගිණි පුපුර මෙන් ජාතිකවාදී බලවේග ශ්රී ලංකාවේ දේශපාලනය තුළත්, සමාජය තුළත් විටින් විට පැන නගී. මීට දශක ගණනාවකට පෙර ජාතිකවාදී ව්යාපාරයේ නායකයින් වූයේ ආචාර්යවරු, මහාචාර්යවරු, ප්රභූ පන්තියේ දේශපාලන නායකයින්, උගත් භික්ෂූන්වහන්සේලා, කතෝලික පූජකවරු හා මුස්ලිම් පූජකවරුන්ය. මන්ද එදා සිට අද දක්වාම ශ්රී ලංකාවේ ප්රධාන ජාතීන් තුන තුළම ජාතිකවාදයට ඉඩකඩක් තිබුණි. එය දේශපාලනික හා ආර්ථික ජයග්රහණ උදෙසා මූලෝපායික න්යායක් ලෙස සැමදාම භාවිතා කෙරුණි. නමුත් අද ජාතිකවාදී ව්යාපාරයේ තත්ත්වය එදාට වඩා හාත්පසින්ම වෙනස් වේ. අද මාධ්ය වලින් අපි දකින රටේ ක්රියාකාරී ජාතිකවාදී ව්යාපාරයේ නායකයින් ( සියලුම වර්ගයේ) 80% කටත් වඩා ලුම්පන්වරුය. ඔවුන් අතාර්කිකය, කලහාකාරීය, මුදලට ගිජුය, ප්රසිද්ධියට මහත් ගිජුය. එසේම ජාතිකවාදී ව්යාපාරික ක්රියාකාරිකයෙකු සදහා තිබිය යුතු විනයක් ඔවුන් සතුව නැත. මෙවන් තත්ත්වයක් තුළ ශ්රී ලංකාවේ ජාතික ව්යාපාරය විසින් ඉදිරිපත් කරනු ලබන තර්ක අතර එක් ප්රධාන තර්කයක් පිළිබද සාකච්ඡා කිරීමට කැමැත්තෙමි.
සිංහල ජාතිකවාදී දේශපාලන ව්යාපෘතියට ආකර්ෂණය වූ බොහෝ දේශපාලන ක්රියාකාරීන් හා එම මතයට සමපාත වන්නන් තුළ ඔවුන් ඉදිරිපත් කරනු ලබන තර්ක අතර ප්රධාන තර්කයක් වනුයේ සිංහල ජාතිකත්වය පිළිබද මහා වංශයේ සදහන් කරනු ලබන කතන්දරය අමු බොරුවක් බවයි. සිංහල ජාතිකවාදීන්ට මහා වංශය, නයාට අදු කොළ වාගේය.
මන්දයත් හින්දු ජනප්රවාදවල පැවත එන රාම රාවණා කතන්දරය සිංහල ජාතිකවාදීන් තුළ මහත් ආශ්වාදයක් ගෙන එයි. එනම් දඩු මොණරයෙන් ගමන් යන ඉන්දියාවට එරෙහිව සටන් කළ ප්රේමවෘත්තයක්ද සහිත රාවණා ප්රවාදය ජාතිකවාදීන් උත්කර්ෂයට පත්කරන්නක් වේ. කොටින්ම අද බයිසිකල් වින්කලයක්වත් ගොඩනගා ගත නොහැකි ජාතිකවාදියෙකුට රාවණාගේ දඩු මොණරය ගැන කීමෙන් පහසුවෙන් පොරක් විය හැක.
නමුත් මහා වංශය සිංහල ජාතිකත්වය ආරම්භය පිළිබද ඉදිරිපත් කරනු ලබන විජය, කුවේණි කතන්දරය මෙන්ම සිංහයෙකු හා රමණයෙන් බිහිවන විජය පෙළපත පිළිබද කතන්දරය ප්රතික්ෂේප කරන අතර, එය මහා වංශයේ ලියා තිබුණද ජාතිකවාදීන් ඉවෙන් මෙන් එහි ඇති අපකීර්තිය හදුනාගෙන තිබේ.
ඉන්දියාවෙන් පිටුවහල් කළ විජය ප්රමුඛ ඔහුගේ පිරිවර ශ්රී ලංකාවට ගොඩබසිනුයේ මල්වතු ගගට උතුරින් විල්පත්තු ඝණ වනාන්තරය මැද අදද දැකිය හැකි තම්බපණ්නිය නම් වූ ස්ථානයටයි. (එහිදී කුවේණිය යක්ෂ ගෝත්රිකයෙකු බව මහා වංශයේ කියයි.) කුවේණිය කපු කටිමින් සිටී. වසර 2500 කට පෙර ලංකාවේ මුල් ජනපදිකයින් කපු කටිමින් සිටියේ නම් ඔවුන් සංස්කෘතික ජාතියකි. එනම් ඔවුන් ඇදුම් ඇද නිරුවත වසාගෙන සිට තිබේ. එසේම ඔවුන් යක්ෂ ගෝත්රිකයින් ලෙස සිංහල මහා වංශ කතුවරයා කියනුයේ ඔවුන් මල්වතු ගගට උතුරින් ජීවත් වූ අය නිසා කිව හැකිය. එසේම විජය කුමාරයා පැමිණෙන විට ඔහු හා සන්නිවේදනය කිරීමට කුවේණිය සතුව ඉන්දියානු භාෂාවක් තිබී ඇත. එය විජය කුමාරයාත් භාවිතා කරන භාෂාවක් විය යුතුය. මාගේ තක්සේරුව නම් එය බොහෝ විට පාලි හෝ ද්රවිඩ හෝ සංස්කෘත යන භාෂා තුනෙන් එකක් විය හැකිය. එසේනම් ඉන්දියානු විජය ලංකාවට පැමිණීමට පෙර දකුණු ඉන්දියානු සංස්කෘතිය සහිත මිනිසුන් මෙහි වාසය කර තිබේ.
සිංහයාගෙන් පැවත එන යැයි කියන විජය හොදින් ඇද ඉන්දියානු භාෂාවක් කතා කරනු ලබන සංස්කෘතික ගැහැණියක් වූ කුවේණිය රවටාගෙන හෝ පැහැරගෙන ( මා විශ්වාස කිරීමට කැමැත්තේ රවටාගෙන යනුවෙනි ) මල්වතු ගගෙන් දකුණේ තැනිතලා ප්රදේශයට පලා ගියේය. එය අප අද විශ්වාස කරනු ලබන මහා වංශයේ ප්රකාශ කරනු ලබන සිංහල ජාතියේ ආරම්භයයි. එනම් සංස්කෘතික ගැහැණියක් වූ කුවේණිය උතුරු ඉන්දියානු පිටුවහලෙකු වූ විජය විසින් පැහැරගෙන විත් ආරම්භකරනු ලබන නව රාජ්යයයි. එය ආරම්භකරනු ලැබුවේ මල්වතු ගගෙන් දකුණේ අද අපි අනුරාධපුරය යැයි කියනු ලබන ප්රදේශයේය.
නමුත් ජාතියේ අපකීර්තිය ඇත්තේ යක්ෂ ගෝත්රිකයින් ( රෙදි අදින ) විසින් මරා දැමීමට නියමිතව සිටි විජයට ජීවිතය දුන්, තම ප්රේමය පුද කළ කුවේණිය පාවා දී නැවත එලවා දැමු මහා පිරිමියෙක් යැයි සිංහල ජාතිකත්වය ඇතිවීම පිළිබද කතන්දරය පිළිගැනීමට ජාතිකවාදීන්ගේ ඇති මැලි බවයි. එම නිසාම ලිඛිතව ලියා ඇති මහා වංශයට වඩා ප්රවාදයක් වූ රාවණා කතාව විශ්වාස කිරීමට ජාතිකවාදී නායකයින් හා එම ජනතාව අතර දැඩි ගිජුකමක් ඇත. එනම් තමන්ට ප්රේමය හා ජීවිතය පුද කළ ගැහැණියක් පාවා දී අවසනාවන්ත ඉරණමකට ලක්කළ පිරිමියෙකුගෙන් තම වර්ගයා බෝ වූවා යැයි කීමට ඇති දැඩි භීතියයි, අපකීර්තියයි. අපට කුඩා කළ සිට උගන්වන පරිදි කුවේණිය තම ගෝත්රිකයින් අතින් මරුණුවට පත්වීමට පෙර තම දරු දෙදෙනා වූ ජීවන්ත හා දිසාලා ආරක්ෂා කර වනයට පලවා හැර ශාප කලා යැයි කියයි. එම ශාපය හා අපකීර්තිය ජාතිකවාදීන්ට නයාට අදු කොළ මෙනි. නමුත් මේ මහා පුරුශයෝ හැන්දෑවට ගෙදර ගිය විට බත් තම්බා දෙනු ලබන්නේ කුවේණියගේ පරපුරේ අද ජීවත්වන ගැහැණුන්ය. ඔවුන්ද එදා කුවේණි වින්දාක් මෙන් දහසකුත් දුක් දෝමනස්නයන් මේ මහා කළු සිංහලයින්ගෙන් විදී. සිංහල ජාතිකත්වය හා එම ජාතික ව්යාපාරය සමාජයෙත්, ගෙදරත් දකින, හමුවන, ඇසුරුකරන කුවේණිලා මගහැර යාමට ඔවුන්ට මහා වංශය වෙනුවට රාවණා ප්රලාපය උගන්වයි. එසේ නොවුනහොත් සිංහල ජාතිකවාදීන් ප්රථමයෙන් බැට කන්නේ ගෙදර සිටිනා කුවේණි පරපුරේ ගැහැණුන්ගෙන්ය. ( කුවේණිලාගෙන්ය )
ගලබොඩ අත්තේ ඥාණසාර ඇතුළු ජාතිය ගැන උඩ පැන පැන පරසක්වල ගසන බොහෝ ජාතිකවාදීන් අපේ කාලයේ කුවේණිලාගේ දරුවන් වූ ජීවන්තලාය, දිසාලාය. එය නොපිළිගන්නා ඔවුන් තමන්ගේ ආශාව රාවණා ෆැන්ටසිය තුළ දියකර රට ගිනි තැබීමට අර අදී. මේ රටේ බුද්ධිමත් ජනතාව තේරුම්ගත යුත්තේ ශීලාචාර රාජ්යයන් සියල්ලේම ශීලාචාර මිනිසුන් බාධක මැද්දේ වුවද බහු ජාතික, බහු වාර්ගික ආකල්ප පවත්වාගෙන යනුයේ සාමය මිල කළ නොහැකි නිසාය. සාමය හා ජීවිතයට වඩා කිසිවක් වටින්නේ නැත.
Sunday, June 11, 2017
ආණ්ඩුවේ පැවැත්ම පිළිබද ලිපි ගණනාවක් ලියා තිබුනද ? නැවත නැවතත් මේ ආණ්ඩුවේ ආයුෂ පිළිබද ප්රශ්නය මතුවීම, ගෙවෙන හැම දවසකම පාහේ පක්ෂ විපක්ෂ, මිතුරු හතුරු සියලුම දෙනාගෙන් සැකයක් ලෙස මතුවීම නිසාවෙන්ම නැවතත් ඒ පිළිබදව ලියන්නට සිදු වී තිබේ. මූලික වශයෙන් කිව යුත්තේ මේ ආණ්ඩුවේ ආයු කාලය 2020 වනතුරු පවතින අතර ඉන් පසුවද සාර්ථක ජනාධිපතිවරණ ජයකින් පසු තවත් වසර පහක් පහසුවෙන් පවතින බවයි. එම ආණ්ඩුව මෙම ආණ්ඩුවට වඩා එක්සත් ජාතික පක්ෂයේ සංයුතියක් සහිත ආණ්ඩුවක් වීමට බොහෝ ඉඩකඩක් තිබේ.
මහාචාර්ය නලින්ද සිල්වා විසින් ඔහුගේ මුහුණු පොතේ පළකර ඇති වීඩියෝවක කියනා පරිදි මේ ආණ්ඩුවේ ජනවරම ජනාධිපතිවරයා සතු වන්නේ නව ව්යවස්ථාවක් වෙනුවෙනි. 2015 ජනවාරි 8 වැනිදා ජනවරම තනිකරම පදනම් වන්නේ විධායක ජනාධිපති ධූරය දින 100 කින් අහෝසිකොට අලුත් ව්යවස්ථාවක් සම්මතකොට අප්රේල් 23 වැනිදාට පසු ජනතාවගෙන් අලුත් ජන වරමක් ඉල්ලීමටයි, සැබවින්ම ජනාධිපතිවරයා සතුව ඇති ජනවරම දින 100 කට පසු කල් පිරුණි. එම දින 100 තුළ ජනාධිපතිවරයාට විධායක ජනාධිපති ධූරය අහෝසි කිරීම කෙසේ වෙතත් තම පක්ෂයේත් තමන්ගේත් දේශපාලන දැක්මෙන් පිට සිතන්නට තරම් අවකාශයක් එතුමන්ට උදා නොවූ අතර එක්සත් ජාතික පක්ෂය පරදවා ශ්රී ලංකා ආණ්ඩුවක් හැදීමේ සිහිනයේ ගිලී සිටි එතුමා ජනතාවගේ ජනවරමට කෝචොක් දමමින් සිටියේය. ඒ වෙනුවෙන් උල්පන්දම් දීමට ඕනෑ තරම් ශ්රී ලංකා කාරයින් එතුමා වටා සිටියේය .සතුරන්ගේ සහයෝගයද ඇතිව 19 වැනි සංශෝධනය කඩිමුඩියේ සිදුකරන ලද්දේම මහින්ද නැති ශ්රී ලංකා ආණ්ඩුවක් හැදීමට මිස වෙන කිසිවකට නොවේ. නමුත් අවසානයේ සියල්ලෝම එතුමා පාවා දුන් අතර එතුමා නැති ආණ්ඩුවක් මහින්ද යටතේ ගොඩනැගීමට ශ්රී ලංකා කාරයෝ සූදානම් විය. එය යථාර්තයක් වීමේ ආසන්නයටම පැමිණි අතර තනියම එතුමාත් එක්සත් ජාතික පක්ෂයත් සිදු කල අසීරු සටනකින් පසු එය රනිල් වික්රමසිංහට ජය ගැනීමට හැකි විය. සැබවින්ම 2015 අගෝස්තු වනවිට එවකට ජනවරම හිමි ජනාධිපතිතුමන් විසින් එක්සත් ජාතික පක්ෂය ඉතා අසීරු අඩියකට තල්ලු කර තිබු අතර ආසන 45 ක් පමණක් තිබු එක්සත් ජාතික පක්ෂයත් ඉතාම අසරණ තත්ත්වයකට පත්ව තිබුණි.
අදද මේ මොහොතේද ආණ්ඩුවේ රැකියා දිය හැකි, සියලුම පක්ෂයකට වාසි ලැබිය හැකි, දේශපාලන යාන්ත්රණයක් වෙනුවෙන් යොදාගත හැකි ආයතන අමාත්යංශ සතුව ඇත්තේ ශ්රී ලංකා නිදහස් පක්ෂයේ ජනාධිපතිතුමාගේ පිලේය. නමුත් අගෝස්තු 17 වන දින ජනාධිපතිතුමාගේ ජනවරම වෙනුවට එක්සත් ජාතික පක්ෂයට අලුත් ජනවරමක් ලැබුණි. ඒ මාස 60 කින් අලුත් රටක් වැඩපිළිවලටය. එහි මූලික අවදානය ඇත්තේ ආර්ථික කරණා හා දේශපාලන මෙන්ම අධ්යාපන ප්රතිසංස්කරණ කෙරෙහිය. මේ මොහොතේ අගමැතිවරයා කටයුතු කරමින් සිටිනුයේ එම ජනවරමට අනුවය. ව්යවස්ථා ප්රතිසංස්කරණ වෙනුවෙන් එක්සත් ජාතික පක්ෂයට ජනවරමක් නැති අතර ඒ වෙනුවෙන් ජනවරම සතු වන්නේ ජනාධිපතිතුමන්ටය. ඒ වෙනුවෙන් දැන් වුවද අවංක උත්සහයක් දැරිය හැකි වේ. එසේ නොවුනහොත් එක්සත් ජාතික පක්ෂයට නැවත ජනාධිපතිවරණයකට යාමට සිදුවන අතර ව්යවස්ථා ප්රතිසංස්කරණ වෙනුවෙන්ද එදාට ජනවරමක් ඉල්ලීමට සිදුවනු ඇත. චන්ද්රිකා, මහින්ද මෙන්ම වර්තමාන ජනධිපතිතුමාද ව්යවස්ථාව වෙනුවෙන් ලැබූ ජනවරමට පයින් ගසා තිබේ. එක්සත් ජාතික පක්ෂය හැදු ව්යවස්ථාව ඉවත් කිරීමට මේ රටේ ජනතාව ශ්රී ලංකා කාරයින් වන ජනාධිපතිවරු තිදෙනෙකුට වසර 23 ක් තිස්සේ බලය ලබා දී තිබුනද ඔවුන් එය පැහැර හැර තිබේ. එසේ නම් 2020 දී එක්සත් ජාතික පක්ෂ ජනාධිපතිවරයෙක් යටතේ ඉන් ගැලවීමට මේ රටේ ජනතාවට සිදුවනු ඇත.
එසේනම් මේ මොහොතේ ශ්රී ලංකා නිදහස් පක්ෂයට හෝ ජනාධිපතිතුමාට රටට බලපෑම් කළ හැකි මට්ටමේ ජනවරමක් හෝ බලයක් රට තුල නොමැත. මන්ද ශ්රී ලංකා නිදහස් පක්ෂය මේ රටේ ජනතාව විසින් පරාජයට පත් කරන ලද අතර මහින්ද රාජපක්ෂ කණ්ඩායම නියෝජනය කරනුයේ එම පරාජිත ශ්රී ලංකා කාරයෝය. අනෙක් ශ්රී ලංකා කාරයෝ ජනාධිපතිතුමා ලග රස්සාවට පැමිණි දේශපාලකයෝය. ඔවුන්ට අද අත් වී ඇති ඉරණම දෙන දෙයක් කා වෙන දෙයක් බලා සිටිනා ශ්රී ලංකා කාරයින්ගේ ඉරණමය. එකම දේ ඔවුන්ට වැඩිපුර වසර පහක් ආණ්ඩුවක වරප්රසාද බුක්ති විදින්නට ලැබීමය. එයත් ලොවෙත් නැති නින්දා අපහාස තමුන්ගේ පාක්ෂිකයින්ගෙන් විදිමින්ය. ඔවුන් ලග රැදී සිටිනා බොහෝ දෙනා ලොවෙත් නැති කපටි ශ්රී ලංකා කාරයින්ය. ඔවුන්ගෙන් ලණු මිස ලුණු නම් කිසිම දිනක මැති ඇමතිවරුන්ට ලබාගත නොහැකි වනු ඇත. එබැවින් මෙවැනි තත්ත්වයක් තුළ ශ්රී ලංකා නිදහස් පක්ෂයට ව්යවස්ථා ප්රතිසංස්කරණ කටයුතු සිදු කිරීම කෙසේවත් කල නොහැකි අතර, කලද තම පක්ෂයේවත් සියලුම පාර්ලිමේන්තු සාමාජිකයන්ගේවත් සහයෝගය ලබා ගැනීමට නොහැකි වනු ඇත.
මෙම තත්ත්වය තුළ 2020 දී අනිවාර්යයෙන්ම ජනාධිපතිවරණයකට යාමට රටට සිදුවන අතර, එහිදී එක්සත් ජාතික පක්ෂයෙන් වත්මන් අගමැතිවරයා ඉදිරිපත් වනු ඇත. ද්රවිඩ ජන කොටස් දෙවර්ගයේම හා මුස්ලිම් ජනතාවගේ විශ්වාසය දිනාගත් නායකයා වනුයේ වත්මන් අගමැතිතුමාය. එය දශක ගණනක සිට ඔහු උපයාගත් දේශපාලනයයි. එසේම සිංහල කතෝලික ජනතාව මේ මොහොතේ එක්සත් ජාතික පක්ෂය හා අත්වැල් බැද ගෙන තිබේ. එසේනම් සිංහල ඡන්ද වල 40% පමණ එක්සත් ජාතික පක්ෂයේ පාරම්පරික ඡන්දය. කවුරුන් කෙසේ කීවද පාවෙන ජන්ද ප්රතිශතය ලොව පුරා සියලුම සමාජ වල 30% කට වඩා අඩුය. මෙම තත්ත්වය යටතේ එක්සත් ජාතික පක්ෂයේ සාම්ප්රදායික බලකොටු පවත්වාගෙන යාමෙන් වුවද ජනාධිපතිවරණයක් ජය ගත හැකිය. නමුත් ඒ වෙනුවෙන්ද පක්ෂ අභ්යන්තරයේ විශාල වැඩ කොටසක් කලයුතු අතර, පාක්ෂිකයා ඡන්දපොළට ගෙන යාමට හැකි වැඩපිළිවෙලක් ක්රියාත්මක කල යුතුය.
මේ මොහොතේ පසුගිය රජය විසින් සිදුකරනු ලැබූ අකටයුතුකම් වල නොයෙදීම ජනවරමට අනුව කටයුතු කිරීමද මේ ආණ්ඩුවේත්, එක්සත් ජාතික පක්ෂයේත් අනිවාර්ය කොන්දේසියකි.
Sunday, June 4, 2017
මේ ආපදා අවස්ථාවේ රජයේ කාර්යභාරය ප්රශ්න කරන අයගේ ප්රධාන චෝදනාවක් වන්නේ රජයට වඩා සිවිල් සංවිධාන, ස්වේච්චා සංවිධාන, සමාජ ජාලා වෙබ් අඩවිවල ක්රියාකාරීත්වයක් තිබූ බවයි. එය සම්පූර්ණයෙන්ම සත්ය ප්රකාශයක් නොවේ. අර්ධ සත්යයකි. මෙවැනි ව්යසනයකදී වගකිව යුතු ආණ්ඩුවක ප්රධානම කටයුත්ත වන්නේ ආපදා කළමණාකරන යාන්ත්රණයක් ගොඩනැගීමයි. මන්ද රාජ්යයට වඩා විශාල කිසිදු සංවිධානයක් ලංකාවේ නොමැති බැවිනි. රාජ්යයේ කාර්යභාරයට වඩා මාධ්ය ආයතන, සමාජ වෙබ් අඩවි, සිවිල් සංවිධාන හෝ පුද්ගලයින් ( ජනාධිපති, අගමැති ඇතුලුව ) විශාල යැයි සිතන්නේ නම් එය විකාර සහගත අදහසකි.
ආපදාවට ලක්වූ තැනට එන හමුදා සොල්දාදුවා, ග්රාම නිලධාරියා, රජයේ නිලධාරියා, පොලිස් නිලධාරියා, හෙලිකොප්ටරය, බෝට්ටුව, කෑම පාර්සලය, වතුර බෝතලය, ගිලන් රථය, වෛද්යවරයා මෙකි නොකී සියල්ල රජය වේ. රජය විසින් ගොඩනගන ලද යාන්ත්රණය වේ. ආපදාව ආරම්භ වූ මුල් දින දෙකේදී විධිමත් ආපදා කළමණාකරන යාන්ත්රණයක් ගොඩනැගු අතර රජය ආපදාව සිදුවූ සෑම තැනකම සිටී. ඒ දිවි බේරා ගැනීමක් ලෙස, සහන සේවයක් ලෙස, නීතිය හා සාමය රැකීමක් ලෙස, දේශපාලනඥයෙකු ලෙස, උපදේශන සේවාවක් ලෙස හෝ සෞඛ්ය සේවාවක් ලෙසය. අගමැතිවරයාත්, ජනාධිපතිවරයාත් පැහැදිලිවම මුල් දින දෙක තුළ සිවිල් සංවිධානවල, සමාජ වෙබ් අඩවිවල, මාධ්ය ආයතනවල සහයෝගය ඉල්ලා සිටියේය.
කෙසේ වුවත් මීට මාස ගණනාවකට පෙර අගමැතිවරයා විසින් යොදා ගත් වෛද්ය පරීක්ෂණයක් හා ඒ හා සබැදි ශල්යකර්මයක් සදහා සෞඛ්ය හේතු මත නිල නිවාඩු දමා විදේශ ගතවීමට යොදාගෙන තිබුණි. මෙම හදිසි ආපදා තත්ත්වය පැමිණියේ අගමැතිවරයාගේ එම සෞඛ්ය පරීක්ෂණයට පිටත්ව යාමට තිබියදීය. මෙම ආපදා තත්ත්වය හේතුවෙන් මැයි මස 25 වනදා සිට අඛණ්ඩව අධික වෙහෙසක් ගෙන ආපදා කළමණාකරන යාන්ත්රණය ගොඩ නැගීමට කාර්ය බහුලව කටයුතු කළේය. 27 වනදා මධ්යම රාත්රියේ ශ්රී ලංකාවෙන් පිටත් වීමට පෙර ජනාධිපතිවරයාත් අදාළ නිලධාරීනුත් ලංකාවේ ප්රමුඛ පෙළේ ව්යාපාරිකයින්, සිවිල් සංවිධාන ක්රියාකාරීන්, මාධ්ය ආයතන හිමිකරුවන් හා මාධ්යවේදීන් ගණනාවක් හමුවූ අගමැතිවරයා ඔහුගේ සෞඛ්ය හේතූන් මත විදේශගත වීම පිළිබද දැනුවත් කළ අතර පෞද්ගලික කාර්ය මණ්ඩලයටද මෙම අසීරු අවස්ථාවේ කටයුතු කළ යුතු ආකාරය පිළිබද උපදෙස්ද ලබා දුන්නේය. එසේම ඔහු විසින් පහත සදහන් තීරණාත්මක තීන්දු ගණනාවක්ද ගනු ලැබුවේය. ඒවානම්,
01. රාජ්ය හා පෞද්ගලික බැංකු වලින් ණය ලබාගෙන සිටින විපතට පත් වූවන් සදහා 2017 මැයි 29 වනදා සිට මාස 3 ක සහන කාලයක් ලබාදීම.
02. හානියට පත් දේපළ හා ජීවිත හැකිතාක් ඉක්මනින් තක්සේරු කොට අදාළ රක්ෂණ සමාගම් හරහා වන්දි ගෙවීම කඩිනම් කිරීමට උපදෙස් ලබාදීම.
03. යහපාලන රජය විසින් ගිය වසරේදී දියත් කරනු ලැබූ ආපදා අවස්ථාවලදී ජීවිත හා දේපළ වලට වන්දි ගෙවීම සදහා රටේම සෑම පුද්ගලයෙක්ම හා දේපළක්ම ආවරණය වන පරිද්දෙන් මුලු රටම රක්ෂණය කරන වැඩපිළිවෙල යටතේ සියලුම ජීවිත හා දේපල වලට හැකි ඉක්මනින් වන්දි ගෙවන ලෙස අග්රාමාත්යතුමන් උපදෙස් දී තිබීම.
04. මෙම පළාත්වල කඩා වැටී ඇති ජන ජීවිතය හා ආර්ථිකය යළි නගා සිටුවීමට සෞභාග්ය හා ස්වශක්ති ණය වැඩසටහන් සදහා හැකි පමණ අතිරේක අරමුදල් සපයන ලෙස මහා භාණ්ඩාගාර ලේකම්වරයාට උපදෙස් ලබාදීම ඇතුළු තීන්දු ගණනාවක් ගත්තේය.
නමුත් මා විසින් කියා සිටීමට අදහස් කරන්නේ ශ්රී ලංකාව කෙතරම් පසුගාමී ආකල්ප වලින් යුතු ජනතාවක් වාසය කරන රටක්ද යන්නයි. එනම් රටේ අගමැතිවරයා නිල නිවාඩු දමා ඔහුගේ පෞද්ගලික මුදලින් සෞඛ්ය හේතු මත විදේශ ගතවෙද්දී එයට එරෙහිව අපහාස උපහාස කරමින් මතවාද ගොඩ නගන සමාජ කොටස් ජීවත්වන රටක් බවට මෙය පත්ව තිබීමයි. රටේ මෙම කණ්ඩායම් බලාපොරොත්තු වනුයේ හෝ ඉල්ලා සිටිනුයේ අගමැතිවරයා පාලිත තෙවරප්පෙරුම කරන්නාක් මෙන් වැස්සට තෙමෙමින්, ඉන වටක් දියේ බැස මිනිසුන් ඔසවාගෙන යාමද ? අගමැතිවරයා වැනි පුද්ගලයෙකුගෙන් එවැනි තත්ත්වයක් බලාපොරොත්තුවන්නේ නම් එය විහිළුවක් නොවන්නේද ? උණක්, හෙම්බිරිස්සාවක් හැදුනත් නිවාඩු දමා නිදා ගන්නා රජයේ සේවකයින්, කාර්යාල සේවකයින්, ව්යාපාරිකයින්, දවසේම පැය 18 ක් මුලු ජීවිත කාලයේම රාජකාරියට වැය කළ අග්රාමාත්යවරයාගේ සෞඛ්යට ඇගිල්ල දික්කිරීම විකාරයක් නොවන්නේද ? මේ රටේ මෙම සමාජ කොටස් බලාපොරොත්තුවන්නේ රටේ ගැටලු වලට තිරසාර විසදුම්ද නැතහොත් මහින්ද පන්නයේ රැවටිලි සහගත ප්රදර්ශනකාමී විසදුම්ද යන්න තෝරා ගැනීමට කාලය පැමිණ ඇත.
රටේ ආපදා කළමණාකරන යාන්ත්රණය හොදින් ක්රියාත්මකවන බව දැන දැනත් සමහරක් මාධ්ය ආයතන ඉතාම අමානුෂික ආකාරයෙන් අගමැතිවරයා සම්බන්ධයෙන් කටයුතු කළේය. අගමැතිවරයාගේ සෞඛ්ය තත්ත්වයද නොසලකා විශාල මඩ ව්යාපාරයක් දියත් කළේය. ඒ එම මාධ්ය ආයතනම මෙම ආපදා අවස්ථාවම දඩ මීමා කරගෙන තමන්ගේ චැනල්, පත්තර හා මාධ්ය ආයතන සදහා ප්රචාරණයක් ලබා ගනිමින්ය.
මෙම ආපදා අවස්ථාවේ ආපදා කළමණාකරන කමිටුවත්, රටේ ආණ්ඩුවත්, ජනමාධ්ය හා සමාජ වෙබ් අඩවි සමග ගණුදෙනු කිරීමේදී ආපදාවේ නිවැරදි තොරතුරු ජනතාව වෙත ගෙනයාමට විශාල උත්සහයක් ගනු ලැබූ නමුත් මාධ්ය ආයතනත්, සමාජ වෙබ් අඩවිත් රටේ බොහෝ මත හසුරුවන්නනුත් කටයතු කරනු ලැබුවේ ඔවුන්ගේ පෞද්ගලික ප්රචාරනයටත්, ඔවුන්ගේ පෞද්ගලික ව්යාපෘති සදහාත් පමණි. එම අමානුෂික තත්ත්වය නොතිබුණේ නම් කිරිබත්ගල කන්ද නාය යෑමේ තොරතුරු සදහා විනාඩි දහයක් ගුවන්කාල වලින් වෙන්කරානම්, පත්තර වලින් අගලක් වෙන්කරානම්, සමාජ වෙබ් අඩවි අවධානය යොමු කරානම් අපට ජීවිත 160 ක් බේරා ගැනීමට තිබුණි. ආපදා අවස්ථාවේ ජනතාව වෙත ලගා වීමේ තොරතුරු ලබාදීම වෙනුවට මාධ්ය ආයතන, සමාජ වෙබ් අඩවි හා මත සාදන්නෝ බල්ලාගේ වැඩේ බූරුවා කරන්නට යාමෙන් මෙම ආපදාවේදී විශාල ජීවිත හානියකුත්, ආර්ථික හානියකුත් සිදුවිය. ජන මාධ්යයේ වගකීම නිවැරදි තොරතුරු වාර්තා කිරීම මිස රාජ්යයේ හෝ ආණ්ඩුවේ කටයුතු සිදු කිරීම නොවේ. බල්ලාගේ වැඩේ බූරුවා කිරීමට යාමෙන් ඕනෑම සමාජයක අවුල් වියවුල් සිදුවේ.


මානව පැවැත්මේ විපරිවර්තනයකට දායකවීමක් කරන්නට නො හැකි නම්, කිසිම අවබෝධයක් වැඩක් නැත. යනුවෙන් පවසන මාක්ස්ගේ අදහස රෝසා ලක්සම්බර්ග් විසින් ද සිහිගන්වයි. ඒ බව ඇගේ චරිතාපදායක් ලියන කෘතිය තුල රිචර්ඩ් එබ්ර්හම් (Richard Abraham)[1] සඳහන් කරන්නේ රෝසා ගැන පමණක් කියන්නට නොව, අප ලබන දැනුම හා ඒ තුලින් ඇති කර ගන්නා අවබෝධය මානව යහපතට සේවයක් විය යුතුය යන්න මනුෂ්යවර්ගයාටම පොදු වූ සත්යයක් බව තේරුම් ගැනීමට ය.
පශ්චාත් යටත් විජිත දේශපාලනය හා රාජ්ය ගොඩ නැගීම යන කාරණය යටත් විජිත රාජ්යයක්ව පැවැති ලංකාව නිදහස ලබා ගැනීමෙන් අනතුරුව වරින් වර බලයට පත් වූ ආණ්ඩුවලින් වර නැඟුනු කාරණයක් වූ අතර එයට ඇති නො හැකියාව විවිධ මානයන්ගෙන් පෙන්නුම් කරන්නට විය. මෙම බහුවිධතාවන් සමස්ථයක් ලෙස ගැනීමේ දී පෙන්විය හැකි ගැටලුව ලෙස ගත හැකි වන්නේ දැනුම පිළිබඳ ඇති දේශපාලන සමාජ ආගමික හා දාර්ශිනික ප්රශ්නයන් ය. මෙම රාජ්ය ගොඩ නැගීම යන කාරණය නව වටයකින් පෙර නොවූ විරූ ලෙස යළි පැමිණ ඇත. නමුත් දැනුම පිළිබඳ න්යාය එනම් ඥාණවිභාගය (Epistemology) පිළිබඳ අවබෝධය හා රාජ්ය ගොඩ නැගීම අතර ඇති පරස්පරතාවන් නැවත විග්රහ කරගත යුතු වන්නේ ඥාන විභාගයන්ගෙන්ම පමණි. පළමු ලිපියට ලියන ලද හැඳින්වීමේ සටහනින් නැවත අපගේ සවිස්තර විග්රහයට යොමු වීමේ දී, කරුණු තුනක් ගැන අවධානය යොමු කිරීමට බලාපොරොත්තු වන්නෙමු.
- දැනුම යනු කුමක්ද යනු කුමක්ද යන්න සඳහා ඇති න්යායික අවබෝධය
- පළමු ලිපිය තුලින් විශේෂිතව මතු කරන ලද රාජ්ය ගොඩ නැගීම සම්බන්ධව ඇති ඥාණ විභාගයන් තුන (සිංහල ජන වර්ගය මත පදනම් වන, දෙමළ ජන වර්ගය මත පදනම් වන සහ මුස්ලිම් ජනවර්ගය මත පදනම් වන ඥාණ විභාගයන්)
- අපගේ පළමු ලිපියට ත්රිමාන විසින් කරන ලද ගෝලීය වමේ දේශපාලනයට පෙරවදනක් යන ලිපිය පදනම් කාරණය.
පළමු හා දෙවැනි කරුණු ඉදිරියේ දී විග්රහයන්ගේ ස්වරූපය අනුව විග්රහ කිරීමට ඉඩ තබා තුන් වැනි කාරණය සම්බන්ධව යම් කිසි එළඹුකට පැමිණිය යුතු යැයි කල්පනා කරන්නෙමු. එය ඉදිරි සංවාදයන් හා වමේ දේශපානය සම්බන්ධ ප්රජාතන්ත්රීය මානයන් සාමුහිකව බෙදා ගැනීමට ඉඩ ඇති වී තිබෙන බව විශ්වාස කිරීම නිසාවෙනි.
මේ නිසා පෙර කී පරිදි “ගෝඨාභයානු රාජ්ය උතෝපියාව පිළිබඳ ඥානවිභාගයක්” යන ලිපියේ දෙවැනි කොටස හා ඉන් ඉදිරියට ලියන්නට ඇති කරුණු කාරණාවල ගමන් මග වෙනස් කරන්නට සිතුවෙමු. ඒ අන් කවරක් නිසා නොව, අපගේ ලිපියට සහෝදරාත්මකව “ගෝලීය වමේ දේශපාලනයට පෙරවදනක්” ලෙස කුඩා උවත්, සංයුක්ත සම්පිණ්ඩනයක් ලෙස ත්රිමාන වෙබ් සඟරාවේ ලිපයක් පලවන්නට විය. මෙම ලිපය තුලින් ගම්ය කරන එක දෙයක් වන්නේ ඉහත සඳහන් මාක්ස්ගේ උපුටනය උපුටා දක්වන ලක්සම්බර්ග් හා ඇය ගැන කියන අදහස හා සමානකමක් දැක්වීම ය. අපගේ ලිපියට ප්රතිචාරය ත්රිමාන සඟරාවේ ඵල වන්නේ වුවත් ඒ තුලින් කතෘ පිළිබඳ කරන හැඟවුම වන්නේ සාමුහික අදහසක් බව ය. එනිසා අපට එම අදහස සලකා බැලීමට සිදු වන්නේ වාම සංවිධානයක ඇති දේශපාලනික අවබෝධයක් ලෙස ය.
අපි දන්නා පරිදි සහ දැනෙන පරිදි, ලාංකීය මෑත දේශපාන සංවාදයේ දී විඥ්ඥානයෙන් හා අවිඥ්ඤානයෙන් පලවා හැරිය නො හැකි දැනුම් ප්රවාහයක් ලෙස පශ්චාත් යටත් විජිත ලංකා දේශපාලන සංස්කෘතියට විශාල බලපෑමක් කළ මෑත කාලින දැනුමක් වේ නම්, ඒ එක්ස් (X) දේශපාලනයේ දැනුම යි. එහි දී සංකේතීය බලපෑමක් කළ චරිතයක් වේ නම්, ඔහු දීප්ති කුමාර ගුණරත්න සහෝදරයා ය. ඔහු දැන් “සංකේත පියෙකු” (a symbolic father) බවට පත්ව සිටින්නේ එක්ස් විසින් ඇති කරන ලද දැනුම පිළිබඳ සංස්කෘතියේ හැඟවුම්කරණයක් ලෙස ය. මේ තුල හොඳ හා නරක යන ද්විත්ව ප්රතිවිරෝධයන්ට (Binary opposition) වඩා ත්රිත්ව ප්රතිවිරෝධයන් (Trinary oppositions) දක්වා දයලෙක්තික සහවාදයන් ඇති කර ඇත. ඒ අතර, ඒවා විපරිවර්තනය වෙමින් ද පවතී. මේ සඳහා සංයුක්ත නිදසුනක් ගෙන එන්නේ නම් හා එය අපගේ අවබෝධයට යටත්ව වඩාත් නිවැරදි යැයි විශ්වාසයක් පවතින්නේ ඊට පදනම් ප්රකාශිත දැනුම පදනම් කරගෙන ය. එනම් එක්ස් පරම්පරාවේ මෑත කාලයේ බිහි වූ ඉතා ප්රබුද්ධ චින්තනමය විභයන් ප්රකට කරන මහේෂ් හපුගොඩ සහෝදරයා ය. එක්ස් ව්යාපෘතියේ කලු සුදු පාට අතරට නව වර්ණයක් හා දැනුමේ සංස්කෘතිය යම් කිසි හැඩයකට හැරවීමට ගන්නා උත්සාහය හපුගොඩගෙන් දැකිය හැකි ය. එක්ව සිටීම හෝ වෙන්ව සිටීම යන කාරණයට වඩා දේශපාලනයේ ප්රජාතාන්ත්රීය ගුණය මත පිහිටීම තුල, අන් අයට වඩා වෙනස් ලෙස කටයුතු කරන්නෙකු ලෙස හඳුනාගත හැකි වේ. දීප්ති අනෙකා බවට පත්කර ගැනීමට වඩා අපට පෙන්නුම් කරනුයේ ගෞරවය විසින් ගෞරවයක් ලැබීම ය. එය කිසිවකු ඉල්ලා සිටිය දෙයක් නො වුවත්, එය මානව සම්බන්ධතාවල ඉතා හොඳ ගුණාංගයක් මෙන්ම එය දැනුමේ ආත්මීය කොටසක් ලෙස තේරුම් ගැනීම ද වරදක් නැත.
ගුත්තිල මූසිල සාධාරණීයකරණය
සිංහල අපගේ ජාතක පොතේ එන ගුත්තිල ජාතකය නැතිනම් ගුත්තිල කාව්ය විසින් ඉතා ප්රබුද්ධ ආදර්ශයක් ලබා දෙයි. නමුත් එය පශ්චාත් නූතන හෝ නූතනවාදී අර්ථකතනය තුල නැවත යම් විකෘති කිරීමකට ලක් වන්නේ ටියුෂන් අධ්යාපනයේ තරඟකාරීත්වය තුල ඇති කරන දැනුමේ ප්රති නිෂ්පාදනීය රැඩිකල්කරණය නිසා ය. එනම් ගුත්තිල කාව්යයේ මූසිලගේ චරිතය සාධාරණීයකරණය කිරීමට සත්ය හා විශ්වාසය ගොඩ නැගිය හැකි තර්කය ධනේෂ්වර දෘෂ්ටිවාදය විසින් කැඳවීම ය. එය කරනු ලබන්නේ ධනවාදයේ නග්න තරඟය හා අචාරධාර්මිකත්ව විරෝධී කෑදරකම සහ ලාභය එතුලින් අපට ප්රක්ෂේපණය කිරීමෙනි. ගුත්තිල ගාන්ධර්වයන්ගේ මහලුබව යන සංසාර ධර්මතාවයට අභියෝග කරමින් මූසිල විසින් වැඩි වැටුප් ඉල්ලීම තුල සමානත්මතාව පෙන්නුම් කිරීමට උත්සාහ දරන නූතනවාදී දැනුමේ තර්කය විසින් අමතක කරනු බලන්නේ විවිධත්වය නම් වූ විශ්ව සත්යයේ ගුණාංගයයි. ඉන් අනතරුව එන තර්කය වන්නේ මූසිල හා තරඟ කිරීමට නො හැකි වයෝ වෘද්ධ ගුත්තිලට පිහිට වන්නේ ශක්රයා විසින් වීම ය. මේ නිසා ගුත්තිලගේ ජයග්රහණය පිළිගත නො හැකි යන සාධාරණීයකරණය ය. මෙම කොටස ඉතා වැදගත් සාධකයක් ලෙස ඥාන විභාගයට සම්බන්ධ කරගත හැකි වේ. එය බටහිර වේවා පෙරදිග වේවා දර්ශනවාදයන්ගෙන් විග්රහ වන පාර භෞතික (Metaphysics )කොටස දැනුමේ සත්භාවීය (ontological) කොටස ද එහි නො තේරෙන (unknown) කොටසට බලපෑම් කරන ආකාරය තේරුම් ගැනීමට ය.
තවත් න්යායිකව පැහැදිලි කළොත් දැනුම පිළිබඳ න්යායික ප්රවේශය Epistemology විෂයක් ලෙස බිහි වන්නේ ඩෙස්කාටස්( Descartes) ගෙන් පසුව ඇති වන දාර්ශනික පරිසරය තුල ය. එසේ වුවත්, ඊට පෙර ඒ හා සම්බන්ධ තේරුම් ගැනීම ග්රීක දර්ශනය තුල සාක්ච්ඡා කරන්නට වූයේ පාර භෞතික කොටසක් ලෙස ය. පැවැත්ම පිළිබඳ තේරුම් ගැනීමට ගන්නා උත්සාහයන් වල දී මෙන්ම යහපත යන්නත්, සත්යය හා විශ්වාසය යන්නත් පදනම් වූයේ විග්රහකර ගත නො හැකි මෝරල් කොටසක් සහිත උසස් මිනිස් හෝ සත්ව කොට්ඨාසයක ඇති අධිබලය විසින් කරන සත්ය තහවුරු කිරීම මත පදනමු වූ දැනුමට ය. විද්යාත්මක ලෙස ලෝකය දකින්නට අවශ්ය දැනුමට ආදාල දේවල් සිදු වුවත්, ලෝකය තවමත් නො දන්නා දේ වලින් පිරී පැවතීම අදට ද යථාර්ථයකි. එසේම සමස්ථ ද්රව්යයන්ගේ නිෂ්පානවල හා ප්රති නිෂ්පාදනවලදී මානව සම්බන්ධතා හරහා ගොඩ නැගෙන අචාර ධාර්මිකත්වය පංති සමාජයට එහා ගිය විශ්විය ගුණයක් ලෙස හඳුන්වාගත හැකි අතර, එම ගුණයන් පැරණි දර්ශනයන් තුල සිට අද දක්වා පැවැත ආවද, ධනේෂ්වර දෘෂ්ටිවාදය විසින් කෙළෙසා දමන්නට සමත් උවත්, මිනිසා කරන අරගලවල පරමාරථය පදනම් වන්නේ මේ මත ය. මෙම වැකුම පියවා ගැනීමට ඇති අපහසුතාව දැනුමක් බවට පත් කර ගනු ලබන්නේ මිනිසා සහ ද්රව්යයේ පාරාවර්තීනීය ශක්තින් තුලිනි. එය පාර භෞතික කොටසට ගැනෙන්නේ වුවද තේරුම් ගනු ලබන්නේ වෙනත් ආකාරයකට නම්, එය තේරුම් ගන්නා ආකාරය මත සත්ය රඳා පවත්නේ ය. අප මෙම කොටස විඥ්ඥවාදයට බැර කළ ද එම අර්ථ ගැන්වීම තුල යම් අඩුවක් හැඟවුම් කරන්නේ මිත්යාව(Myth) යන වචනයට ඇති අර්ථය මෙනි.
මෙවැනි නිදසුනක් ඉදිරිපත් කිරීමට සිදු වන්නේ ඇයි?
එක්ස් (X) ව්යාපෘතිය විසින් ඇති කළ දැනුම දැනුමක් බවට පත් වී තිබේ ද නැද්ද යන කාරණයේ දී ඔව් සහ නැහැ කියනවාට වඩා එම දැනුමේ හා අවබෝධයේ වටිනාකම් මානව පැවැ.ත්ම පිණිස විපරිවර්තනය වී ඇති ද යන්න විමසීම වැදගත් වන්නේ අපගේ ලිපියට පෙරවදනක් ලෙස ඉදිරිපත් කරන ගෝලීය වමේ දේශපාලනය නව අරුත සොයා ගැනීමට දායක වේද යන පැනයට හේතු සොයා ගැනීමට ය.
“ගෝලීය වශයෙන් සංවිධානය වන වාමාංශික ව්යාපාරයක් ගොඩනැඟීමට අප උත්සාහ කරන්නේ නම්, ධනවාදය තුළම සිදුවී ඇති සුසමාදර්ශී ඛණ්ඩනයක්-Paradigm Shift– ගැන නාභිගත විය යුතුය. ගෙවී ගිය ඓතිහාසික පර්යාවලෝකනය තුළ බහුතර ක්රම විරෝධීන් සමපේක්ෂණය කරන ලද්දේ, ‘ධනවාදය’ ඇත්තේ අපේ මනසට පිටතින්-Capitalist Realism– බවයි. මෙය දැන් මිත්යාදෘෂ්ටික අදහසක් වී ඇත. 19 වන සියවසේ හටගත් නිෂ්පාදනය ඉලක්ක කරගත් ධනවාදයට අවශ්ය වූයේ, විධිමත් ශ්රමිකයන් සහ සිහිය ඇති මිනිසුන් නම්, තත්ත්වය දැන් සහමුලින්ම කණපිට හැරී ඇත. ‘මිචෙල් ෆූකෝ’ විසින් ගොඩනඟන ලද නව ඉතිහාසයට අනුව ධනවාදය උමතු වූවන්, අලසයන්,අපරාධකාරයන්, ළමයින්, ස්ත්රීන්, යටත්විජිත වැසියන්, සමලිංගිකයන් පවතින බල රටාවෙන් පිටමන් කරයි. නමුත් නූතන ධනවාදය විසින් ඉහත සියලු දෙනාවම ක්රමයේ උන්නතිය සඳහා සහභාගී කරගනියි. ඉතිහාසයේ මේ නිමේෂයේ මිචෙල් ෆූකෝ විඥානවාදියෙක් වී ඇත. ‘Google Lense’ මෘදුකාංගය නිසා ලෝකයම අන්තර් වියමනක් (Intertexual) වී ඇත. ‘Facebook’ මෘදුකාංගය උන්මන්තකයන්ගේ සිට අපරාධකරුවන් දක්වා යන සියලු දෙනාවම ක්රමයට සහභාගි-participate- කරවයි.”[2]
ඉහත උපුටා ගැනීම තුල අපට වැදගත් කාරණා දෙකක් මතුව පැමිණේ
- ගෝලීය වමක් නිර්මාණය කිරීමේ අවශ්යතාව පවතී හා කළ යුතු කාරයයක් වීම
- ඉහත අදහසට එක්සත් ක්රියාමාර්ගික වාම සංස්කෘතියක් තිබේද නැතිනම් අවම ලෙස හෝ මුල පිරීමට තරම් ප්රජාතන්ත්රීය සංස්කෘතියක් ඇති කර ගත හැකි ද යන කාරණය
පළමු කරුණ සඳහා දෙවැන්නට පිවිසීමට සංවාදයක් ඇති කිරීමට පදනම අදාල මාතෘතාව විසින් ඉඩකඩ ඇති කර ඇත. නමුත්, ගැටලුව වී ඇත්තේ, අප මතු කරන්නට උත්සාහ කරන දැනුම පිළිබඳ අදහස හා එයට පෙරවදනක් ලෙස යම් ප්රතිවාදයක් සපයා ඇති ශ්රී ලංකා පෙරටුගාමී පක්ෂය “ අපි” දෙගොල්ල ලාංකීය වම ලෙස නියෝජනය කරන බහුතර සහෝදරත්වය විසින් මෙය පයිසයකට ගනන් නො ගැනීම පෙන්නුම් කිරීම සිදු වන්නේ ඇයි ද යන ප්රශ්නය යි.
මේ අය ඇත්තටම පයිසයකටවත් ගනන් ගන්නේ නැති ද ?/ නැතිනම් එතැන ඇති ගැටලුව කුමක්ද?
අපිට වැටහෙන කාරණයක් වන්නේ දීප්ති නියෝජනය කරන කොටස පිටුවහල් කරන ලද නිර්ප්රභූ පාර්ශවයක ස්වභාවයකට පත් කිරීමට දැනුම නැමැති ආයුධවලින් නිමක් නැකි තරඟයක නියැලීම. එය සිදු වන ස්වභාවයම අනුව මෙහි ඇත්තේ විරුද්ධාභාසය යැයි කියා ද යමෙකුට කිව හැකි වේ. නමුත් මෙහි සිදු වන්නේ පව්කාරියට ගල් ගැසීමට පව් නො කළ අයෙක් වේ ද යන පැනය විමසීම ය. එක් මිනිසෙකු කුරුසයේ ඇණ ගැසීමට එම මිනිසාගේ මිනිසුන්ම අවි අමෝරා පැමිණ එන්නේ යුරෝපීය දර්ශනය යනු ප්ලෝටෝගේ පාද සටහන්ය යන යථාර්ථය තුල දී ය. මෙවැන්නක් මෙලෙස සඳහන් කිරීම විසින් තව තවත් සතුරන් බවට පත්වීම වෙනුවට දැනුම ද දර්ශනයන් ද දේශපාලනයන්ද ආත්ම මූලිකව බැලීමට හැකි වේ නම්, බොහෝ දුරට එක්වීමට දුර වුවත් වෙන් නොවීමේ සහෝදරත්වය අලුත් ලෙස ඇරඹිය හැකි වනු ඇත. මේ සඳහා හඳුනා ගත හැකි හේතු දෙකක් ප්රධාන වශයෙන් ඇත.
- එක්ස් ඉතිහාසය හා එහි ඇති වූ බහුවිධ ගැටුමේ ක්ෂතීන් (Trauma) තවමත් සුව නො වීම හා සංහිඳියාවකට පැමිණීමට අවශ්ය ආත්ම මූලික කාරණා පැවැතීම
- වාම දේශපාන සංස්කෘතියේ ඇති ජරා ජීරණබව. එනම් එක්ස් නොවන වමේ ඇති ලෝක දෘෂ්ටියේ ඇති සීමා කම් සහ ආචාරධාර්මිකත්වය මෙන්ම වාම සංස්කෘතියේ නෛසර්ගික ප්රජාතන්ත්රීය විරෝධී බව.
මෙවැනි ලිවීමකින් පවා අනතුරක් ඇති බව අප දනිමු. නමුත්, මෙම තාප්පය පෙරලා දැමීමට ආබාධ අතකින් හෝ පහරක් ගැසිය යුතුය. ඔබලා එලිපිට ප්රතිචාර නො දැක්වුව ද චෛතසිකව කල්ලි ගැසෙනු ඇත. එසේ වී හෝ සංවාදයක් ඇති වීමට විභවයක් ඇත්නම්, එය අප හැමට ජයක් වනු ඇත. නමුත් මේ ගැන කල්ලි ගැසීම සිත්වල කුමන්ත්රණ ලෙස පාර භෞතික කල්ලි ගැසීමක් නම්, මොන දැනුමක් ලැබුවද එහි බොහෝ හිල් පැවැතිය හැකිය. මෙය තම තමන්ගේ අනන්යතාවන් සලකුණු කර ගැනීමට වෙහෙසන ව්යායාමයක් උවත්, එය තමා තුල ඇති අභ්යන්තරික සත්යයෙන් තුරන් වීමට නො හැකි යථාර්ථයක් වී සමාජයට වැඩක් නොවනු ඇත.
කුමන තත්වයන් යටතේ උවත්, මේ පිළිබඳව ලියන්නට සිදුවන සත්යය කාරණය මතු වන්නේ ශ්රී ලංකා පෙරටුගාමී පක්ෂය විසින් ගෝලිය වම පිළිබඳ අවධාරණය කරන අදහස පාර ජාතික වමක සහයෝගය ගැන කතා කරන අපට වැදගත් වන බැවිනි. අප හිතන්නේ සැම දෙනෙකුටම ප්රතික්ෂ්යප කළ නො හැකි කාරණයක් වන්නේ එය වමේ මූලික අරමුණුවල කොටසක් වීම නිසාය.
හතර වැනි ජාත්යන්තරයේ සිට සියලු ගුරුකුලවල සමාජවාදය හෝ කොමියුනිස්ට්වාදය ගැන කතා කරන ජාත්යන්තරවාදී ලාංකීය සිංහල වාම සහෝදරත්වයට දැනුම ගැන නව න්යායයකට එළඹීමට සිදු වන්නේ නම් හෝ ඒ ගැන සිතන්නේ නම්, කළ යුතු කාර්යයන් කීපයක් ඇත. අපට අනුව
- පෙර ලෙස හොරට නිදා ගැනීම නතර කළ යුතු යැයි අවබෝධයකට පැමිණීම
- අවංකව දැනුම හා නො දැනුම සමඟ සංවාදයකට පැමිණීම ( මෙය දැනුමේ ලයිසන් සහතික වලින් හෝ කියවා ඇති හෝ නැති ප්රමාණය මනින්නක් නොවන බව කිව යුතු වන්නේ වැරදි සංජානනයක් ඇති විය හැකි බැවිනි.)
- නාම මාත්රික විදෙස් ශාඛා ලෙස අටවා ඇති මිතුරු සමාජ හා ජාත්යන්තර දේශපාලනය යනු කුමක්දැයි යලි සලකා බැලීම
- ජාත්යන්තර පාක්ෂිකයන් දැනුවත් කළ යුත්තේ කෙසේද යන්න මව් සංවිධානයන් ඉගෙන ගැනීම
- විදේශ මුදල් සපයන ආධාරකරුවන් හෝ කොටස් පක්ෂයක මූල්ය කොටසට වඩා දේශපාලනිකව සවිඥ්ඥනගත කිරීම
- පිටරටවල සමාජ ප්රජාතන්ත්රවාදය තුල කටයුතු කර ඒවායේ වරප්රසාද බුක්ති විඳ, ලංකාවේ වම තුල අති ප්රබල විරෝධීබවක් පෑම යන අන්ත දෙක ගැන සමාජයට වසංකර ව්යාජ රැඩිකල්බවක් පෙන්වීම
- රටක සංචාරය කිරීම හා දේශන පැවැත්වීම ගැන ඡායාරූප හා මාධ්ය වාර්තාකරණය හා සත්ය තත්ත්වය යනු කුමක් දැයි අවබෝධකරගෙන ක්රිියා කිරීමට අවංක විය හැකි ද යන කාරණය
- ගෝලීය වමක් තැනීමට නිසි සුදුස්සන් මිසක වාහන ඇති මුදල් ඇති, හොඳට කෑම වේලක් දිය හැකි යන සුදුසුකම් පමණක් ප්රමාණවත් නැතිබව වම දැන ගැනීම
- ගෝලීය වමේ නාමය තුල ලෝකල් වාම ලක්ෂණ හා ලංකාව රැවටවීමේ උවමනාව තේරුම් ගැනීම
- මේ සියල්ල සිදු වන්නේ එකි නෙකා දැනුවත්ව නම්, එය වලක්වා ගන්නේ කෙසේද යන්න
මෙහි පළමු කාරණය වෙත පැමිණෙන්නේ නම්, වමේ සහෝදරත්වය තුල මෙම කරුණ සම්බන්ධයෙන් කොටස් තුනක් ඇත. පළමු කොටස හොරට නිදා ගත්තද එම කොටස ඇත්තටම නින්දේය. ඔවුන් කිසිවිට අවධි නො වන්නේ ය. දෙවැනි කොටස, හොරට නිදා ගෙන අවදි වී කිසිත් නොදන්නා ළදරුවන් සේ හැසිරීම ය. තුන් වැන්න සත්යයක් යැයි පිළි ගන්නේ වුවත්, එම විශ්වාසය තමාගේ අභ්යන්තරය තුල තබා, සත්ය කිසිවිටක සාධාරණ කිරීමට තරම් සත්භාවයක් නැති අනන්යතාව පිළිබඳ ව්යාධියෙන් පෙළෙන අතර, එය විකල්ප දේශපාලනයටත්, විප්ලවීය දේශපාලනයටත් අධාකාරීවාදීව ගැලපීමට උත්තාහ කිරීම. එය එසේ කළ ද ලත් තැන ලොප්වීමේ ගැටලුව. වාම දැනුම පිළිබඳ වංකබව.
ඇයි මේ තුන් ගොල්ලක් ගැන කතා කිරීමට සිදු වන්නේ?
අඩු වැඩි වශයෙන් මෙම තුන් ගොල්ලට වැටෙන කොටස “ අපි” යන උත්තම පුරුෂයෙන් හඳුන්වන්නේ නම්, අපිට මෙම ගැටලුවෙන් එලියට පැමිණෙන්නේ නැතිව සමාජයක් වෙනස් කළ හැකි ද යන කාරණයට සංවාදයක් ඇති කළ යුතු නිසා ය. අවුරුදු තිහකට අධික යුද්ධයක් හා ඒ වෙත ආතතිය ඇති කළ ගැටුම් සංස්කෘතියක ජීවත් වූ අප ගැටුම විසින් කෘත්යවාදීන් (Functionalists)කරන්නට විය. අපි මොනවාදීන් (whoeverism) වුවත් අවසානයේ සිදු වී ඇත්තේ ක්රමයන්ගේ කෘත්යවාදීන් වීමට ජීවත් වීම හා බැඳී ඇති වීම ය.
අපිට අනන්යතාවන් ගොඩ නැගුණි. ඛණ්ඩනයන් සිදු වුණී. විනාශයන්වලට මුහුණ දුන්නෙමු. එහි අවසානයක් නැති අවසානය අර්ථයක් නැති දැනුමක් බවට පත් කරන්නට විය. දේශපාලනයේ ආත්මය තුවාල වී අභ්යන්තර වේදනාවක පෙළෙන්නට වූ අතර ආත්මය සුව කර ගැනීමට දැනුමක් හෝ අවබෝධයක් ලැබුණේ කුමන ප්රමාණයකට ද යන්න ගැන පවා අවබෝධයක් නැති තරමට සඟවාගත් ශූන්යත්වයකින් පෙළෙණු ලැබුවත්, එය එලියට පෙන්වීමට තරම් අවංක වීමට නො හැකි විය.
ඉන් අනතුරුව ඉතා මැතක, කිසිවකු නො සිතූ පරිදි, පාස්කු ප්රහාරයකට සමාජය අභිමුඛ වන විට යන්තම් පණ ගැට ගසා ගැනීමට කළ දේශපාලනයේ අතාර්කිකත්වය හා සඟවාගත් ශූන්යත්වය විසින් සමස්ථයේ පරිපතය විසන්ධි කරන්නට විය. ලංකා දේශපාලයේ දැනුම් න්යායන් දෙකක් (සිංහල ඥාණවිභාගය සහ දෙමළ ඥාණ විභාගය) බවට පත්ව තිබුණු අර්තකතන කථිකාවට තුන් වැන්නකු (ඉස්ලාම් ඥාණ විභාගය) බිහි කරන්නට විය. රාජ්ය හෝ ජාතිය ගොඩ නැගීමේ දැනුම් දෙකක් වෙනුවට තුනක් බවට පත් කිරීමෙන් පසු වාම අභ්යන්තර දේශපාලනය සුන්නදූවිල කර දැමී ය.
ඉන් අනතරුව අපට මුහුණ දීමට සිදු වූයේ 2019 නොවැම්බර් ජනාධිපතිවරණයටයි. ගෝඨාභය රාජපක්ෂගේ පැමිණීම සුන්නදූවිලිවලින් පරමාණු බවට පත් කරන්නට විය. එය සර්ව ජන ඡන්ද ප්රථිපලය විසින් පෙන්නුම් කරනු ලැබුවේ “අපේ” දැනුමේ ඇති අසාර්ථකත්වය මිස වෙන යමක් ද. සිදු වීමකට පසු පරාජය යන දැනුම පවා අවබෝධකර ගැනීමට නො හැකිව සත්යය යනු කුමක්ද යන්න සඟවන්නටත්, මිථ්යා විශ්වාසයක් ගොඩ නැංවීමටත් වාම සහෝදරත්වයට සිදු වන්නේ පාර භෞතික පාපය (Metaphysics Evil) විසිනි. පරමාණු බවට පත්වුවත් දේශපාලනය, මානව සමාජ යහපත හා ඒ වෙනුවෙන් වෙනස් කිරීම යන්නට වන ආත්ම උත්පාදනයකට රැස් වූ කුසලයන්ගේ විශ්ව ශක්තියක් නොමැති කම ය. බෞද්ධ දර්ශනයට අනුව මේ අවබෝධය අපට ගත යුතුව ඇත්තේ අපේ ප්රශ්න සියල්ල ආත්ම මූලික කාරණාවන් වන නිසා ය. එය භෞතිකවාදය හෝ භෞතිකවාදීන් කියා ගන්නා “අපිට” ලොකු අනන්යතා රිදීමක් සිදු විය හැකි ය. නමුත් මෙම නූතනත්වය හා දර්ශනවාදය දේශපාලනයට සම්බන්ධ කිරීමේ දීත්, මාක්ස්වාදීන් ලෙස පෙනී සිටීමට කැමැති අපිට “හේගල්” ගැනත්, කාන්ට් ගැනැත්, නැවත සිතන්නට වන්නේ නම්, යුගන් හබාමාස් වඩාත් නිවැරදි විය හැකි ය. එරික් ෆෝම් ගැන නැවත සිතන්නට සිදු වනු ඇත. හබාමාස් පෙන්වා දෙන කාන්ට් හේගල් මාක්ස් දක්වා දර්ශනවාදයන්ගේ ඇති ගැටලුව ඇත්තේ දර්ශනවාදයන් විෂය මූලික (Objective) වීම යන්න නැවත සිතීම මොළයට පාඩුවක් නොවනු ඇත. ඒ ගැන සිතීමට බටහිර දර්ශනයටත් වඩා අප සතු බෞද්ධ දර්ශනය මඟ සපයන්නේ නැති ද?
ඊ. එච් කාර්ගේ මිනිබිරියක, ලේඛිකාවක හා ඉතිහාසඥවරියක වන Helen Carr විසින් මෑතක දී History according to EH Carr[3] නමින් ලිපයක් ලියයි. එය ඉතා වැදගත් තොරතුරු රැසක් මතු කර පෙන්වන්නේ ඊ. එච් කාර්ගේ ඉතිහාසය යනු කුමක්ද යන කෘතිය ලියන්නට වන හේතුව සම්බන්ධ කාරණය ඉහත සඳහන් අදහසට ගැලපෙන නිසා ය
කාර් ලිබරල් චින්තකයෙකු ලෙස මතුව එන්නේ ඔක්ස්ෆර්ඩි සරසවියේ උපාධිදරයෙකුව සිටත් පසුවත් මතු කරන අදහස් නිසා ය. නමුත් 1931 වන තෙක් ධනවාදය පිළිබඳ ඔහු තුල තිබුණු විශ්වාසය දුර්මුඛ වන්නට වූයේ ලෝක ආර්ථික අර්බුදය (Great Depression) හේතුවෙනි. ඉන් අනතුරුව ඔහු ලෝකය දෙස විවිධ ඇස්වලින් බලන්නට වූවේ ය. එයට අනුව රුසියානු ඉතිහාසය පිළිබඳ උනන්දුවෙන් යුතුව ඔහු සතු වූ රුසියානු මූලාශ්ර ඇසුරු කරමින් වෙළුම් 14 න් යුතුව සෝවියට් දේශයේ ඉතිහාසය ලියන්නට විය. 1950 දී එම පළමු කොටස ප්රකාශ කරන්නට විය. මෙම කාලයේ දී, ඔහු සෝවියට් දෘෂ්ටිවාදය මත සිට ගැනීමට පෙළඹෙන්නට විය. 1982 දී ඔහුගේ මරණයට පෙර සිය දේශපාලනික විශ්වාසයන් හා ස්ථාවරයන් සකස් කිරීම සඳහා බල කරන ලද කාරණා ඇතුලත් පිටු තුනක ලිපියක් ඔහුගේ සීයා වෙත යවා ඇත. එහි සඳහන්ව ඇත්තේ ඔහු මාක්ස්වාදියෙකු බවය.
මෙතෙක් සටහන ඉහත කාරණයට සම්බන්ධ වාදගත් කම වන්නේ ඔහු සෝවියට් දේශයේ ඉතිහාසය ලියනු ලැබුවේ වාස්තවික ප්රවේශය objective approach මත පදනම් වීමෙනි. නමුත් තමන් අනුගමනය කරන ලද ප්රවේශයට පටහැනිව අවබෝධ කර ගනු ලැබුවේ ඉතිහාසය පිළිබඳ න්යාය සඳහා වාස්ථවික ප්රවේශය තුලින් අරමුණු සාධනය කර ගත නො හැකි බවයි. සෝවියට් රුසියානු ඉතිහාසය ලිවිමේ ක්රියාවලිය තුල දී, එම ප්රවේශය විසින් සිය අරමුණු ඉරා දමන ලද අතර ඔහු “අශුභවාදය” කරා ගමන් කරන්නට විය.
it is possible to maintain that objective truth exists”, yet by 1950 he concluded: “objectivity does not exist”
වාස්තවික යථාර්ථය පවතී යන්න පවත්වාගෙන යෑමට හැකියාව ඇතැත්, වාස්ථවිකත්වය නො පවතී” [4]යනුවෙන් ඔහු 1950 පසුව අවසාන කරන්නට විය. ස්ටාලින්ගේ කාලයේ දී කරුණු හා වාර්තා සැඟවීම, විකෘති කිරීම හා වැරදි අර්ථකතන දීමෙන් සිදු කරන ලද ගොඩ නැංවීම සිත මත දරා ගනිමින් ඔහු විසින් “ ඉතිහාසය යනු කුමක් ද” යන්න ලියන්නට වූයේ ය.
උදය ආර්. තෙන්නකෝන්/ ටෙරල් අබේසිංහ
කියවීම් හා මූලාශ්ර
- Abraham Richard.1989.Rosa Luxemburg; A life for the International, Berg Publication Limited, Oxford UK[1]http://3mana.com/
- newstatesman.com/culture/books/2019/05/eh-carr-what-is-history-truth-subjectivity-facts
- https://opiumaleft.com/
- වෙනත් කෘති
[1] Abraham Richard.1989.Rosa Luxemburg; A life for the International, Berg Publication Limited, Oxford UK
[2] http://3mana.com/%e0%b6%9c%e0%b7%9d%e0%b6%bd%e0%b7%93%e0%b6%ba-%e0%b7%80%e0%b6%b8%e0%b7%9a-%e0%b6%af%e0%b7%9a%e0%b7%81%e0%b6%b4%e0%b7%8f%e0%b6%bd%e0%b6%b1%e0%b6%ba%e0%b6%9a%e0%b6%a7-%e0%b6%b4%e0%b7%99%e0%b6%bb/
[4] එම


(කොළඹ, ලංකාපුවත්) –ආරක්ෂක මාණ්ඩලික ප්රධානී අද්මිරාල් රවීන්ද්ර විජේගුණරත්න මහතා ලබන මස 05වනදා දක්වා රක්ෂිත බන්ධනාගාර ගත කර ඇත.
පුද්ගලයින් 11 දෙනෙකු අතුරුදන්වීමේ සිද්ධියට අදාළ නඩුවක වරෙන්තු කරුවෙකු වූ ලුතිනන් කමාන්ඩර් චන්දන ප්රසාද් හෙට්ටිආරච්චි යන අයට රැකවරණය දුන් බවට විජේගුණරත්න මහතාට චෝදනා එල්ලවී තිබේ. එම සිද්ධිය සම්බන්ධයෙන් අධිකරණයට ඊයේ(28) ඉදිරිපත් වූ අවස්ථාවේ දී මෙම නියෝගය ලබාදුන්නේය.
ඒ මහතාට ඇප දීමක් සිදුවුවහොත් විමර්ශනවලට බාධා ඇතිවන බව රහස් පොලීසිය අධිකරණයට දැනුම් දී තිබුණි.
සැකකරුට එල්ලවී ඇති චෝදනා සම්බන්ධයෙන් ඔහු නිර්දෝෂී බවට දීර්ඝ කරුණු දැක්වීමක් සිදුකළ ජනාධිපති නීතීඥ අනූජ ප්රේමරත්න මහතා ඇතුළු නීතීඥ මඩුල්ල අධිකරණය හමුවේ කියාසිටියේය.


රාත්රි අහස ඉතා චමත්කාර දර්ශනයක් මෙන්ම කුතුහලයෙන් විද්යාවෙන් පිරුණු ස්ථානයක් බව දැන් ඔබ කාටත් නොරහසකි. එසේ නම් මේ රාත්රි අහසේ අපට නිරීක්ෂණය කළ හැක්කේ මොනවාදැයි විමසා බලමු.
රාත්රි අහසේ නිරීක්ෂණය කළ හැකි දෑ රාශියකි. තරු,ග්රහලෝක,සඳ, වල්ගාතරු,උල්කාපාත,උල්කාපාත වර්ෂා,තරු රටා,තරු පොකුරු,නිහාරිකා,මන්දාකිණි,කෘතිම චන්ද්රිකා,උප ග්රහයින් යනු මේවාය.
දුරේක්ෂයක් නොමැතිව පියවි ඇසින් නිරීක්ෂණය කළ හැකි වස්තූන්.
1. ග්රහලෝක
බුධ, සිකුරු, අඟහරු, බ්රහස්පති, සෙනසුරු
2. මන්දාකිණි
උදා – ඇන්ඩ්රොමීඩා මන්දාකිණිය, ක්ෂීරපථය
3. නිහාරිකා
උදා – ඔරායන් නිහාරිකාව
4. තරු පොකුරු
උදා – හත්දින්නත් තරු
5. සඳ, වල්ගාතරු, උල්කාපාත, චන්ද්රිකා, තරු, තාරකා රාශි
නමුත් මෙම වස්තූන් පිළිබඳ වැඩි දුර අධ්යයනය සඳහා දුරේක්ෂයක් භාවිතා කළ යුතුයි. මෙහිදී විශේෂයෙන් කිව යුතු වන්නේ රාත්රී අහසේ මන්දාකිණි හැරුණූ විට අපට පෙනෙන සියලූම ආකාශ වස්තූන් අප අයත්වන ක්ෂීරපථ මණ්දාකිණියට ඇති බව යි.
තාරකා රාශි
ඔබ අසා ඇති පරිදි තාරකා රාශියක් යනු තරු වලින් සෑදුණු කිසියම් සතෙකුගේ හෝ වස්තුවක හැඩයක් පමණක් යැයි ඔබ සිතන්න පුලූවන්. නමුත් සත්ය වශයෙන්ම අන්තර්ජාතික තාරකා විද්යා සංගමයේ අර්ථ දැක්වීමට අනුව තාරකා රාශියක් යනු “අන්තර්ජාතිකව පිළිගත් නිශ්චිත සීමා සහිතව අහසේ ඛෙදා වෙන් කරන ලද එක්තරා ප්රදේශයකි. ” සැබැවින් ම මෙම තාරකා රාශි වලට විවිධ හැඩයන් ඇත. එමෙන්ම විවිධ තරු සංඛ්යා වලින් සමන්විත විවිධ ප්රමාණයේ තාරකා රාශි ඇත.
පැරැන්නන් රාත්රී අහස තාරකා රාශි 48කට ඛෙදා තිබුණි. පසුව 1928 වර්ෂයේ දී අන්තර්ජාතික තාරකා විද්යා සංගමය විසින් තවත් තාරකා රාශි 40ක් එක් කරමින් තාරකා රාශි 88 ඛෙදන ලදී.
ආකාශ වස්තු තාරකා රාශි වල චලිතය හා පෘථීවි පරිභ්රමණය අතර සම්බන්ධය
ඕනෑම දිනයක රාත්රී අහස නිරික්ෂණය කිරීමේදී තාරකා රාශි නැගෙනහිරින් පායා බටහිරින් බැස යනු දැකිය හැකි ය. මීට හේතුව ලෙස පැරැන්නන් සිතුවේ භූකේන්ද්රවාදය අනුව මෙම තාරකා රාශි පෘථීවිය වටා කැරකෙන බවයි. නමුත් සත්ය වශයෙන්ම එය සිදු වන්නේ පෘථීවිය තම අක්ෂය වටා භ්රමණය වන බැවිනි. විශේෂයෙන්ම සමකාසන්න රටක් වන අප රටට මෙම සිද්ධිය වඩා පැහැදිලිව දැකිය හැකි ය.
රාත්රී කාලය එළඹීමත් සමග ඉතා සුපරීක්ෂාකාරීව අහස නිරීක්ෂණය කළහොත් රාශි චක්රයට අයත් තාරකා රාශි වලින් එම දිනයේදී සූර්යයා පවතින රාශිය හා එය අසල පෙදෙස හැර අනෙක් සියලූම තාරකා රාශි එක් රැයකදී අපට නිරීක්ෂණය කළ හැකිය. නමුත් මාස කීපයක් අහස නිරීක්ෂණය කරන විට විවිධ මාස වලදී එකම වේලාවේදී අහසේ එකම ස්ථානය පිහිටන තාරකා රාශිය වරින්වර එකිනෙකට වෙනස් වේ.
උදාහරණයක් ලෙස යම් දිනක රාත්රී 9.00 ට නැගෙනහිර ක්ෂිතිජයෙන් උදාවන තාරකා රාශිය නිරීක්ෂණය කර නැවත මාසයකට පමණ පසු රාත්රී 9.00 ට නැගෙනහිර ක්ෂිතිජයෙන් උදාවන තාරකා රාශිය නිරීක්ෂණය කළහොත් මසකට පෙර අප දුටුවා වු තාරකා රාශිය නොව වෙනත් තාරකා රාශියක් උදා වනු දක්නට ලැබේ. තවද මසයකට පෙර නැගෙනහිර ක්ෂිතිජයෙන් උදාවනවා දුටු තාරකා රාශිය නැගෙනහිර ක්ෂිතිජයෙන් ඉහළට ගමන් කර තිඛෙනු දැකිය හැකිවේ. සැබැවින්ම මෙම සිද්ධිය සූර්යයා වටා පෘථීවිය ගමන් කිරීම නිසා සිදුවන සංසිද්ධියකි. සූර්යයා වටා පෘථීවිය ගමන් කරන නිසා මෙලෙස ක්රමයෙන් නව තාරකා රාශි කලින් කලට දිස්වීම සිදුවී ඇත. මෙය සූර්ය කේන්ද්රවාදය නිවැරදි බවටද කදිම සාක්ෂියකි.
ඔබ මෙලෙස රාතී අහස හොඳින් නිරීක්ෂණය කළහොත් පෘථීවියේ භ්රමණය හා පරිභ්රමණයත් තාරකා රාශි දිස්විමේ රටාවත් ඔබට පැහැදිළිව අවබෝධ කර ගත හැකි වනු ඇත.
මෙහිදි ආකාශ වස්තූ එක දිනයකදි නැගෙනහිරින් පායා බටහිරින් බැස යනවා සේ පෙනෙන සංසිද්ධිය -දෛනික චලිතය- ලෙස හඳුන්වයි. මෙය පෘථීවි භ්රමණය නිසා (තමා වටා කැරකැවීම) නිසා සිදුවේ. අහසේ එකම ස්ථානයක එකම වේලාවක දී, පිහිටන තාරකා රාශිය (තරු) වර්ෂයේ විවිධ කාලයන් හිදී වෙනස්වීමේ සංසිද්ධිය -වාර්ෂික චලිතය- ලෙස හඳුන්වයි. මෙය සිදුවන්නේ පෘථීවි පරිභ්රමණය නිසා ය.
නිරීක්ෂණ කටයුතු සඳහා සූදානම් වීම
1. මේ සඳහා නිරීක්ෂණයට සුදුසු ස්ථානයක් සොයා ගත යුතුය. මෙහිදී අවට ගස් වලින් බාධාවක් නොමැති අහසේ වැඩි ප්රමාණයක් පෙනෙන බාහිර ආලෝකයන්ගෙන් තොරවූ (ආලෝක දූෂණය නොමැති) ස්ථානයක් විය යුතුය. එමෙන්ම එය කෘමින්, සර්පයින්, කටු පඳුරු වැනි උපද්රව වලින් තොර ස්ථානයක් විය යුතුය.
2. මෙහිදී නිරීක්ෂණයට ප්රථම ඒ සඳහා අවශ්ය උපකරණ, කඩදාසි, පැන්සල්, තරු සිතියම්ල, සූදානම් කර ගත යුතුය රතු ආලෝකය සහිත විදුලි පන්දම ආදී දෑ සූදානම් කර ගත යුතුය.
අඳුරට ඇස හුරු කර ගැනීම
හොඳ නිරීක්ෂණ වාරයක් ඇරඹීමට ප්රථම අඳුරට ඇස හුරු කර ගත යුතුය. ආලෝකය ඇති තැනක සිට අඳුරට ගොස් අඳුරට හුරු වීමට අප ඇසට විනාඩි 15 – 20 ක් පමණ ගතවේ. අප ආලෝකයේ සිටින විට ඇසේ කණීනිකා සිදුර කුඩාවී ඇසට ඇතුළුවන ආලෝකය අඩු කර ගනී. නමුත් අඳුරට පැමිණි විට කණීනිකාව විශාල වී ඇස ආලෝකය වැඩිපුර ඇතුළු කර ගැනීමට උත්සාහ කරයි. තවද දෘෂ්ටි විතානයේ අඩු ආලෝකයට සංවේදී සෙල (යෂ්ටි ෙසෙල) කි්රයාකාරීත්වය වැඩිවී ඇස ආලෝනය කෙරෙහි දක්වන සංවේදීතාවය වැඩී වේ. අඳුරට හුරු විමට විනාඩි 20ක් පමන ගත වන්නේ මේ නිසාය. මෙහිදී අඳුරට හුරු වූ ඇසට රතු වර්ණය හැර නිල්, කහ, කොළ ආදී වර්ණයක් ලැබුණහොත් නැවත ඇස ක්ෂනිකව එම ආලෝක වෙත ඇදි යයි. මීට හේතුව අඳූරේ පවතින ඇස එම වර්ණ වලට වැඩි සංවේදීතාවයක් දැක්වීමයි. මෙයිනුත් නිල් වර්ණය වැඩිම සංවේදිතාවයක් දක්වයි. මෙහිදී නැවත වරක් ඇස අඳුරට හුරු කරගැනීමට විනාඩි 15 – 20ක් ගත වේ. එනිසා නිරීක්ෂණය කරන විට එවැනි වර්ණ භාවිතා නොකළ යුතුය. නමුත් අඳුරේදී ඇස ආලෝකයට අඩු සංවේදීතාවයක් දක්වයි. මේ නිසා රාත්රී අහස නිරීක්ෂණයේදී ආලෝකය අවශ්යතාවයක් වූ විට දී අප රතු ආලෝකය භාවිතා කළ යුතුය. ඉන් අඳුරට හුරු වූ ඇස ඉන් මිදීමක් සිදු නොවේ.
ප්රථම වරට රාත්රී අහස නිරීක්ෂණය කරන විට තරු සිතියම භාවිතා කිරීමට අවශ්ය නැත. ප්රථමයෙන්ම අප රාත්රී අහසේ ඇති දෑ පියවි ඇසින් තරු සිතියමක ආධාරයකින් තොරව හඳුනාගැනීමට උත්සාහ කළ යුතුය. පසුව සාර්ථක නිරීක්ෂණ සඳහා තරු සිතියම දුරේක්ෂ භාවිතා කිරීම සිදු කළ හැක. තරු සිතියම භාවිතය තරු, තරු රටාල ගැඹුරු අහසේ ආකාශ වස්තු හා අහස් ගෝලය ඉතා පහසුවෙන් අධ්යයනය කිරීමට උපකාරී වනු ඇත.
නිරීක්ෂණ වාර්තාවක් සකසන්නේ කොහොමද ?
රාත්රී අහස නිරීක්ෂණය කිරීමේදී නිරීක්ෂණ වාර්තා කිරීම ඉතා වැදගත් කාර්යයකි. අප යම් සොයා ගැනීමක් කිරිමට බලාපොරොත්තු වේ නම් මෙබඳු නිරීක්ෂණ වාර්ථාවකින් ලැඛෙන්නේ විශාල පිටුවහලකි. නමුත් අපට අවශ්ය ආකාරයට මෙබඳු නිරීක්ෂණ වාර්ථාවක් සකස් කළ නොහැක. අප සකස් කළ යුත්තේ ජාත්යන්තරව පිලිගත් ආකාරයේ නිරීක්ෂණ වාර්ථාවකි එවැනි නිරීක්ෂණ වාර්ථාවක අනුරුවක් පහත පරිදි වේ.
OBSERVATION REPORT – නිරීක්ෂණ වාර්තාව
Name (නම) – නිරීක්ෂණය සිදු කරන පුද්ගලයාගේ නම
Date (දිනය) – නිරීක්ෂණය සිදු කරන දිනය
Place (ස්ථානය) –
City (නගරය) – නිරීක්ෂණය සිදු කරන ස්ථානයට අදාළ විස්තර
Country (රට) –
Time (වේලාව) – :1-
Longtitude (දේශාංශ) – නිරීක්ෂණය සිදු කරන ස්ථානයේ අක්ෂාංශ හා දේශාංශ
Latitude (අක්ෂාංශ) – (දන්නේ නම්)
Sky Condition (අහසේ තත්ත්වය) – :2-
Other (වෙනත්) – :3-
(1) (2) (3) ලෙස දක්වා ඇති කරුණු පහත සවිස්තරව දක්වා ඇත.
වේලාව
(1) අප නිරීක්ෂණය ඇරඹු වේලාවත්, එය අවසන් කළ වේලාවත් නිවැරදිව සටහන් කළ යුතුය. මේ සඳහා ජාත්යන්තරව සම්මත වී ඇත්තේ ග්රිනිච් මධ්යනය වේලාවයි. (Grinwichwich mean Time – GMT) මෙය ලබා ගැනීමට අපගේ ඔරලෝසු වේලාවෙන් පැය 5.30ක් අඩු කළ යුතුය. එසේ නොමැති නම් අපගේ ඔරලෝසු වේලාවද (Local Civil Time – LCT) සඳහන් කළ හැක. සෑමවිටම වේලාව පැය 24 ඔරලෝසුවේ ආකාරයටම තැබිය යුතු අතර එයට ඉදිරියෙන් GMT ද LCT යන වග පැහැදිලිව දැක්විය යුතුය.
අහසේ තත්ත්වය
(2) අහසේ තත්ත්වය කොටස් 5කට වර්ග කෙරේ ඒවා රෝම කැපිටල් ඉලක්කමෙන් සඳහන් කළ යුතුය.
i වලාකුළු නොමැත අඳුරු ඉතා පැහැදිලි අහසකි.
ii වලාකුළු නොමැතිමුත් අහස් තත්ත්වය 1 දීට වඩා අපැහැදිලිය.
iii වලාකුළු මද වශයෙන් ඇත නමුත් ඒවා ඉක්මණින් ගමන් කරයි.
iv වලාකුළු සහිතය ඒවා ගමන් නොකරයි.
v වලාකුළු වලින් සම්පූර්ණ අහසම පාහේ වැසි පවති.
මෙම තත්ත්ව වලට අමතර අවස්ථා නොමැත. එසේම එකම නිරීක්ෂණ වාර්ථාවක් සඳහා අහසේ තත්ත්ව කිහිපයක් ද තිබිය නොහැක.
අනෙකුත් දේ
(3) මෙහිදී අප සඳහත් කළ යුත්තේ අප දුටු වස්තූන් පිළිබඳ විස්තර ( ඒවායේ නම් ) හා අප නිරීක්ෂණයට භාවිතා කරන උපකරණ පිළිබඳවයි.
දුරේක්ෂයක් නම්
Telescope (දුරේක්ෂය) – දුරේක්ෂයේ වෙළඳ නාමය
Telescope Type (දුරේක්ෂ වර්ගය) – දුරේක්ෂය නිව්ටෝනියානුද,වර්තකද,පරාවර්තකද,කැසිග්රේනියානුආදී වූ කුමන
වර්ගයේ ද යනවග
Eye piece (උපනෙත) – අප භාවිතා කරන උපනෙත (එහි නාභි දුර සඳහන් කරන්නග)
F Number (ත අංකය) – මෙය යම් දුරේක්ෂයක් සඳහා නියත අගයක් වේ (අවනෙතේ නාභි දුර/අවනෙතේ විශ්කම්භය )
Magnification (විශාලනය) – මෙය (අවනෙතේ නාභි දුර/උපනෙතේ නාභි දුර) මගින් ලැබේ
දෙනෙතියක් සඳහා
Binocular (දෙනෙතිය) – වෙළෙඳ නාමය
Binocular Type (දෙනෙති වර්ගය) – 7×50, 10×50, 10×70 ආකාරයට
(මෙහි ඉදිරියෙන් ඇති අංකයන් විශාලනයත් පසුපස අංකයෙන් අවනෙත් කාචයේ විශ්කම්භය mm වලිනුත් සඳහන් කර ඇත.)
විශේෂ කරුණු
1 අප යම් නිරීක්ෂණයක් කිරීමේදී රාත්රී 12 පසුවුනි නම් පසුදිනද අපගේ නිරික්ෂණයට අදාළ නිසා එයද අපගේ නිරීක්ෂණ වාර්තාවට ඇතුළත් කරන්න.
2 අප විශේෂ නිරීක්ෂණ කිරිමේදී (උල්කාපාත වර්ෂා වැනි දේ) අපගේ නිරික්ෂණ වාර්තා වලට මෙයට අමතරව වෙනත් කරුණු බොහොමයක් ඇතුළු විය හැක ඒවා වෙනත් ලෙස දක්වා ඇති මාතෘකාව යටතේ සඳහන් කරන්න.
3 නිරීක්ෂණ වාර්තා සැකසීම ඔබගේ නිරීක්ෂණයට බාධාවක් සේ නොසැළකිය යුතුය. නිරීක්ෂණ කඳවුරු වැනිදේට ඔබ සහභාගි වීමේදී ඔබට මේ සඳහා අවශ්ය පුහුණුව ඉබේම ලැඛෙනු ඇත. එසේ නොවුනද ඔබගේ ස්වෝත්සාහයෙන් නිරීක්ෂණ වාර්තා තැබීමද ඉතා වැදගත්ය. එබඳු නිරීක්ෂණ වාර්තා දන්නා අයෙකුට පෙන්වා එහි ඇති දෝෂ මග හරවා ගත හැකි ය. එසේ වීමෙන් ඔබටද හොඳ නිරීක්ෂකයෙකු විය හැක.
මීට අමතරව විවිධ නිරීක්ෂණ කඳවුරුල තරගාවලි වැනි වැඩසටහන් වලදී විවිධ ආකාරයට සැකසු නිරීක්ෂණ වාර්තා සම්පූර්ණ කිරීමට ලැඛෙනු ඇත. එහිදී එහි විමසා ඇති කරුණු වලට අදාළව නිරීක්ෂණ වාර්තාව සම්පූර්ණ කරන්න.
Read More


නවක ගීපද රචකයන් ගායක ගායිකාවෝ සංගීතවේදීන් ජාතික තලයට ඔසවා තැබීමේ අදිටනින් විවිධ වූ වැඩසටහන් ක්රියාත්මක කිරීමේ පුරෝගාමියෙක් ලෙස ස්වර්ණ ශ්රී බණ්ඩාර හා ගුණදාස කපුගේ රජරට ගුවන් විදුලි වංශ කතාවට එක්වේ.ස්වර්ණ ශ්රී බණ්ඩාර අවුරුදු 46 ක් වැනි කෙටි ජීවිත කාලයට ඔහු පල්ලේගම හේමරතන හිමියන්, මහින්ද චන්ද්රසේකර, මහින්ද දිසානායක, සේන නානායක්කාර, බ්රැඩ්මන් ජයවීර, කේ.එම්.අයි. ස්වර්ණසිංහ, ඇබෝගම වසන්ත බණ්ඩාර, මහින්ද පතිරගේ, චුල්ල ජයවර්ධන, කරුණාරත්න දිවුල්ගනේ, පොඩිරත්න අංගමලේ ඇතුළු තව බොහෝ දක්ෂයින් රටට හඳුන්වා දුන්නා. ස්වර්ණ ශ්රී අපිට හිටපු ප්රවීණ කවියෙක්, ගීත රචකයෙක්, නාට්යකරුවෙක්, ගුවන් විදුලි සන්නිවේදකයෙක් වගේම ජනශ්රැති පර්යේෂකයෙක්.හැත්තෑව දසකයේ මැද භාගයේ පමණ ගීත රචකයෙකු ලෙස ගෞරවය දිනාගත් ස්වර්ණ ශ්රී බණ්ඩාර සාමා චිත්රපටයට ගීත රචනා කිරීමෙන් ක්ෂේත්රයට එක් විය. ප්රතිභා සම්පන්න කවියෙකු වූ ස්වර්ණ ශ්රී කවියේත් ගීතයේත් වෙනස මැනවින් වටහාගත්තෙකි. ගීතයේ අන්තර්ගතයට උචිත ආකෘතිය තෝරාගැනීම ඔහුගේ ගීතවල දැකිය හැකි විශේෂ ලක්ෂණයකි.
ගීත රචකයකු විදියට ස්වර්ණ ශ්රී ලියලා තිබෙන්නේ ගීත ස්වල්පයක් විතරයි. ඒ ගීත ඔහු තමාගේ ‘සුදුමුතු කුඩ යට’ නම් වූ ගීත රචනා කෘතියට එකතුකර තිබෙනවා. මෙම ගීත රචනා සංග්රහය පළවුණේ 1993දී. වෘත්තියෙන් ගුවන්විදුලි ශිල්පියෙක් ව සිටියත් ස්වර්ණ ශ්රී කිසිම දවසක ගායක ගායිකාවන් පසුපස්සේ ගිහින් ගීත ලියූ රචකයෙක් නොමෙයි. ඔහු අමරදේවයන්ට වුණත් ගීතයක් ලිව්වේ අදාළ ගීතය තැපෑලෙන් යවමින්. ඔහුට එතුමන් හමුවුණේ ඊට හුඟ කාලෙකට පස්සේ පවත්වපු අමරදේව උපහාර උළෙලකදී බවත් කියැවෙනවා.
ස්වර්ණ ශ්රී ගමේ මුල් තිබුණු සම්ප්රදායේ තිරසාරව පිහිටා වූ සිටි සැබෑම ජන කලාකරුවෙක්. කවුරුහරි කෙනෙක් ඔහුගෙන් ගම කොහේදැයි ඇහුව්වොත් ‘අපි වන්නියේ එවුන්’ යැයි කියන්නයි පුරුදු වෙලා හිටියේ.අවුරුදු 11 ක පමණ කාලයක් ස්වර්ණ ශ්රී රජරට ගුවන් විදුලියේ සේවය කළා. එහිදී ඔහු ඉදිරිපත් කළ ‘පිළේ පැදුර’ ‘සංහිඳ’ ‘සම්භාෂා’ නිර්මාණ’ ‘එක්තැන් සවිය’ ‘රචනා මුළුව‘ වැනි වැඩසටහන් ඉතාම විශිෂ්ට මට්ටමක තිබුණු බවයි විචාරකයන්ගේ අදහස. ‘පිළේ පැදුර’ රජරට සේවයේ ජනප්රියම විචිත්රාංගය ලෙස වාර්තා වෙනවා.රජරට කැකුළු, නව පදමාලා, මී බිඳු, නිර්මාණී, තෝතැන්න, කැටපත් පවුර, සංහිඳ, සම්භාෂා, කෘෂි රටා , පිලේ පැදුර ඔහු ඉදිරිපත් කළ වැඩසටහන් කිහිපයක්.
ඒ අතර ම පොත්පත් ලිවීමත් කළා…
* සල්මල් – ළමා ගී – (ආචාර්ය දයාරත්න රණතුංග සමග)
* පරපුටුවෝ – අනුවර්තන නාට්යය – රාජ්ය සම්මාන – 1975
* ගැමි දිවිය සහ වප් මගුල – ශාස්ත්රීය
* සංහිතාධ්වනිය – ආයුර්වේදය පිළිබඳ
* අල්මේදලා බෝල ගසති – කෙටිකතා- රාජ්ය සම්මාන
* සකිසඳ බලව – පද්ය ආඛ්යානයක්
* කැදැල්ලේ කුරුල්ලෝ – යොවුන් නවකතා
* සංහිඳ – ජනශ්රැති පර්යේෂණ අධ්යයනයක්
* සුබ්රමනියම් – කෙටිකතා – 1977 රුසියානු සම්මානයක් හිමි විය
ඒත් බොහෝදෙනෙකුට ස්වර්ණ ශ්රී බණ්ඩාර අමතක වෙලා. අලුත් පරම්පරාව ඒ කවුද කියලාවත් දන්නෙ නෑ. එතුමා පිළිබඳව ප්රවීන කළා කරුවන් දැක්වූ අදහස් කීපයක් …
*මඩවල එස්.රත්නායක දුටු ස්වර්ණ ශ්රී
හැත්තෑව දසකයේ මැද භාගයේ පමණ ගීත රචකයෙකු ලෙස ගෞරවය දිනාගත් ස්වර්ණ ශ්රී බණ්ඩාර සාමා චිත්රපටයට ගීත රචනා කිරීමෙන් ක්ෂේත්රයට එක් විය. ප්රතිභා සම්පන්න කවියෙකු වූ ස්වර්ණ ශ්රී කවියේත් ගීතයේත් වෙනස මැනවින් වටහාගත්තෙකි. ගීතයේ අන්තර්ගතයට උචිත ආකෘතිය තෝරාගැනීම ඔහුගේ ගීතවල දැකිය හැකි විශේෂ ලක්ෂණයකි. සම්භාව්ය සාහිත්යය මෙන් ම නූතන සාහිත්යයත් විශේෂයෙන් ගැමි සාහිත්යයත් අධ්යයනය කළ ඔහු සිය ප්රතිභාව වඩා රසවත් කර ශ්රාවකයා ආනන්දයට පත් කරවීමට පාලි,සංස්කෘත වැනි පෙරදිග භාෂාවලින් ලද ආභාෂය ද ඉවහල් කරගත් බව පෙනේ. ගුවන්විදුලියේ ළමාපිටියෙන් මෙන් ම යෞවන සමාජයෙන් ද බාලවියේ සිට ම ලත් පුහුණුව ප්රතිභාපූර්ණ ගීත රචකයෙකු බිහි කිරීමට ඉවහල් වූ බවට සැක නැත. රජරට ගුවන්විදුලි සේවයෙන් උසස් රසික පිරිසක්, ගායක ගායිකාවන් හා ගීත රචකයින් පිරිසක් බිහිකිරීමේ ගෞරවය ස්වර්ණ ශ්රී ට හිමි වෙයි.
*පූජ්ය පල්ලේගම හේමරතන නාහිමි
ස්වර්ණ ශ්රී බණ්ඩාර කියන්නේ අපේ පිනට පහළ වූ කෙනෙක්. අපේ ජීවිත කාලයටම ඇති එතුමාගේ කෙටි ඇසුරක් වුණත්. එතුමා මාව ඒ පවුලෙම කෙනෙක් හැටියට තමයි සැලකුවේ. බණ්ඩාර මහත්තයාට කෙනෙක් හඳුනාගන්න පුදුම ඉවක් තිබුණේ. ගීත රචකයො , කවියො , ලේඛකයො, නාට්යකරුවො විතරක් නෙවෙයි, චිත්ර ශිල්පී,කැමරා ශිල්පීන් වැනි සියලු කලාකරුවන්ට එතුමාගෙන් පුදුමාකාර සේවයක් වුණා. මම අද යම් තැනක ද, ඒ ස්වර්ණ ශ්රී බණ්ඩාරයන් නිසා. ස්වර්ණ ශ්රී බණ්ඩාර කියන්නේ ගැඹුරු මනසකින් ජීවිතය දිහා බලපු කෙනෙක්. එතුමා හඳුන්වන්න මාගේ ශබ්ද කෝෂයේ තියෙන කෙටි ම වචන කිහිපය, ඔහු අප්රමාණ මිනිසෙක්.
*ප්රවීණ ගීත රචක මහින්ද දිසානායක
වසර1979 රජරට සේවය ඇරඹුවාට පස්සෙ ස්වර්ණ ශ්රී බණ්ඩාර මහත්තයා අපිවසොයාගෙන ආවා. අපේ දක්ෂතා හඳුනාගත්තා. එතුමාට ලොකු උවමනාවක්තිබුණා,අපේ දක්ෂතා රටට හඳුන්වාදෙන්න. අපි ගීත රචකයින් බවට පත් කළේඑතුමා තමයි. නව පදමාලා කියලා ආධුනික නිර්මාණ ශිල්පීන් සොයන වැඩසටහනක් කළා. එහි දී තෝරාගන්නා ගීත රටේ ජනප්රිය ගායක ගායිකාවන් ලවා ගායනා කෙරෙව්වා. මෙතුමා මාව ගීත රචනයට වගේ ම බාහිර පොතපත කියවන්නත් පෙළඹෙව්වා. නිතරම අපිව මුණගැහිලා ධෛර්යවත් කළා. එතූමා අපිට සෙවණ දුන් මහා වෘක්ෂයක් වගේ. අපි අද යම් තැනක ඉන්නවා ද, ඒ ස්වර්ණ ශ්රී බණ්ඩාර නිසා..
*ප්රවීණ ගීත රචක මහින්ද චන්ද්රසේකර
බණ්ඩාර මහත්තයා කොළඹින් මෙහාට ආවට පස්සෙ එයාට ලොකූ උවමනාවක්තිබුණා මෙහෙ අහිංසක ළමයි ඉහළට ගන්න. එයා නිතරම කිව්ව දෙයක් තමයි,මේ අත්වල කරගැට පිපුණ ළමයි කොහේ හෝ ඉහළ තැනක ඔසවා තබන්න ඕනකියන එක. එයා නිතරම වැඩ කළේ ඒ අරමුණ ඇතිව. අද ඉන්න පරපුර බණ්ඩාරමහත්තයා නැත්නම් නෑ. අපට නිතරම ගුරුහරුකම් දුන්නා, බැන්නා, අගය කළා.එතුමා අපට නිර්මාණ පාසලේ ප්රින්සිපල් වගේ. හරිම ස්වාධීන, අදීන මනුස්සයෙක්.එයාට ලොකු පෞරුෂයක් තිබුණා.එයා නොබිය ව හැම වැඩක්ම එයාගේ අරමුණටගෙන ගියා .
——————————————————————————–
*දෑතේ එල්ලී මියුරු කතා කී
දෑතේ එල්ලී මියුරු කතා කී
සුරතල් දෝණියනී
කාලයේ රියසක මහලු මගෙන් ඔබ
ඈතට ගෙනියන්නේ
බොළඳ මියුරු බස් සවන් නිමාලූ
කැකුළු සිනා රස සිත සනහාලූ
අතීත සිහිනය බොඳ වී දිය වී
ඈතට පාවෙන්නේ
පරපුර වදන ලෙසින් වෙහෙසෙන ඔබ
ඇස නැළ වූ පිනවූ සිත
මතක වරායෙන් නොපෙනෙන ඈතට
වැලිබත පාවෙන්නේ
පද රචනය : ස්වර්ණ ශ්රී බණ්ඩාර
සංගීතය : විශාරද ඩබ්ලිව්. ඩී. අමරදේව
ගායනය : විශාරද ඩබ්ලිව්. ඩී. අමරදේව
————————————————————-
*වැහි පොද වැටිලා
වැහි පොද වැටිලා
බිම් මල් පිපිලා
සුදු පාටට මුතු කුඩ ඉහලාලා
සුදු මුතු කුඩ යට
පිණි පාවඩ පිට
කඩියෙක් යනවා රජෙක් වගේ
කඩියෙක් යනවා රජෙක් වගේ…
කඩියට යන්නට පාර තියනකොට
කඩියට ඉන්නට ගෙයක් තියනකොට
කඩියට කන්නට කෑම තියෙන කොට
ඌ නම් මේ ලොව රජෙක් වගේ
ඌ නම් මේ ලොව රජෙක් වගේ….
පද රචනය : ස්වර්ණ ශ්රී බණ්ඩාර
ගායනය : නීලා වික්රමසිංහ
සංගීතය : නන්දා මාලනී
———————————————————————–
*ආශා දෑසින් දකිනා සිහිනේ
ආශා දෑසින් දකිනා සිහිනේ
මිහිර මැකී යනවා
ඒ සිහිනේ පුතු තනිකම ඉපදී
හද තුළ තෙරපෙනවා ..
ආ මඟ දෑලේ පිපි මල් කර වී
නෑ ඵල හට ගන්නේ
සිතුවිලි මී මැසි පොදි නැත මී බැඳ
උන්මය රිදවන්නේ ..
තණ්හා දෑතින් පැතුමේ වරපට
ගිලිහී බිම වැටිලා
දෛවයෙ ගොනු ඇද ජීවන ගැල ගෙන
ආ මඟ දිග යනවා
ඈත අතීතයෙ සිහින මැදින් යළි
ජීවනයට යනවා …
ආශා දෑසින් දකිනා සිහිනේ
මිහිර මැකී යනවා
ඒ සිහිනේ පුතු තනිකම ඉපදී
හද තුළ තෙරපෙනවා ..
ගායනය : දේවානන්ද වෛද්යසේකර
පද රචනය : ස්වර්ණ ශ්රී බණ්ඩාර
තනුව : දේවානන්ද වෛද්යසේකර
සංගීතය : ඩබ්ලිව්. ඩී. අමරදේව
————————————————————–
*මගෙ හද මඬල මල් යහනකි
මගෙ හද මඬල මල් යහනකි ප්රභාවතී
ඔබේ හද මඬල කටු යහනකි ප්රභාවතී
කටු යහනේ ඉන්නට බෑ ප්රභාවතී
මල් යහනෙන් බැස පලයන් ප්රභාවතී
සිනා සිසී දෝතින් යහන තැනූ ලියේ
මුවාවට ගොසින් ඉකිබිඳ හැඬුව ලියේ
මටම නොවෙයි කාටත් පෙම් බැන්ද ලියේ
මදෙස බල බලා නාඬන් කුමාරියේ
පිල් ගොමුවකින් පිල් ගොමුවට ඇදුනු ලියේ
මල් සුවඳකට බැඳී වරලස ඉනුව ලියේ
පවලම් පොටෙන් ගිලිහුණු තාරකාවියේ
කරපු පවට නාඬන් දේවතාවියේ
පද රචනය : ස්වර්ණ ශ්රී බණ්ඩාර
සංගීතය සහ ගායනය : ගුණදාස කපුගේ
——————————————————————-.
*ඔබ රූ සිරියෙන් මන්මත් වී මම
ඔබ රූ සිරියෙන් මන්මත් වී මම
නොකෙලෙමි අනුවණ කම්
මුලා වුණේ ඔබ මුලා නොවිමි මම
මනමේ කුමාරියේ
ඔබ රූ සිරියෙන් ඔහු නැණ ගුණයෙන්
මාගේ විජිතය කෙලෙසී යනු දැක
සටන් වැදිමි මම සටන් වැදිමි මම
මනමේ කුමාරියේ
හැඩි දැඩි අප හට හුරු වූ වන ගැබ
අපගේ උරුමය රකිනා රිසියෙන්
සටන් වැදිමි මම සටන් වැදිමි මම
මනමේ කුමාරියේ
ගායනය : එඩ්වඩ් ජයකොඩි
පද රචනය : ස්වර්ණ ශ්රී බණ්ඩාර
සංගීතය : ඩබ්ලිව්. ඩී. අමරදේව
———————————————————————
*දොවන තරම් බුරුළු පුරා
දොවන තරම් බුරුළු පුරා කිරි ගෙන දෙඤ්ඤං
කියන දුරක් බර පටවන් කුර ගාටන්නං
පරඬැල් කොළ උලා කකා බඩ පුරවඤ්ඤං
මසට නොදෙන්නට ඔය පිටි පතුල ඉඹින්නම්
පුරු ඇඳගත් නළල වටේ පබළු වැල බැඳන්
කර ගැහිච්ච බෙල්ල වටේ ගෙජ්ජි වැල බැඳන්
නුඹයි මමයි හාද වෙලා ගියපු සුබ ගමන්
හිතට එනවා මසට නොදෙන් පතුල ඉඹින්නම්
මං අඬද්දි බඩගින්නට උඹත් හැඬු හැඬුම්
අපෙ අම්මගෙ කණ වැටිලා උඹට දුන් කිරෙන්
සංසාරෙන් එතෙර වෙලා උන්දැ ගිය ගමන්
උඹත් යමන් පින් සිදුවෙයි මසට නොදෙන් මං
ගී පද – ස්වර්ණ ශ්රී බණ්ඩාර
ගී තනු – එච්. එම්. ජයවර්ධන
ගායනය – සුනිල් එදිරිසිංහ සමග නිර්මලා රණතුංග
———————————————————————
*උදාර සිංහල යශෝ කිර්තිය
උදාර සිංහල යශෝ කිර්තිය
අහස උසට රැව්දෙන සංකේතය
පුත ඔබ ඉපදුන සිංහල භූමිය
වසා සැලෙන මේ සිංහ ධජය වේ
මිනිමුතු සැදුනේ කෙත්වතු පැසුණේ
විරුවන් දිනුවේ මේ සෙවණේ
පුත ඔබ ඉපදුන පුත ඔබ මියයන
මිහිකත වැඩුනේ මේ සෙවනේ
මිහිකත වැඩුනේ මේ සෙවනේ
අදීන හෙළ ගති එඩිතර සිහ ගති
පෙරයුරු වූයේ මේ සෙවනේ
පුත ඔබ මියයන පුත ඔබ ඉපදුන
මිහිකත වැඩුනේ මේ සෙවනේ
මිහිකත වැඩුනේ මේ සෙවනේ
ගී පද – ස්වර්ණ ශ්රී බණ්ඩාර
සංගීතය – රෝහණ වීරසිංහ
ගායනය – බන්දුල විජේවීර /එඩ්වඩ් ජයකොඩි
———————————————————————
*සෙල් කුලේ මහා කළා නිකේතනේ
සෙල් කුලේ මහා කළා නිකේතනේ මැවූ
ගල් තලේ පවා උදාන ගීතයක් ලියු
ඒ උදාර පරපුරේ උදාන හඬ ඔබයි පුතේ
ඒ හඬින් උදම් වේවි ගයන්නෙමි යශෝ ගැයුම්
වැසි බිඳෙන් මහා තඩාග පෙළ නිමා කෙරූ
සාර වූ කෙතින් අසාර වූ පොළෝ වැසූ
ඒ උදාර පරපුරේ උදාන හඬ ඔබයි පුතේ
ඒ හඬින් උදම් වේවි ගයන්නෙමි යශෝ ගැයුම්
රණ බිමෙහි පවා මෙතින් රුපුන්ට අභය දී
විමුක්ති භුමියේ සටන් වැදී හිසත් පිදු
ඒ උදාර පරපුරේ උදාන හඬ ඔබයි පුතේ
ඒ හඬින් උදම් වේවි ගයන්නෙමි යශෝ ගැයුම්
ගී පද – ස්වර්ණ ශ්රී බණ්ඩාර
සංගීතය – රෝහණ වීරසිංහ
ගායනය – බන්දුල විජේවීර
———————————————————————
*නුඹ හැරදා උදනැක්කේ
නුඹ හැරදා උදනැක්කේ මා මෙහි ආ දවසේ
උඹ හිටියා ඉඳිකඩ ළඟ පිනි කඳුලැලි වැස්සේ
ගල්ගිරියා කඳු මුදුනේ උළමා හඬ ලෑවා
අප්පච්චිගේ සොහොන් කොතේ කණාමැදිරි උන්නා
මහා නියරේ පැන එද්දී
පය පැටලී වැටුනා
වැටකෙයියා මල් සුවඳේ
හිත ගැස්සී ඇඩුනා
විදුලි පහන් පංකා යට මසිත අවුල් වෙනවා
එන යන ලිපි ගොනු අස්සේ
දුක් ගැනවිලි එනවා
දුම් රොටු දුවිලි මැද්දේ
ඒ මේ අත යනවා
නාඩන් මේ දුක දාලා
දෝණියේ මා එනවා ..
ගී පද – ස්වර්ණ ශ්රී බණ්ඩාර
සංගීතය /ගායනය – දයාරත්න රණතුංග
———————————————————————
*දෑස නිල්ල මැකී ගොසින්
දෑස නිල්ල මැකී ගොසින්
අන්ද අඳුර මතුවෙන තුරු
ඔබ එන පෙර මඟට වෙලා
එළිපත්තේ මා සිටියා
සුරා මතින් සැලෙන නෙතින්
කිසිත් නොමැති හිස් දෝතින්
පය පැටලෙන බමන ගතින්
පුරුදු පරිදි ඔබ එන විට
හද විණා තත් හැඬුවේ
අනුකම්පිත මඳ ස්වරයෙන්
මට සෙනෙහස නොපා ඔබේ
කම්පිත වී ස්නේහයෙන්
බල මැන ගෙට කර පොවලා
නිරුවත් කය වකුටු කරන්
නිදන ඔබේ කිරි දරුවන්
ගී පද – ස්වර්ණ ශ්රී බණ්ඩාර
ගායනය – මාලනී බුලත්සිංහල
සංගීතය – ඩබ්ලිව්. ඩී. අමරදේව
———————————————————————
ප.ලි
හැමදාම කියනවා වාගේ තවත් කිසිම ඇගයීමකට ලක් නොවූ කලාකරුවෙක් වූ ස්වර්ණ ශ්රී බණ්ඩාර ගැන බොහෝ කාලයක සිට ලියන්නට සිතුවත් තොරතුරු සොයා ගැනීමට තිබුන අපහසුව නිසා පරක්කු වුනා.
වැරදි අඩුපාඩු පෙන්වා දෙන්න .තව මෙහි සඳහන් නොවුන විස්තර ඇතොත් සඳහන් කරන්න .විස්තර සොයා ගැනීමට උදව් වුන හැමෝටම බොහොමත්ම ස්තුතියි …
ජයවේවා !!


අප බුදුරජාණන් වහන්සේගේ ශාසනයෙහි පැවිදිව සසුන් පිළිවෙත් පිරූ කුණ්ඩදාන නම් භික්ෂුවක් වාසය කළහ. උන්වහන්සේ පැවිදි වු දින සිට එක්තරා ස්ත්රියක් උන්වහන්සේ පසු පස හැම විටම, හැම තැනටම එන්නට විය. එහෙත් තෙරුන් වහන්සේ එය නොදක්නා සේක. එහෙත් අනෙකුත් භික්ෂූන් වහන්සේලා ද අවට සිටින ජනයා ද එය දකින්නාහ. උන්වහන්සේ පිඬු සිඟා වැඩිය කල්හි දන් පිළිගන්වන ජනතාව,
“මේ කොටස නුඹ වහන්සේටය. මේ කොටස නුඹ වහන්සේගේ යෙහෙළියටය.”
යනාදී වශයෙන් පවසා දන් බෙදන්නෝය. උන්වහන්සේ යන යන හැම තැන්හිම මේ ගැහැණු රූපය පැමිණෙන බැවින් උන්වහන්සේ කුණ්ඩදාන තෙරුන් වහන්සේ යැයි ප්රසිද්ධියට පත්විය. එහෙත් අර්හත් තත්ත්වයට පත්වීමෙන් පසුව එම ගැහැණු රුව උන්වහන්සේ වෙතින් අතුරුදහන් විය.
කුණ්ඩදාන තෙරුන් වහන්සේ පසු පස ස්ත්රී රුවක් පැමිණීමට හේතුව පිළිබඳව භික්ෂූන් වහන්සේලා අතර කතා බහක් ඇති වූ අවස්ථාවේ දී එය උන්වහන්සේ විසින් කරන ලද පෙර පෙර කර්මයක විපාකයක් වශයෙන් සිදුවු බව බුදුරජාණන් වහන්සේ විසින් දේශනා කළහ.
කාශ්යප බුදුරජාණන් වහන්සේගේ කාලයෙහි එක්තරා භික්ෂූන් වහන්සේලා දෙනමක් ඉතා මිත්රශීලීව එකම මෑණියන්ගේ දරුවන් මෙන් ඉතා සමගි සම්පන්නව වාසය කළහ. මේ දෙනම එක්ව මාසයකට වරක් පොහොය කරන්නාහ. එක් වී දානය වළදන්නාහ. දිනක් මේ දෙනම පොහොය කරන්නට යන කල්හි තව්තිසා දිව්ය ලෝකයෙහි වාසය කළ එක් දේවතාවෙක් උන්වහන්සේලාගේ සමගි සම්පන්න බව දැක එය බිඳ හෙලන්නට සිතුවේය.
ඒ සඳහා අවස්ථාවක් බලමින් සිටි දෙවඟන විසින් උන්වහන්සේලා දෙනමගෙන් එක් නමක් ශරීර කෘත්ය සඳහා ගොස් පැමිණෙන කල්හි ස්ත්රී රුවක් මවාගෙන අනෙක් භික්ෂුවට නොපෙනෙන ලෙසටත් ශරීර කෘත්ය කර පැමිණෙන භික්ෂුවට පෙනෙන ලෙසටත් හිසකෙස් ගවස ගවසා වස්ත්රය නැවත නැවත සකස් කරමින් ආවාසයෙහි සිට භික්ෂුව සමඟ එකට සිටියා වු ආකාරයක් දක්වමින් එතැනින් ගියේය. මෙය දුටු ශරීර කෘත්ය කොට එන තෙරුන් වහන්සේ ආවාස ගෙයි සිටි තෙරුන් වහන්සේ වෙත ගොස්;
“ඇවැත්නි, තොප නම් මේ භික්ෂු ශාසනයට සුදුසු නොවන්නේය. ;තාප ස්ත්රියක් හා ඇසුරෙහි යෙදෙන්නාහුය. එබැවින් අප අතර පොහොය කළ නො හැක්කේය.”
ආදී වශයෙන් කී කල්හි මේ කිසිවක් නොදත් තෙරුන් වහන්සේ හා අනිත් තෙරුන් වහන්සේ අතර වාද විවාද ඇති විය. එනිසා ඔවුන් අතර පැවැති සමගිය බිඳී ගොස් පොහොය කිරීම ද නතර වුයේය. අනතුරුව මේ බව දැනගත් දේවතාවා;
“මා විසින් කරන ලද්දේ ඉතා නපුරු අයහපත් දෙයක්ය” සිතා තෙරුන් වහන්සේලා වෙත පැමිණ;
“ස්වාමීනි, ආවාස ගෙයි සිටි තෙරුන් වහන්සේගේ සීලයෙහි කිසිදු හානියක් නැත්තේය. ඔබ වහන්සේලාගේ මිත්රකම බලනු රිසියෙන් මා විසින් එසේ කරන ලද්දෙමි.” යි කියා.
නැවතත් පොහොය කරන්නට උන්වහන්සේලා දෙනම සමගි කළහ. එහෙත් ඒ කරුණින් සිත එකඟ කිරීමට නොහැකි වු බැවින් නිවනට නො පැමිණි ඒ දෙනම මරණින් මතු දෙව් ලොව උපත ලැබීය. දේවතාවා ද කරන ලද අකුසල කර්මය හේතුවෙන් අවීචි මහා නරකයෙහි උපත ලබා බුද්ධාන්තරයක් කල් එහි දුක් විඳ අපගේ බුදුරජාණන් වහන්සේගේ කාලයෙහි සැවැත්නුවර ඉපි ද පැවැදි වුයේය. පැවිදි වූ දින පටන් උන්වහන්සේ විසින් දේවතාවෙක්ව සිටි අවදියේ දී කරන ලද අකුසල කර්මය හේතුවෙන් ස්ත්රී රුවක් පසු පස ගමන් කළ බව පෙන්වා දුන් බුදුරජාණන් වහන්සේ රැස්ව සිටි භික්ෂු පිරිසට ධර්මය දේශනා කළහ. ඒ භික්ෂූහුද මාර්ග ඵලාවබෝධයට පැමිණියහ.
මහා සුභද්ර නම් සිටු දේවිය උග්ග නුවර මිසදිටු කුලයකට පාවා දෙන ලද්දී බුදු පාමොක් මහා සගනට දනක් දෙනු කැමැත්තී බුදු රජුන් වෙත සමන් මල් වියනක් අහසින් යවා ආරාධනා කලාය. සර්වඥයන් වහන්සේ එම ආරාධනාව පිලිගෙන රහතුන් පන්සියයකට ආරාධනා කරන ලෙස ආනන්ද තෙරුන්ට විධාන කල සේක. කුණ්ඩදාන තෙරනුවෝ මුලින් ම සලාකය ගත්හ. එහෙත් උන්වහන්සේ රහත් බව නොදත් ආනන්ද හාමුදුරුවෝ තුණ්ඩදාන තෙරුන්ට සලාකය දීමට මැලි වූහ. ඒ බව දැනගත් කුණ්ඩදාන තෙරනුවෝ ඍද්ධියෙන් අහසට නැගී අත දිගුකොට සලාකය අරගත්හ. ශාස්තෘන් වහන්සේ එය නිමිතිකොට ගෙක පලමුව සලාකය ලබන්නන් අතර අගතනතුර කුණ්ඩදාන හිමියන්ට ලබාදුන් සේක …


රේගු නිලධාරීන් ආරම්භ කර ඇති අකුරට වැඩ කිරීමේ වෘත්තීය සමිති ක්රියාමාර්ගය අද(05) 07 වන දිනටත් ක්රියාත්මක වෙයි.
පසුගිය 30 වන දින සිට රේගු අධ්යක්ෂ ජනරාල්වරිය යළි සේවයේ පිහිටුවන ලෙස බල කරමින් මෙම අකුරට වැඩ කිරීමේ වෘත්තීය සමිති ක්රියාමාර්ගය ආරම්භ කරනු ලැබුවේය.
රේගු නිලධාරීන් පෙන්වා දෙන්නේ සතියක කාලයක් ගත වී ඇතත් මේ දක්වාත් තම ගැටලුවට විසදුම් ලබාදීමට බලධාරින් පියවර ගෙන නොමැති බවයි.
අකුරට වැඩ කිරීමේ වෘත්තීය සමිති ක්රියාමාර්ගය හේතුවෙන් රේගුවේ නිෂ්කාෂණ කටයුතු 90% කින් පමණ පහත වැටී ඇති බව ද රේගු නිලධාරීන් සඳහන් කළේය.
කෙසේවෙතත් අද(05) දිනය තුළ මෙම ගැටලුවට විසදුම් නොලැබුණහොත් ඉදිරියේ දී දැඩි ක්රියාමාර්ගයකට එළඹීමට සිදුවන බව රේගු මාණ්ඩලික නිලධාරීන්ගේ සංගමයේ ලේකම් විපුල මිණුවන්පිටිය මහතා සඳහන් කළේය.
මේ අතර අද දිනයේ පිටකොටුවේ අත්යවශ්ය ආහාර ද්රව්ය තොග වෙළෙඳසැල් වසා දැමීමට අත්යවශ්ය ආහාර ද්රව්ය ආනයනකරුවන්ගේ සංගමය සහ තොග වෙළෙඳුන්ගේ සංගමය තීරණය කර තිබේ.
රේගු නිලධාරීන් ආරම්භ කර ඇති වෘත්තීය සමිති ක්රියාමාර්ගය හේතුවෙන් තමන් දැඩි අසීරුතාවට පත්ව සිටින බව සඳහන් කරන අත්යවශ්ය ආහාර ද්රව්ය ආනයනකරුවන්ගේ සංගමය සහ තොග වෙළෙඳුන්ගේ සංගමය පෙන්වා දෙන්නේ මෙම තත්ත්වය හමුවේ ඉදිරියේ දී ආහාර හිඟයක් ද ඇතිවිය හැකි බවයි.


දැන් ඉතින් කියෙවුවා ඇතිනේ. ස්ටොරිය දිහාටත් ටිකක් හැරෙමු නේද? ඔයාලට කෝහොම දැනේවිද ඔයා වගකීමක් ඇති කාර්යබහුල පොලිස් නිලධාරියෙක් නම්, එක පාරටම කෝල් එකක් දීලා කවුරු හරි කිවුවොත් ඔයාගේ අම්ම නැති වුනා කියලා. හ්ම්ම්.. ඒකත් හරි, ඒ වගේම එතකොට මතක් වුනොත් ඔයාගේ අම්මා මේ ලෝකේ හැරයන්නේ ඔයාගේ වගකීමක් ආපහු ඔයාගේ හිස මත පටවලා කියලා. ඒ තමයි ඔයාගේ පුතා. හැබැයි එයාට කතා බහ කරන්න බැරි විශේෂ දරුවෙක් වුනොත් ඒ හැඟීම කොහොම වේවිද? හැබැයි මේකේදී නම් ශිවාට සිදුවෙන්නේ ඒ වගේ සිදුවීමක්. ඒ දරුවා තමයි අපේ කතාවේ කතා නායකයා ‘හරී (හරිදාස්)’.
හරී කියලා කියන්නේ මානසික දුබලතාවයක් තියෙන කතාබහ කරන්නවත් බැරි දරුවෙක්. එයා කියනදේ කාටවත් තේරුම් ගන්න බෑ. ඒ නිසාම එයා අවුරුදු 10ක් හැදෙන්නේ වැඩෙන්නේ එයාගේ ආච්චි අම්මත්. එක්ක නමුත් ආච්චිගේ මරණයත් සමග එයාට තාත්ත ළඟට එන්න වෙනවා. මට කියන්න අමතක වුනා හරීගේ අම්ම නැති වෙලා කියල. හැබැයි එයාට එයාගේ අම්ම වගේම කරුණාවන්ත එයාට ගොඩක් ආදරය කරන ටීචර් කෙනෙක් හමු වෙනවා පාසලේදී.
කොහොම හරි සිවා අඳුනාගන්නවා හරීගේ තියෙන දක්ෂතාවය මොකක්ද කියලා. ඊට පස්සේ ඔහු උත්සහ කරන්නේ හරීව කොහොම හරි ඒ මාවතේ ඉදිරියට ගෙනියන්න. ඒ සඳහා ඔහුට සෑහෙන කැපකිරීමක් කරන්න වෙනවා. මොකද මම කිවුවා වගේ ඔහු කාර්යබහුල පොලිස් නිලධාරියෙක් නිසා.
ඉතින් මම තවත් වැඩිය කියවන්න යන්නේ නෑ, මොකද මේ ලිපිය ලියන්න යන වෙලාවෙත් ඔයාලට සබ් එක දෙන්න පරක්කු වෙන නිසා. ඉතිං හරී කියලා කියන්නේ මොනවගේ දක්ෂතාවයක් තියෙන දරුවෙක්ද? එයාට ඒ දක්ෂතාවය වැඩි දියුණු කරගන පුළුවන් වෙයිද? ශිවාට එයාට අවශ්ය විදියට හරීගේ අනාගතය සකස් කරන්න පුළුවන් වෙයිද? කියලා බලන්නනම් මේකත් අරගෙන බලන්නම වෙනවා.
ඒ වගේම මට මේ ටිකත් නොකියම බෑ. මොකද අන්තිම මොහෙතේ මම හිරවෙලා ඉන්නකොට මගේ මිත්ර ඉන්දිකත් මේකේ ලයින් 50ක් විතර දාලා දුන්න. ඒකත් මට ලොකු උදවුවක් වුනා.


ආරම්බය මේවිදිය සටහන් කරමුකෝ,මම ඊයේ හවස ගියා ගාලේ මහ මෝදර ඉස්පිරිතාලයට,මාගේ මිතුරෙක්ගේ අලුත උපන් දරුවා බලන්න කියලා,කරාපිටියේ ඉස්පිරිතාලයට ගියාට මම මහමෝදර ඉස්පිරිතාලයට ගොහින් තියෙන්නේ දෙපාරක් වගේ(මොකද ඕතන ඉන්නේ ළමයි ලෑබෙන්න ඉන්න අම්මලා නේ),ගාල්ල දිස්ත්රික්කය අවට තියන ලොකුම ඔය වර්ගයේ රෝහල තමයි මහ මෝදර රොහල,2004 සුනාමියෙන් මේ රෝහලට විශාල ලෙස හානි වුනා,මොකද මුහුද අයිනෙමයි මේ රෝහල තියෙන්නේ,ගාල්ලේ ඉදලා කොළඹ යද්දි ගාල්ල නගරයේ අවසාන කොන හරියේ ගරාවෑටුනු ගොඩනෑගිලි කීපයක් හමුවෙනවා,අන්න ඒක තමයි මම ඔය කියන ඉස්පිරිතාලේ,
මේකයි කතාව,සුනාමියෙන් පසුව මෙම රෝහලත් කරාපිටියට අරන් යන්න කටයුතු කරා,කොහොමහරි පිටරටක ආදාර මත තමයි ඕක කරන්න පටන්ගත්තේ මට මතක විදියට 2005 අන්තිම හරියේ වගේ ඔය ප්රොජෙcට් එක පටන් ගත්තා,කරාපිටිය මහ රෝහල අසලම ඉඩමක තමයි මවු වරුන් සදහාම වෙන් වුනු මේ රෝහල හදන්න ගත්තේ,
බිල්ඩිම ගහන්න කලින් පයිල් ගහන්න ගත්තා(පයිල් කියන්නේ දුර්වල පසක ගොඩනෑගිල්ලක් හදදි බෙඩ් රොක් එකට වෙනකන් ගහන කොන්ක්රිට් කොලම්).දෑන් අවුරුදු 6කට ආසන්න කාලයක් වෙනවා ප්රොජෙක්ට් එක පටන් ගෙන,තාම පයිල් ටික විතරයි,
මට දෑනගන්න ලෑබුනු විදියට සාමාන්යෙන් ඔහොම ආදාර වලට කරන ප්රොජෙක්ට් වල මුදල් ඔක්කෝම එක පාර දෙන් නෑ,මොකද අපේ උන්දෑලා ගෑන ලෝකෙම දනවානේ.කොටස් වශයෙන් තමා දෙන්නේඑම මුදල් ලෑබුනු පසු එම කොටසට අදාල ප්රමානය ඉවර කරන්න ඕන,
ගොඩක් වෙලාවට මුලු මුදලෙන් 40% වගේ මුලින් දෙනවා,කොහොම හරි මදීපු සල්ලි වලින් කරලා තියෙන්නෙ පයි ගහපු එක විතරයි
මේ බිල්ඩිම හද්දන්න ඉදලා තියෙන්නේ ප්රීකාස්ට් තාක්ශනය උපයෝගීකරන,ඒකට අදාල ප්රීකාස්ටට් කොටස් සෑදීමට වෙනම කම්මලකුත් හෑදුවා ගාලු කොලඹ පාරේ සුනාමි බුදුපිලිමේ පාස්කරලා ගාල්ල පෑත්තට එද්දි නිල්පාට විශාල ෆෑක්ට්රියක් හා ක්රේන් සවි කරපු ඉඩමක් හම්බ වෙනවා අන්න ඔතන තමයි ප්රීකාසට් ගොඩනෑගිලි කොටස් හදන්න බලාපොරොත්තු වෙලා තියෙන්නේ.
කොහොම කොහොම හරි අපේ වගකිවයුතු උන්දලා ගසාකාපු කෑම කියන්නේ තට්ටු තුනේ බිල්ඩිම හදන්න යන සල්ලි වලින් හරියට පයිල් ටික වත් ගහ ගන්න බෑරි වුනා,අන්තිමට දුප්පත් මනුස්සයට වුනේ අර සුනාමියට ගියපු රෝහලටම ගොඩ වදින්න,දෑන් පරන රෝහල තිබුනු තැනම අලුත් හොඩනෑගිලි කීපයක් අලුතෙන් හදලා තියනවා,ඒත් හදන්න හිටපු රෝහලත් දෑන් තියන එකත් බෑලුවාම අහසට පොලව වගේ.
කොහොමින් කොහොමින් හරි දකුනේ අම්මලගේ ලමයි හම්බවෙන තෑනට කෙලෙව්වේ ඔන්න ඔහොමයි.....


ආචාර්ය හිරාන් අමරසේකර වසර 25 කට අධික කාලයක් ජීව විද්යා ක්ෂේත්රයේ ප්රවීණ ගුරුවරයකු වන අතර, දිවයිනේ ප්රථමයන් බිහිකරමින් වෛද්ය පීඨ සහ සරසවි වරම් ලැබූ සිසුන් රැුසක් ඔහුගේ පංතිවලින් බිහිවිය. වර්තමානයේ ඔහු උසස් පෙළ මෙන්ම විශ්වවිද්යාල උපාධි සහ පශ්චාත් උපාධි සිසුන්ට ද සිප්සතර ලබා දෙයි. 2019 A/L Biology Classes by Dr Hiran Amarasekera – උසස් පෙළ […]


යහපාලන යැ යි කියාගන්නා රජය විසින් ඉන්දියාව සමඟ අත්සන් කිරීමට කැස කවන වෙළඳ හා සේවා ගිවිසුම, එනම් ETCAවට එරෙහිව එම ගිවිසුමෙන් බලපෑමට ලක්වන සියලු ක්ෂේත්රවල නියුක්තවූවන් පසුගිය 11 වැනිදා මහ ජනරැළියක් සංවිධානය කරන ලදී. අතිවිශාල පිරිසක් සහභාගි වී අතිසාර්ථකව නිමවුණු මේ පිළිබඳ රටේ සියලු ප්රධාන ධාරාවේ මාධ්ය පාහේ දැක්වූයේ අතිශය නිහඬ පිළිවෙතකි. එසේ වීමට යටින් ආණ්ඩුවේ යම් අශුද්ධ මැදිහත්වීමක් සිදුව ඇති බව ආරංචි පළ වෙයි. කෙසේ වෙතත් ලංකාවේ මාධ්ය සදාචාරය ගැන හොඳින් දන්නා අප ඒ ගැන සිතා පලක් ඇත්තේ නැත.
ජනතාව අතර කතිකාවකින් තොරව අත්සන් කරන්නට යන මේ ඊනියා ගිවිසුමෙන් රටට අවැඩක් වන බව මේ වෘත්තීයවේදීන් නගන තර්කය බැහැර කළ හැකි නොවේ. ආණ්ඩුවේ මේ කටයුතු ද ඒ තර්කය තවත් තහවුරු කරයි.
වෛද්ය, ඉංජිනේරු, තොරතුරු තාක්ෂණ, කාර්මික ඇතුළු විවිධ ක්ෂේත්රයන්ගේ සහාභාගිත්වයෙන් විහාරමහාදේවී එළිමහන් රංග පීඨයේ රැව් දුන් බලය මාධ්යයට වසං කරනු ලැබුව ද තීරණාත්මක අවස්ථාවක දී රජයට තරු පෙන්වනු නියත ය. එම සාමූහිකත්වයේ අවස්ථා කිහිපයක් පහතින් දැක්වෙයි.


හම්බන්තොට මුහුදු වෙරළේ වැලිකැට ගානට
මං හැඬුවා ඔයත් එක්ක පැන ආ පාපෙට
අම්මා එක්ක තරහා වුණේ පළමු වතාවට
දුකක් දෙන්න එපා දෙයියෝ අසරණ කෙල්ලට
මේ සුබානි හර්සනී මුතුකුමාරණ කියන ගීතයක්. මේකෙන් හම්බන්තොට මූදු වෙරලේ වැලිකැට ගැන කියෙවෙනවා. දැන් නම් හම්බන්තොට මූදු වෙරල දිගේ තියෙන වැලිකැට වලට අමතරව හම්බන්තොට බලන්න දේවල්ෙ ගාඩක් තියෙනවා. හම්බන්තොට වරාය හම්බන්තොට කුරුළු උද්යාන ආදී දේවල් රැසක් දැන් හම්බන්තොට ජනයාට අයිති වෙල තියෙනවා.

|උසන්ගොඩ

සූරියවැව කාස්ටකේ බිම් කෙටුවා මං
දුකක් දැනුනේ නෑ මේ තරම්..
පොලවේ හැපි හැපි හෙම අම්මා හැඩුවෝතින්
ගමේ ඇයෝ ශාප දෙයි ඉතින්
සූරියවැව කියන්නේ අලුත් හයිවේ එකේ එන්ටරන්ස් එකක්. ඒ සූරියවැව අහ තියෙන කෙහෙල් වතු පොල් වතු ආදී වගාවන් ලස්සනට පේනවා හයිවෙ ්එකෛ් යද්දි. ඒ වගේම හම්බන්තොට සූරියවැව අතර විසාල සෝලාර් ෆාම් එකකුත් පේන්නම තියෙනවා. හයිවේ එකේ ශුෂ්ක කලාපයට අයිති වෙන මේ කලාපය දැන් ලස්සනයි. සූරියවැව දැන් අපිට ඉද හිට මැච් ගහන ක්රිකට් ක්රීඩාංගනයකුත් තියෙනවා.

|තිස්ස වෙහෙර රෑට

ලොරි බාගේ මග හිටියා එනකොට රෑ ජාමේ…
නිදි මැරැවා තැන් තැන්වල තිස්සමහාරාමේ..
තිස්සමහාරාමය කියන්නේ කතරගම බලන්න යන අයගේ තවත් එක නවාතැන් පොලක්. තිස්ස වෙහෙරේ දැන් නම් ගිලෙනවාලු. දැන් ඒක පුපුරපු නිසා වෙහෙර තියෙන්නේ වටේම කේබල් ඇදලා.තිස්ස වෙහෙර ගාව තියෙනවා කොහොඹ ගහක්. ඒකේ වෙහෙර දිහාට තියෙන අතුවල කොහොඹ කොල තිත්ත නැහැය කියලා කතාවක් තියෙනවා. ඒත් ගහේ බොඩ් එකක් ගහල තියෙනවා දේව උදහසට ලක් වෙන්න පුලුවන් නිසා ගහේ කොල කඩන්න එපාය කියලා. තිස්ස මහාරාම පෙරහැර ගැන තවත් සිංදුවක් අපේ බස් අජියත් කියනවා.
තිස්ස මහා රාම පෙරහැරේ
ඉස්සරහම කස පුපුරන්නේ
මගෙ තුරුණු හිතත් කසයක් වාගේ
ඇයි මේ තරම්ම ගිනි අවුලන්නේ..
තිස්ස පෙරහැර නම් තියෙනනේ මතක විදිහ පොසොන් කාලේට. ඒ කාලේට මේ තිස්ස පෙරහැර බලන්න අවට ගම් වල ජනතාව පොදි ගනන් තිස්සට එනවා. තිස්ස දිහා තව යටාල වෙහෙර ආදියත් මිනිස්සු බලන්න යනවා. ඒ කාලේ සිටම රාජධානියක් ව තිබුනා කියලා සාධක මේ තිස්ස තැන් තැන්වලින් හමු වෙනවා. පුරාණ ගල් කණු සහ සිද්ධස්තාන ආදිය මේ පලාතේ විසිරිලා තියෙනවා නටඹුන් විදිහට.
සිතුල් පව්ව වෙහෙර ලගට සඳක් පායලා
කුසල් වලින් හුගක් අරන් යන්න පේවිලා
විසල් පුරේ විශාඛාව ලෙසින් නෙතු සලා
අවසර නැහ ඇස් දෙක ලග ඉන්න නැවතිලා …
මේක නාමල්ගේ පසුකාලීනව ආපු ලස්සන සිංදුවක්. සිතුල්පව්ව කියන්නේ කැලේ මැද තියෙන පොඩි කන්දක්. ඒකේ ඉස්සර කාලේ ඉදලාම සිද්ධස්ථාන තිබිලා තියෙන බවට සාධක තියෙනවා. යාල කැලේ මැද තියෙන සිතුල්පව්වට යන්න වෙන්නේ කැලේ මැදින්. කතරගම සහ තිස්ස කිරින්ද යන දෙපලාතෙන්ම මේ සිතුල්පව්වට එන්නට පුලුවන්. උදේ සහ සවස් කාලේ ගියොත් සිතුල්පව්වේ යන ගමන් කැලේ සතුන් කිහිපයකුත් බලාගන්නට හැකියි. සිතුල්පව්ව පුදබිමෙත් සතුන් ටිකක් ඉන්නවා. ඒ සතුන්ට කෑම දෙන්න එපායකියල තමයි එතැන දැන්වීම් ගහලා තියෙන්නේ. කතරගම ගියොත් හොර පාරෙන් කැලේට යන්න කියාපු ගමනක් තමයි සිතුල්පව්ව ගමන.
“සුදු රළ ගල් කුල මත හැපි හැපි පෙම්බැන්ද..
සවසක අප සයුරැ තෙරෙක සිසිලස ව්න්ද..
මතකය සිහිනෙක යලි කිසි දිනෙක නොවින්ද..
ජීව්තයට මට අමතක නොවෙයි කිරින්ද..නොවෙයි කිරින්ද..
දකුණේ කිරින්දවල් දෙකයි. එකක් පුහුල්වැල්ල කිරින්ද අනික තිස්ස කිරින්ද මේ තිස්ස කිරින්ද කියන්නේ යාල මායිමේ මූද අද්දර තියෙන මනරම් විහාරස්ථානයක්. මෙතැන්ට තමයි විහාරමහාදේවිය බැස්සා කියලා මිනිස්සු සලකන්නේ. විහාර දේවිය බැස්සා කියලා තව මගුල් මහ වෙහෙර අරුගම්බේ දිහා කට්ටිය එතැන කියලා කියනවා. කොහොම වුනත් ලස්සන ගල් කුලක් මත පිහිටලා ිතයෙන මේ කිරින්ද විහාරය සුන්දර තැනක්. මූද ඈතට පේනවා. මේ කිරින්ද වරායට වැලිෙ ගොව්වාකියන නැව ඉස්සර සුනාමි වෙලාවේ ගොඩ ගැහුවා. ඒ කාලේ ඒක බලන්නත් මිනිස්සු ගියා.
උස්සන්ගොඩ කඳු මුදුනට සිසිල ගෙන එන
සන්ධ්යාවේ සුළඟත් මට නොදෙයි සැනසුම
සිත්තම් කර සිත ළඟ සුන්දර පෙම් සිහින
දුක් දෙන්නට නපුරු වුණේ නුඹ මට කොහොම
උස්සනගොඩ නම් හම්බන්තොට ඉදන් තංගල්ල දිහාට වෙන්න අම්බලන්තොට කිට්ටුව තමයි තියෙන්නේ. එතැන පුරාණ කාලේ භූතාපය නිසා හෝ උල්කාවක් වැටිලා හෝ රතුපාට වෙලා තියෙනවා. ඒ හරියේ ගල් ආදියත් මෙල්ට් වෙලා ආදිකාලේ සිදුවුන භූ විද්යා සිදුවීමක සටහන් පෙන්වනවා. මේ හරිය මියුසික් වීඩියෝ වලටත් අරගෙන තියෙනවා. උස්සන්ගොඩ පිට්ටනියක් ලස්සන වෙරලක් සහ ඒ දෙක එකතුවෙන සුන්දර පරිසර දර්ශනයක් බලන්න තියෙනවා. ඒත් ඉතින් සමහරුන්ට මේකත් මොකද්ද අනේ මේකේ බලන්න තියෙන්නේ. පයිං ඇවිද්දා විතරයි කියලා කියනවා.
මදුනාගල අහසේ දඟ කරනා තරු ගනින්න
උණු දිය පොකුණ ලඟදි හැන්දෑවක මුණ ගැහෙන්න
මදුනාගල අහසේ දඟ කරනා තරු ගනින්න
උණු දිය පොකුණ ලඟදි හැන්දෑවක මුණ ගැහෙන්න
මදුනාගල උණුවතුර ලිං කියන්නෙත් භූතාපය නිසා ඇතිවෙන සංසිද්ධියක්. මේ උනුවතුර ලිං ල ඉස්සර වතර මීට වඩා රස්නේය. පස්සේ කාලෙක බිත්තර තම්බන් කාපු සුද්දෝ නිසා දැන් රස්නේ අඩුය කියලා මිනිස්සු කියනවා. ඒත් ඉන්දුනීසියාවේ හෙම තියෙන මේ වගේ හොට් ස්පොට් වලින් මිනිස්සු බිත්තර විතරක් නෙමෙයි වෙන එලෝලු මස් ආදියත් තම්බලා කනවා. ඉතින් මේ තැන දැන් නම් නවීකරණය කරලාලු තියෙන්නේ. අලුත් හයිවේ එක නිසා මේකටත් දැන් යන්න ලේසියි.
තණමල්විල, මාලිගාවිල මොණරාගල වගේ පැති ගැන වගේම කතරගම ගැනත් ගොඩක් සිංදු අපේ සාහිත්යයේ එනවා. කතරගම කියන්නේ සිංදු කිහිපයක්ම තියෙන හොද පූජනීය ස්ථානයක්. අලුතින් හදාපු හයිවේ කොටේ එක්ක කොළම උදවියට දැන් ලේසියෙන්ම මේ දේවල් දැකබලාගන්න හැකිවෙලා තියෙනවා. මේ සිංදු කියන්න සරල උත්සාහයක් මම ගත්තා ඒක පහල තියෙනවා. ටිකක් ඒකත් බලලා ඔයාල මේ සිංදු අහලා ැතිනම් අහලාම යන්නත් පුලුවන්.


එහෙම ඇවිත් බලපුවහම බ්ලොගර් අද දවසට පේජ් විව්ස් 50 ක් පෙන්වනවා.ඒ කියන්නේ තාමත් මගේ බ්ලොගට යන එන කට්ටිය ඉන්නවා.
ඔහොම ඇවිත් නොනිමි අහසේ මම ලියපු ඒවම බල බල යන කොට වෙලාව නැති කමින් අතෑරලා දාපු බ්ලොග් එක ආයේ ලියන්න හිතට බල කරන විදිහේ කමෙන්ට් දෙකක් දැක්කා
ඊට පස්සේ මට මතක් උනා ඒ දවස් වල රෑ නිදි මරාගෙන නොනිමි අහසේ පෝස්ට් ලියපු හැටි.එහෙම එකේ වැඩ අසසේ උනත් ඉඳලා හිටලා හරි පෝස්ට් එකක් දානව කියලා හිත හදා ගත්තා.නොනිමි අහස මෙහෙම අතාරින්න වෙයි කියලා නම් හිතුවේ නෑ.ඒත් අවතාර්ගේ ජීවිතේ සිද්ධ උන වෙනස් වීම් එක්ක පොඩ්ඩක් නොනිමි අහසෙන් ඈත් වෙලා ඉන්න උනා.
ඔන්න එහෙනම් අවතාර් ආයෙත් නොනිමි අහසේ කොටන්න පටන් ගන්නව ඈ
දැන් ඉතින් හිතේ තියෙන සේරම කියලා බනින්න තියෙනවනම් ඒවත් එක්ක බැනපල්ලා ඇති වෙන්න :)


ෆිනේගල් ලංකා (පුද) සමාගම ලංකාවේ ඉහල පෙලේ බේකරි නිෂ්පාදන ආයතනයකිඅප ISO 22000- 2005 හා HACCP සහතික ලත් ශ්රී ලංකාවේ එකම බේකරි නිෂ්පාදන ආයතනයයිඅති නවීන තාක්ෂණයෙන් හා කැපවූ සේවක කණ්ඩායමක් සමග ඉහලම ජාත්යන්තර ප්රමිතීන්ට අනුකුලව අපගේ නිෂ්පාදන නිෂ්පාදනය කිරීමට හැකියාව ලැබී ඇතඅපගේ ගනුදෙනුකරුවන් අතර සුපිරි තරු පන්ති හෝටල් , සුපිරි වෙළදසැල්, ජාත්යන්තර ගිණුම්දාම ආයතන ප්රධාන තැනක් ගන්නා අතර අපගේ ෆිනේගල් පවුලේ සාමාජිකයෙකු වීමට සුදුසුකම් ලත් පළපුරුදු ඔබට කෙරෙන ඇරයුමයි මේ...
නොමිලේ නේවාසික පහසුකම්
සහන මිලට ප්රණීත අහරපාන
වාර්ෂික ප්රසාද දීමනා
වැටුප් වර්ධක
රැකියා උසස්වීම්
ඉහල රැකියා සුරක්ෂිතබවය
ජාතන්තර තලයේ පුහුණුව
නොමිලේ නිල ඇදුම්
සුභසාදන ණය
ඉහල සුරක්ෂිතබවයෙන් යුත් වැඩ පරිසරය
දරුදැරියන්ට නොමිලේ සියලුම පාසල් උපකරණ
සහන මිලට ආයතනේ නිෂ්පාදන මිලට ගැනීමේ හැකියාව
දක්ෂ දරුදැරියන්ට නොමිලේ ශිෂ්යත්ව
මරණාධ දීමනා
නේවාසිකාගාර සදහා ප්රවාහන පහසුකම්
ආකර්ශනීය වැටුප් දීමනා
අවශ්ය සුදුසුකම්
වයස අවුරුදු 40 ට අඩු
පිරිමි පාර්ශවය සදහා පමණයි.
අ.පො.ස(සා/පෙ) පෙනී සිටීම.
වැඩකරන වේලාවන් කෙරෙහි නම්යශීලී ආකල්පයක් සහ ක්ෂේත්රයේ වැඩ කිරීමට ඇති ආශාව
මානව සම්පත් අංශය, ෆිනේගල් ලංකා (පුද්) සමාගම,A14 – 15 , කාර්මික ජනපදය, ඒකල, ජා ඇල.